އދ. ގައި ފަލަސްތީނުގެ ދިދަ ފުރަތަމަފަހަރަށް އުފުލުމުގެ މުނާސަބަތުގައި މަރުޙަބާ ކިޔުން – Maldivian Democratic Party\nއދ. ގައި ފަލަސްތީނުގެ ދިދަ ފުރަތަމަފަހަރަށް އުފުލުމުގެ މުނާސަބަތުގައި މަރުޙަބާ ކިޔުން\nފަލަސްތީނުގެ ދިދަ ފުރަތަމަ ފަހަރަށް އެމެރިކާގެ ނިޔު ޔޯކް ގައި ހުންނަ އދ. ގެ މައި މަރުކަޒުގައި އިއްޔެ ރަސްމީކޮށް އުފުލާފައިވާތީ އެކަމާމެދު އުފާކޮށް ފަލަސްތީނުގެ ރައްޔިތުންނަށާއި ފަލަސްތީނުގެ ރައީސް މަޙުމޫދު ޢައްބާސަށާއި އެ ޤައުމުގެ ސަރުކާރަށް ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން މަރުޙަބާ ދަންނަވަމެވެ.\nއދ. ގެ މައި މަރުކަޒުގައި ފަލަސްތީނުގެ ދިދަ ރަސްމީކޮށް ފުރަތަމަ ފަހަރަށް އުފުލެވުނު ދުވަހަކީ ވަރަށް ތާރީޚީ ދުވަހެއްކަން ފާހަގަކުރަމެވެ. އަދި އެކަމަކީ ފަލަސްތީނު މިނިވަން މުސްތަޤިއްލު ދައުލަތެއްގެ ގޮތުގައި އދ. އިން ބަލައިގަތުމަށް ފަލަސްތީނުގެ ރައްޔިތުން ކުރަމުންގެންދާ މިންނެތް މަސައްކަތަށް ލިބުނު ކާމިޔާބެއްކަމުގައި ދެކެމެވެ.\nދިވެހިރައްޔިތުންގެ ޑިމޮކްރެޓިކް ޕާރޓީ އަކީ ފަލަސްތީނު މިނިވަން މުސްތަޤިއްލު ދައުލަތެއްގެ ގޮތުގައި އޮތުމަށް އަބަދުވެސް ވަކާލާތުކުރާ ސިޔާސަތެއްގެ މައްޗަށް އެކުލެވޭ ޕާރޓީއެކެވެ. އަދި އަވަސް ފުރުސަތެއްގެ ތެރޭގައި ފަލަސްތީނު ފުރިހަމަ މިނިވަން މުސްތަޤިއްލު ދައުލަތެއްގެ ގޮތުގައި މުޅި ދުނިޔެއިން ބަލައިގަތުމަކީ މި ޕާރޓީން ނުހަނު ބޮޑަށް އެދި އެދި އޮތްކަމެކެވެ.\n1 އޮކްޓޯބަރ 2015


India International Travel Mart 2018 gai MATATO in baiverivejje\nވިޔަފާރި - އިންޑިޔާ\nއިންޑިޔާ އިންޓަރނޭޝަނަލް ޓްރެވެލް މާޓްގައި މަޓާޓޯއިން ބައިވެރިވެއްޖެ\nމިފެއަރ ކުރިއަށްދަނީ އިންޑިޔާގެ ބެންގަލޯރގައި\nމިއިވެންޓްގައި ރާއްޖޭގެ 10 ކުންފުންޏަކުން ވަނީ ބައިވެރިވެފަ\nކ. މާލެ 29 ޖުލައި 2018 | އާދީއްތަ 08:50 2,260\nއިންޑިޔާ އިންޓަރނޭޝަނަލް ޓްރެވެލް މާޓްގެ ތެރެއިން - ފޭސްބުކް\nރާއްޖޭގެ ފަތުރުވެރިކަން އިޝްތިހާރު ކުރުމަށްޓަކައި އިންޑިޔާ އިންޓަރނޭޝަނަލް ޓްރެވެލް މާޓް 2018ގައި މަޓާޓޯއިން ބައިވެރިވެއްޖެއެވެ.\nއިންޑިޔާގެ ބެންގަލޯރގައި މި ފެއަރ ކުރިއަށްދާނީ މިމަހުގެ 27 އިން 29ގެ ނިޔަލަށެވެ.\n1998 އިން ފެށިގެން މިފެއަރ ކުރިއަށްގެންދާއިރު މިއީ ފަތުރުވެރިކަމުގެ ދާއިރާ އިޝްތިހާރު ކުރުމަށް އިންޑިޔާގައި ބާއްވާ އެންމެ ބޮޑު އެއް ފެއަރއެވެ.\nމިފެއަރ މަޝްހޫރުވެފައި ވަނީ ފަތުރުވެރިކަމުގެ ދާއިރާ އިތުރަށް ފުޅާކުރުމުގެ ފުރުޞަތު ލިބޭ ފެއަރއެއްގެ ގޮތުގައި ކަމަށާއި އަދި ފެއަރގެ ތެރެއިން މިދާއިރާގައި ހަރަކާތްތެރިވާ ފުންނާބު އުސް ފަރާތްތަކާއި ބައްދަލުވެ ގުޅުން ބަދަހިވެގެންދާ ފެއަރއެއްގެ ގޮތުގައެވެ.\nމިއިވެންޓްގައި އިންޑިޔާގެ ޓުއަރިޒަމް ބޯޑާއި، ބައިނަލްއަޤްވާމީ އެއަރލައިންތަކާއި ކުރޫސް ލައިނާސް، ޓްރެވެލް އެޖެންޓްސް ޓުއަރ އޮޕަރޭޓާސް، އޮންލައިން ޓްރެވެލް ޕޯޓަލްސް، ހޮޓެލްސް، ރިސޯޓްސް ތަކުން ވަނީ ބައިވެރިވެފައެވެ.\nބެންގަލޯއަކީ އޭޝިޔާ ޕެސިފިކް ރީޖަންގައި ފަތުރުވެރިކަން އެންމެ ފުޅާދާއިރާއެއްގައި ކުރިއަރަަމުން އަންނަ އެއް ސިޓީ ކަމަށްވާއިރު އިންޑިޔާގެ ސިޓީތަކުގެ ތެރެއިންވެސް ބޭރުގެ އެހެން ގައުމުތަކާއި އޮންނަ ގުޅުން އެންމެ ބޮޑު އެއް ސިޓީވެސްމެވެ. އެގޮތުން ފާއިތުވި ފަސް އަހަރަށް ބަލާއިރު އެންމެ ގިނަ ފަތުރުވެރިން ޒިޔާރަތް ކޮށްފައިވާ އެއް ސިޓީއަކީ ބެންގަލޯރއެވެ.\nމިއިވެންޓްގައި ރާއްޖޭގެ 10 ކުންފުންޏަކުން ވަނީ ބައިވެރިވެފައެވެ. އެގޮތުން މަޓާޓޯގެ އަމާޒަކީ 2018 ވަނަ އަހަރުގެ ނިޔަލަށް އިންޑިޔާއިން އެކަނިވެސް އެއްލައްކަ ފަތުރުވެރިން ރާއްޖެއަށް ޒިޔާރަތްކުރުމެވެ.\nމިއަހަރުގެ މިހާތަނަށް މަޓާޓޯއިން ވަނީ އިންޑިޔާގެ ދިއްލީ އަދި މުމްބާއީގައި ފަތުރުވެރިކަން އިޝްތިހާރު ކުރުމަށް އިވެންޓްތަކުގައި ބައިވެރިވެފައެވެ.


Anna mahu Transport for maldives hingai gannane: CEO\nއަންނަ މަހު ޓްރާންސްޕޯޓް ފޯ މޯލްޑިވްސް ހިނގައި ގަންނާނެ: ހަލީމް\nއެމްޓީސީސީގެ ސީއީއޯ މިއަދު އަވަސްގެ މޫސާ ރަޝީދަށް އިންޓަވިއު ދެއްވަނީ -- ފޮޓޯ: އަވަސް\nޓްރާންސްޕޯޓް ފޮ މޯލްޑިވްސް (ޓީއެފްއެމް) ގެ މަސައްކަތްތައް އަންނަ މަހުގެ ތެރޭގައި ފަށާނެ ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ ސީއީއޯ އިބްރާހިމް އަބްދުއް ރައްޒާގު ހަލީމް ވިދާޅުވެއްޖެ އެވެ.\nއެމްޓީސީސީގެ އިތުރުން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އާއި މޯލްޑިވްސް ޕޯޓްސް ލިމިޓަޑް (އެމްޕީއެލް) ހިއްސާވާ މި ކުންފުނި އުފެއްދީ މާލެ، ހުޅުމާލޭގެ އެއްގަމު އަދި ކަނޑުމަތީ ދަތުރުފަތުރުތަކުގެ ނިޒާމް ހަރުދަނާ ކުރުމަށެވެ. އެހެން ނަމަވެސް ޓީއެފްއެމްގެ މަސައްކަތްތަކެއް އަދި މިހާތަނަށް އޮތީ ނުފަށަ އެވެ.\nއަލަށް އުފެއްދި، ޓީއެފްއެމްއާ ބެހޭގޮތުން ހަލީމް މިއަދު ވިދާޅުވީ ޖޮއިންޓްވެންޗާ ކުންފުނީގެ ބޯޑާއި ބިޒްނަސް ޕްލޭނާއި ބަޖެޓްވެސް ހަމަޖެހި މިހާރު އޮތީ ބޯޑަށް ހުށަހަޅާ ހިސާބުގައި ކަމަށާއި ނަމަވެސް އިދާރީ ގިނަ މަސައްކަތްތަކެއް ކުރަން އެބަހުރި ކަމަށެވެ.\nއޭނާ ވިދާޅުވީ އެ ކުންފުނީގެ އޮޕަރޭޝަންތަކަކީ އެންމެ ދުވަހަކަށްވެސް މަޑު ނުޖެހި ހުއްޓުމެއް ނެތި ކުރަން ޖެހޭ މަސައްކަތަކަށްވާތީއާއެކު ކުންފުނީގެ ބައެއް ކަހަލަ އިދާރީ ކަންތައްތައް ހަމަޖައްސަން ޖެހޭ ކަމަށެވެ.\n"މިފަދަ ސަބަބުތަކަކާ ހެދި އަދި ކުންފުނި ތެރެއިން ރަނގަޅަށް އޮޕަރޭޝަންތައް ނުފެށިގެން މި އުޅެނީ. ނަމަވެސް އުޅުގަނޑުމެން މި އުންމީދު ކުރަނީ އަންނަ މަހުތެރޭގައި ކުންފުނި ފުލީ ފަންޝަނަށް އަންނާނެ ކަމަށް،" ހަލީމް ވިދާޅުވި އެވެ.\nމާލެއާ ހުޅުމާލެއާ ދެމެދު ދަތުރުފަތުރުގެ ހިދުމަތް ދިނުމުގެ އިތުރުން ހުޅުމާލެ ތަރައްގީވަމުން އަންނަ އިރު ހުޅުމާލޭއާއި ޔޫތު ސިޓީގެ ދަތުރުފަތުރުގެ ނިޒާމް ޓީއެފްއެމްގެ ދަށުން ހިނގުމުގެ ވިސްނުން އެމްޓީސީސީން ގެންގުޅެ އެވެ.


Ofeehugai fenboduviyas liyekiunthah salaamaiyvi: HRCM | Mihaaru\nއެޗްއާރުސީއެމްގެ މެމްބަރުންނާއި މުވައްޒަފުން ކުރިން ބޭއްވި ބައްދަލުވުމެއްގައި ބައިވެރިވަނީ. އެ ކޮމިޝަންގެ އޮފީހުގައި ފެންބުވި ނަމަވެސް ލިއެކިއުންތައް ސަލާމަތްވި. ފައިލް ފޮޓޯ\nއޮފީހުގައި ފެންބޮޑުވިޔަސް ލިއެކިއުންތައް ސަލާމަތްވި: އެޗްއާރްސީއެމް\n20 ޖޫން 2020 - 13:26 8 comments\nހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް)ގެ އޮފީސް ހުންނަ އިމާރާތުގައި އިއްޔެރޭ ފެންބޮޑުވެ، އޮފީހަށް ގެއްލުންތައް ލިބުނަސް ލިއެކިއުންތައް ސަލާމަތް ކުރެވުނު ކަމަށް އެ ކޮމިޝަނުން މިއަދު ބުނެފި އެވެ.\nއެޗްއާރްސީއެމްގެ ސެކްރެޓަރީ ޖެނެރަލް މުހައްމަދު ޔާމީން އިބްރާހީމް ވިދާޅުވީ އޮފީސް އިމާރާތިުގައި ފެންބޮޑުވީ ފާހާނާ ހޮޅިއެއް ފަޅައިގެން ގޮސްގެން ކަަމަށް ބެލެވޭ ކަމަށާއި އެހެން ނަމަވެސް ސީދާ ސަބަބެއް އަދި ސާފުނުވާ ކަމަށެވެ. އޭނާ ވިދާޅުވި ގޮތުގައި އޮފީހުގައި ފެންބޮޑުވުމުން އެޗްއާރްސީއެމްގެ މުވައްޒަފުން އިއްޔެ ހެނދުނު ނުކުމެ، ހުރިހާ ލިޔެކިއުންތަކެއް ސަލާމަތްކޮށްގެން ރައްކާތެރި ތަނަކަށް ގެންދިޔަ އެވެ. ބަލަމުން އަންނަ އެއްވެސް މައްސަލައަކަށް ހުރަސް އެޅޭ ފަދަ ކަމެއް ކުރިމަ ނުވާ ކަމަށް އޭނާ ވިދާޅުވި އެވެ. އެކަމަކު ޔާމީން ވިދާޅުވި ގޮތުގައި، އޮފީސް ބުނުންނުކުރެވޭ ގޮތް ވުމުން ވަރަށް ބޮޑު ދަތިކަމެއް ވަނީ ކުރިމަތިވެފަ އެވެ.\n"އަޅުގަނޑުމެންގެ މުވައްޒަފުން ހުކުރު ދުވަހު ހެނދުނު ނުކުމެ، ވަަރަށް ބުރަކޮށް ކުރި މަސައްކަތުން ހުރިހާ ލިޔެކިއުމެއް ވެސް ސަލާމަތް ކުރެވުނު. ސާވާ ވެސް ވަނީ ވަނީ ސަލާމަތް ކުރެވިފައި،" ޔާމީން ވިދާޅުވި އެވެ.\nއޭނާ ވިދާޅުވީ އެޗްއާރްސީއެމްގެ އޮފީހުގައި ފެންބޮޑުވުމާ ގުޅިގެން ދައުލަތުގެ މުއައްސަސާތަކުގެ އެއްބާރުލުން އެ ކޮމިޝަނަށް ވަރަށް ބޮޑަށް ލިބުނު ކަމަށާއި އެގޮތުން ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގެ ބޮޑު އެހީތެރިކަމެއް ލިބުނު ކަމަށެވެ. ފެން ބޮޑުވުމުގެ ސަބަބުން ލިބުނީ ކިހާވަރެއްގެ ގެއްލުންތަކެއް ކަން ރަނގަޅަށް ބަލަން އަދި ތިން ދުވަސްވަރު ހޭދަވާނެ ކަަމަށް ވެސް އޭނާ ވިދާޅުވި އެވެެ.\n"އިމާރާތަށް ކަރަންޓު ލިބުނީމާ އަޅުގަނޑުމެންނަށް ގެއްލުންތަކުގެ ތަފްސީލް ހޯދޭނީ. ބައެއް އިކްއިޕްމެންޓް ވެސް ހަލާކުވެފައި ވާނެ ކަމަށް ބެލެވެނީ،" ޔާމީން ވިދާޅުވި އެވެ.\nއޮފީސް ބަންދުކުރަން ޖެހުނަސް ރައްޔިތުންނަށް ދޭން ޖެހޭ އެއްވެސް ހިދުމަތެއް ނުހުއްޓޭނެ ކަމަށް އެޗްްއާރްސީއެމުން ރޭ ވެސް ބުންޏެވެ. އެކޮމިޝަނުން ރޭ ކުރި ޓްވީޓެއްގައި ބުނީ ރައްޔިތުންގެ ހިދުމަތުގައި ދެމިތިބޭނެ ކަމަށެވެ. ދިމާވެފައިވާ ހާލަތުން އަރައިގަތުމަށް ސަރުކާރުގެ މުއައްސަސާތަކާ ގުޅިގެން މަސައްކަތް ކުރަމުން އަންނަ ކަމަށް ވެސް ބުންޏެވެ.\nއިތުރު ލިޔުންތައް ރައްޔިތުންގެ މަޖިލިސް ހިއުމަން ރައިޓްސް ހިއުމަން ރައިޓްސް ކޮމިޝަން


Covid ge haalathu gos vanee, Vaccine jahaa\nކޮވިޑްގައި ދިވެހިން 543 ދުވަސް ހޭދަކޮށްފައިވާއިރު މިހާތަނަށް 81،301 މީހަކަށް ބަލި ޖެހިއްޖެ އެވެ. 226 މީހަކު އެ ބަލީގައި މަރުވެއްޖެ އެވެ. ކޮވިޑްގެ ބަލާ މުސީބާތުގައި އޭޕްރީލް ފަހު ހަފުތާއިން ފެށިގެން ޖޫންގެ ފުރަތަމަ ހަފުތާއާ ހަަމައަށް ދިވެހިން ހޭދަކުރީ ވަރަށް ނުރައްކާތެރި އަދި އެހާމެ ބިރުވެރި ދުވަސްތަކެވެ. އެ މުއްދަތުގެ ތެރޭގައި އެކަނިވެސް 111 މީހަކު ކޮވިޑްގައި މަރުވި އެވެ. 30،000 އަށް ވުރެ ގިނަ މީހުންނަށް ބަލި ޖެހިފައި ވެއެވެ. މަރުވި މީހުންގެ ތެރެއިން 20 ޕަސެންޓް މީހުންނަކީ ކުރިން އެއްވެސް ބައްޔެއް ނެތް މީހުންނެވެ. ނަމަވެސް މިދިޔަ ދޮޅު މަހެއްހާ ދުވަހުގެ ތެރޭގައި ކޮވިޑްގެ ހާލަތު ގޯސްވެ ހިފެހެއްޓި ބަލި ޖެހޭ މީހުންނާއި ބަލީގައި މަރުވާ މީހުންގެ އަދަދުވެސް ވަރަށް ބޮޑަށް މަދުވި އެވެ.\nނަމަވެސް ހާލަަތު ގޯސްވާން އަނެއްކާވެސް ވަނީ ފަށާފަ އެވެ. މިދިޔަ ދިހަވަރަކަށް ދުވަހު ކޮވިޑް ނަންބަރު ހުރީ 100 އިން މަތީގަ އެވެ. މާލެ ސަރަހައްދުން އަދި އަތޮޅުތަކުންވެސް ބަލި ޖެހޭ މީހުންގެ އަދަދު ދަނީ އިތުރުވަމުންނެވެ. ހާލަތު ރަނގަޅަށް އޮތް ދުވަސްތަކުގައި 7،000 ޓެސްޓުން ޕޮޒިޓިވް ނަންބަރު ހުރީ ގިނަ ދުވަސް ދުވަހު 50 އިން ދަށުގައެވެ. ނަމަވެސް މިހާރު 5،000 ޓެސްޓުން ޕޮޒިޓިވް ނަންބަރު ހުންނަނީ 100 އިން މަތީގަ އެވެ.\nއަދި މިދިޔަ ދެ ހަފްތާއެއްގެ ތެރޭގައި އެޑްމިޓްކޮށްގެން ފަރުވާ ދޭ މީހުންގެ އަދަދުވެސް ވަނީ އިތުރުވާން ފަށާފަ އެވެ. ފެސިލިޓީތައް ހުހަށް އޮތް ދުވަސްތަކެއް ދިޔަ ނަމަވެސް މިހާރު ކޮންމެ ދުވަހަކުހެން ނަންބަރު ދަނީ އުފުލެމުންނެވެ. އެޑްމިޓްކޮށްގެން ފަރުވާ ދެމުންދާ މީހުންގެ އަދަދު ދެ އަދަދުގެ ނަންބަރަކުން ދަށް ކުރެވުނު ދުވަސްތަކެއްވެސް ދިޔަ އެވެ. މިއަދު އެ ނަންބަރު ހުރީ 24 ގައެވެ. އެހެން ކަމުން މިއީވެސް ވިސްނާލުން މުހިންމު ކަމެވެ.\nމިދިޔަ 10 ދުވަހު ކޮވިޑްގެ ނަންބަރު\nއޮގަސްޓް 23 - 108 މީހުން\nއޮގަސްޓް 24 - 151 މީހުން\nއޮގަސްޓް 25 - 110 މީހުން\nއޮގަސްޓް 26 - 108 މީހުން\nއޮގަސްޓް 27 - 103 މީހުން\nއޮގަސްޓް 28 - 139 މީހުން\nއޮގަސްޓް 29 - 113 މީހުން\nއޮގަސްޓް 30 - 169 މީހުން\nއޮގަސްޓް 31 - 152 މީހުން\nސެޕްޓެންބަރު 1 - 189 މީހުން\nއަދި ކުޑަކުދިންގެ ތެރޭގައި ބަލި ފެތުރޭ މިންވަރު ކޮންމެވެސް ވަރަކަށް ދަނީ އިތުރުވަމުންނެވެ. ސުކޫލު ވެކްސިން ޕްރޮގްރާމް ވަރަށް ބާރަށް އެހާމެ ކާމިޔާބު ކަމާއެކު ކުރިއަށް ދިޔަނަމަވެސް މިހާރުވެސް ސުކޫލުތަކުން ޕޮޒިޓިވް ކޭސްތައް ފެނެ އެވެ. ހުރިހާ މައުލޫމާތެއް މީޑިއާތަކަށް ތިލަ ނުވި ނަމަވެސް މިހާރުވެސް ކިޔެވުން މެދުކެނޑިފައިވާ އެތައް ކުލާހެއް ބައެއް ސުކޫލުތަކުގައިވެ އެވެ.\nމީގެ އިތުުރުން ދުނިޔޭގެ އެކި ގައުމުތަކުން އައު ވޭރިއަންޓް ފެނުމާއި ބަލި ފެތުރޭ މިންވަރު އިތުރުވުމުގެ ކަންބޮޑުވުން އަދިވެސް ފިލާ ނުދެ އެވެ. އަވައްޓެރި އިންޑިއާގެ ހާލަތު އަދިވެސް ރަނގަޅެއް ނޫނެވެ. ކޮވިޑް މެނޭޖްކުރުމުގައި ނަމޫނާ ދެއްކި ސްރީލަންކާގެ ހާލަތު އޮތީ ދުވަހަކު ވެސް އެ ގައުމު ނުދެކޭ ފަދަ ހާލަތެއްގަ އެވެ. މި ފަހުން ކޮންމެ ދުވަހަކު 100 އަށް ވުރެ ގިނަ ކޮވިޑް މަރު އެ ގައުމުން ރިޕޯޓް ކުރެ އެވެ. ޔޫރަޕްގައިވެސް ހާލަތު ގޯސް ގައުމުތައް ވެއެވެ. ތުރުކީން އައު ވޭރިއަންޓެއް ފެނިގެން އެކަމުގެ ކަންބޮޑުވުން ވަނީ އިތުރުވެފަ އެވެ.\nރާއްޖޭގެ ރިސޯޓްތަކުން ބަލި ޖެހޭ މީހުންގެ އަދަދުވެސް މި ފަހުން ދަނީ އިތުރުވަމުންނެވެ. އެއީ ދުނިޔޭގެ ހާލަތު ގޯސްވުމުން ރާއްޖެއަށް އޮތް އެންމެ ބޮޑު ނުރައްކަލެވެ. މިދިޔަ ސައުވީސް ގަޑިއިރު 35 ކޭހެއް އެކި ރިސޯޓްތަކުން ރިޕޯޓްކޮށްފައިވެ އެވެ. އޭގެ ކުރީ ސައުވީސް ގަޑިއިރު 48 ކޭހެއް ވަނީ ރިޕޯޓްކޮށްފަ އެވެ.\nވެކްސިން ނުޖަހާ 30،000 މީހުން\nކޮވިޑްގެ ނުރައްކާތެރި ހަތަރު ރާޅެއްގެ ތަޖުރިބާ ދިވެހިން ކޮށްފައިވާއިރު އެފަދަ ހާލަތަކަށް ނުދާނެ ކޮންމެ ފިޔަވަޅެއް އަޅަން މަޖުބޫރެވެ. ބަލީން ރައްކާތެރިވުމަށް އޮތް އެންމެ ވަރުގަދަ ވަސީލަތަކީ ކޮވިޑް-19 ވެކްސިނެވެ. ދިވެހިންގެ ނަސީބު ވަރަށް ރަނގަޅެވެ. މުޅި އާބާދީއަށް ބޭނުންވާ މިންވަރަށް ވެކްސިން ވަނީ ލިބިފަ އެވެ. އިއްޔެގެ ނިޔަލަށް 302،000 މީހުން ވަނީ ވެކްސިންގެ ދެ ޑޯޒް ޖަހާ ވެކްސިން ފުރިހަމަކޮށްފަ އެވެ.\nއަދި އުމުުރުން 12 އަހަރާއި 17 އަހަރާ ދެމެދުގެ ކުދިންނަށް ވެކްސިން ދިނުމަށް ހާއްސަ ކެމްޕެއިނެއް އޮތީ ފަށާފަ އެވެ. ސުކޫލު ދަރިވަރުންނަށް ހާއްސަ މި ކެންޕެއިންގެ ތެރެއިން 10 ދުވަސްތެރޭ 33،000 ކުދިންނަށް ވެކްސިން ދީފައިވެ އެވެ. ނަމަވެސް އެ ކުދިންނަށް ކޮވިޑުން ފުރިހަމަ ރައްކާތެރިކަމެއް އޮތީ ދެވަނަ ޑޯޒް ފުރިހަމަކޮށްގެންނެވެ.\nކޮވިޑް ވެކްސިން ޕްރޮގްރާމް ކާމިޔާބުކަމާއެކު ކުރިއަށް ގެންދެވުނު ނަމަވެސް ވެކްސިންގެ އެންމެ ޑޯޒެއް ނުޖަހާ މީހުންގެ ބޮޑު އާބާދީއެއް ވެއެވެ. ސަރުކާރުން ހާމަކުރާ ގޮތުގައި 30،000ގެ އާބާދީއެއް އެއްވެެސް ޑޯޒެއް ނުޖަހާވެ އެވެ. މި މީހުންނާ ކޮންޓެކްޓް ކުރުމުގެ މަސައްކަތް ސަރުކާރުން ދަނީ ކުރަމުންނެވެ.\nނަމަވެސް މި ކަމުގައި ފަރުދީ ޒިންމާ ވަރަށް ބޮޑެވެ. ރާއްޖެ ކޮވިޑްގެ ފަސްވަނަ ރާޅެއްގެ ތެރެއަށް ދިއުމުގެ ކުރީން އެޅޭނެ އެންމެ މުހިންމު ފިޔަވަޅަކީ ވެކްސިން ފުރިހަމަ ކުރި އާބާދީ ވީހާވެސް އިތުރުކުރުމެވެ. އެހެން ކަމުން ވެކްސިން ފުރިހަމަ ނުކޮށް ތިބި މީހުން އަވަހަށް ވެކްސިން ޖެހުން މުހިންމެވެ. އެއީ ތިމާއާ މުޅި މުޖްތަމައުގެ ރައްކާތެރިކަމަށްޓަކައެވެ.\nވެކްސިންގެ މުހިންމު ކަމަށް މިވާހަކަ ފުދޭ


Niuma cinema dhookohlee thahuthugai indhe!\nނިއުމާ މުހައްމަދުގެ ވަދާއީ ލަވައިގެ މަންޒަރެ އް--\nއޭރު އޭނާގެ އުމުރުން އެންމެ 17 އަހަރެވެ؛ އިންނަނީ ޓެކްސީ ސެންޓަރެއްގަ އެވެ. ހަތްމަސް ފަހުން ޓީވީއެމްގެ ޕްރޮޑިއުސަރު މަރިޔަމް ޝައުގީ ގޮސް އޭނާގެ އަތުގައި ހިފައި ދިވެހި ސިނަމާއަށް ވެއްދީ އެވެ. "ފަތިސްހަނދުވަރު" "ޒަލްޒަލާ" އަކަށް ބަދަލުވެ "ހަނދުކޭތަ" ވެސް ހިފީއެވެ. "ކަލާޔާނުލާ" އިން ވަކި ނުވެވި މިހަށިން ފުރާނަ ވެސް ދޫކޮށްލީ އެވެ. ފިލްމަކަށް ފަހު ފިލްމެއް ކުޅެމުން ގޮސް އޭނާގެ ނަން ދިވެހި ސިނަމާގައި ގުގުމާލި އެވެ. ފިލްމުތަކުގައި އޭނާ ރޮންޏާ ބެލުންތެރިން ވެސް އޭނާއާ އެއްވަރަށް، އެއް ރާގަކަށް ރޯނެ އެވެ. އޭނާގެ ޖާދޫގައި ބެލުންތެރިން ޖައްސަމުން ގޮސް، 24 އަހަރު ފަހުން ނިއުމާ މުހައްމަދު ދިވެހި ސިނަމާއިން ވަކިވެގެން އެ ދަނީ ސިނަމާގެ ތަހުތުގައި އިނދެ އެވެ. ރާނީއެއްގެ ގޮތުގަ އެވެ.\nއާ އަހަރާއެކު ބަތަލާ ނިއުމާގެ ވަދާއީ ލަވަ "ސިހުރުފަދަވި ކަމަނާ" ރިލީޒްކޮށްފި އެވެ. ތަފާތު 10 ގޮތަކަށް ފެނިގެންދާ މި ލަވައިގައި ނިއުމާ ވަރަށް ތަފާތެވެ. މީގެ އަހަރުތަކެއް ކުރިން ފެނުނު ލަވަތަކުގައި އޭނާ ޖެއްސި ބަނޑިތައް މިއަދު ޖައްސާލުމަކީ މާ ބޮޑު ކަމެއް ނޫންކަން މި ލަވަ ބަލާލުމުން ބެލުންތެރިންނަށް ހާމަވާނެ އެވެ. މިއީ އަންނަ ބުރާސްފަތީގައި ރިލީޒް ކުރާ ނިއުމާގެ ވަދާއީ ފިލްމު "ނިވައިރޯޅި"ގެ ޕްރޮމޯޝަނަށް އުފައްދާފައިވާ ލަވައެކެވެ.\nމިއީ ނިއުމާގެ ފިލްމީ ހަޔާތަށް ނިމުން ގެނެސް އޭނާ ސްކްރީނުން ނިވާވެލާ އެންމެ ފަހު ލަވަ ކަމުގައި ވިޔަސް މި ލަވަ ނެގުމުގައި ވެސް އެހާ އުނދަގޫތަކެއް ކުރިމަތި ނުވާ ކަމަށް ނިއުމާ ބުންޏެވެ. އަދި މިއީ އޭނާ ކުޅޭނެ އެންމެ ފަހު ލަވަ ކަން އެނގުނީ ވެސް ލަވަ ޝޫޓު ކުރުމުގެ ތެރޭގައި ކަމަށް ބުންޏެވެ.\n" ލަވަ ޝޫޓު ކުރުމުގެ ކުރިން ހިތަށް ވެސް ނާރަ މިއީ ދެން ނިއުމާ ކުޅޭނެ އެންމެ ފަހު ލަވަކަން. އިމޯޝަނަލް އެއްވެސް ނުވޭ. ޝޫޓު ކުރުމުގެ ތެރޭގައި ރިއަލައިޒްވީ މި ކުޅެނީ އެންމެ ފަހު ލަވަކަން. ލަވަ އެއް ވީމަ އެއްވެސް ކަހަލަ އުނދަގުލެއް ނުވޭ. ވަރަށް ފަސޭހެ،"\nރިޝްމީ އާއި ރަވީގެ ހިޔާލަކަށް ބިނާކޮށް އުފައްދާފައިވާ މި ލަވަ ކިޔައި ދީފައިވަނީ މީރާ މުހައްމަދު މާޖިދު އެވެ. ލަވައިގެ ސިނަމެޓޯގްރަފީއަށް ތައުރީފުތައް ލިބެމުން އަންނަ އިރު މިއީ އިބްރާހިމް ވިޝާން (ކަނޑި) ގެ މަސައްކަތެކެވެ. މިއުޒިކް ތައްޔާރުކުރީ ހުސެއިން ސޮބާހު އަދި ލިރިކްސް ލިޔުނީ މުހައްމަދު އަބްދުލްޣަނީ (ތޭރަ) އެވެ.\nމި ލަވައިގެ ރާގަށް ބެލުްނތެރިން ފާޑު ކިޔަމުން ދިޔަޔަސް މި ކަމަށް ނިއުމާގެ މާ ބޮޑު ފަރުވާލެއް ނެތެވެ.\n"ކުރިއަކުން ނޭނގޭ ކޮޕީ ރާގެއް ކަމެއް. އެކަން އެނގުނީމަވެސް އަޅައެއް ނުލަން، އެއީ މި ލަވަ އުފެއްދީ ދިވެހިންނަށް. ދިވެހިންނަށް ވެސް ރީތިވޭ ބޮލީވުޑްގެ ލަވަތައް އަދި މި ލަަވައިގެ އަސްލު ލަވައަކީ އަހަންނަށް ވެސް ވަރަށް ރީތި ލަވައެއް،" އޭނާ ބުންޏެވެ.\nނިއުޒޯ ޕްރޮޑަކްޝަންސް އިން އުފެއްދި މި ލަވަ އަކީ ކެމެރާގެ ކުރިމަތިން ނިއުމާ ފެންނާނެ އެންމެ ފަހު ލަވަ އެވެ. އެހެން ނަމަވެސް، މި ދާއިރާގައި ކެމެރާގެ ފަހަތުން ފެންނާނެ ކަމަށް ނިއުމާ ވަނީ މީގެ ކުރިން ވެސް ބުނެފަ އެވެ.


Amnesty aa dhekolhah India fuluhunnah massala hushahalhaifi | Mihaaru\nބެންގަލޫރުގައި އުޅޭ ކަޝްމީރަށް ތާއީދުކުރާ ގްރޫޕްތަކުން ވަނީ އިންޑިއާ ސަރުކާރާ ދެކޮޅަށް އަޑު އުފުލާފައި.\nއެމްނެސްޓީއާ ދެކޮޅަށް އިންޑިއާ ފުލުހުންނަށް މައްސަލައެއް ހުށަހަޅައިފި\n17 އޯގަސްޓް 2016 - 10:382comments\nބެންގަލޫރު (އޮގަސްޓް 17) - ސަރުކާރާ ދެކޮޅު އަމަލެއް ހިންގަން އުޅުނު ކަމަށް ބުނެ އެމްނެސްޓީ އިންޑިއާއާ ދެކޮޅަށް ފުލުހުންނަށް މައްސަލައެއް ހުށަހަޅައިފި އެވެ.\nފުލުހުންނަށް ހުށަހެޅި މައްސަލާގައި ވަނީ އެމްނެސްޓީ އިންޑިއާ އިން ބޭއްވި އެއްވުމެއްގައި އިންޑިއާ ސަރުކާރާ ދެކޮޅު ބޯޑުތަކެއް ބޭނުންކޮށްފައިވާ ކަމަށެވެ. އެކަމަކު އެމްނެސްޓީން ބުނެފައި ވަނީ އެ ޖަމާއަތުން ހޮނިހިރު ދުވަހު ބެންގަލޫރުގައި ބޭއްވި އެއްވުމަކީ ކަޝްމީރުގައި ހިންގާ އިންސާނިއްޔާ ޚިލާފު އަމަލުތަކަށް އިންސާފު ހޯދުމަށް ބޭއްވި އެއްވުމެއް ކަމަށެވެ. ކަނާތު ފިޔައިގެ ކިޔަވާ ކުދިންގެ ޖަމާއަތަކުން ވަނީ އެމްނެސްޓީގެ އެއްވުން ބޭނުންކޮށްފައި ވަނީ ސަރުކާރާ ދެކޮޅަށް އަޑު އުފުލުމަށް ކަމަށް ބުނެފަ އެވެ. އެހެންވެ އެ ޖަމާއަތުން ވަނީ ފުލުހުންނަށް މައްސަލަ ހުށަހަޅައިފަ އެވެ.\n"ކިޔަވާ ކުދިންގެ ގްރޫޕެއް ކަމަށްވާ އޭބީވީޕީ އިން ހުށަހެޅި މައްސަލައަކާ ގުޅިގެން އެމްނެސްޓީ އިންޑިއާއާ ދެކޮޅަށް ފުލުހުން ވަނީ މައްސަލަ ފައިލް ކޮށްފައި،" ފުލުހުންގެ ސީނިއާ އޮފިޝަލެއް ކަމަށްވާ ޝަރަން ރެޑީ ވިދާޅުވި އެވެ. "އިވެންޓުގައި ބައިވެރިވި ވަކި ފަރުދުންގެ ނަމެއް ހާމައެއް ނުކުރާނަން. އެކަމަކު ތަހުގީގަށް ފަހު ފިޔަވަޅު އަޅާނަން."\nކަޝްމީރުގައި އެންމެ ފަހުން ހިންގަން ފެށި ހަމަނުޖެހުންތަކުގައި ވަނީ 60 މީހުން މަރުވެފައި.\nއެމްނެސްޓީ އިންޓަނެޝަނަލް އިންޑިއާގެ އެގްޒެކެޓިވް ޑިރެކްޓަރު އާކަރު ޕަޓެލް ވިދާޅުވީ ގާނޫނު އަސާސީން ލިބިދެވޭ ހައްގެއް ދިފާއު ކުރަން ނުކުތުމުން ގައުމާ ދެކޮޅު ހަރަކާތެއް ހިންގަން އުޅުނު ކަމަށް ބަލާ ޖިނާއީ ކުށަކަށް ހަދައިފި ކަމަށެވެ.\n"ފުލުހުންނަށް ވަނީ އެ އިވެންޓަށް ދައުވަތު ދީފައި. އަދި އިވެންޓް ކުރިއަށް ދިޔަ އިރު ފުލުހުން ވެސް ތިބި. އެމްނެސްޓީ އިންޑިއާއާ ދެކޮޅަށް ދައުލަތާ އިދިކޮޅު އަމަލެއް ހިންގަން އުޅުނު ކަމަށް ބަލާ މައްސަލަ ޖެއްސުމަކީ އިންޑިއާގައި އޮންނަ މިނިވަންކަމުގެ އަސާސީ ހައްގު ގަބޫލް ނުކުރުން."\nބައެއް ރިޕޯޓްތައް ބުނާ ގޮތުގައި އެމްނެސްޓީގެ އެއްވުމުގައި ބައިވެރިވި ކަޝްމީރުގެ ކިޔަވާ ކުދިން ވަނީ އިންޑިއާއާ ދެކޮޅު ސްލޯގަންތައް ބޭނުންކޮށްފަ އެވެ.\nކަޝްމީރުގައި އެންމެ ފަހުން ހިނގަން ފެށި ހަމަނުޖެހުންތަކުގައި 60 މީހުން މަރުވެ 5،000 އަށް ވުރެ ގިނަ މީހުން ވަނީ ޒަޚަމްވެފަ އެވެ.\nއިތުރު ލިޔުންތައް އިންޑިއާ އެމްނެސްޓީ އިންޓަނޭޝަނަލް ދެކުނު އޭޝިއާ ބެންގަލޫރު\nބެންގަލޫރުގައި ގިނަ ބަޔަކަށް ޖިންސީ ގޯނާކޮށްފައެއް ނުވޭ\nފެނުގެ މައްސަލައިގައި ބެންގަލޫރުގެ ހަމަނުޖެހުން ކުރިއަށް\nއެމްނެސްޓީން އިންޑިއާގައި ހިންގާ އޮފީސްތައް ބަންދުކޮށްފި


MTCC inn Guraidhoo bin hikkai ninmaalaifi, rashuge bimuge jumula size dhe guna aa gaathah - One Online\nއެމްޓިސީސީން ގުރައިދޫގެ ބިން ހިއްކައި ނިންމާލާފައި --- ފޮޓޯ: އެމްޓީސީސީ\nއެމްޓީސީސީން ގުރައިދޫ ބިންހިއްކައި ނިންމާލައިފި، ރަށުގެ ބިމުގެ ޖުމުލަ ސައިޒު ދެގުނައާ ގާތަށް\nކ. ގުރައިދޫ ބިން ހިއްކުމުގެ މަޝްރޫއު އެމްޓީސީސީން ނިންމާލައިފި އެވެ.\nއެމްޓީސީސީ އަށް މި މަޝްރޫއުގެ މަސައްކަތް ހަވާލު ކޮށްފައިވަނީ 2019 ވަނަ އަހަރުގެ އޮގަސްޓު މަހުގެ 27 ވަަ ދުވަހު އެވެ. އެއީ ގުރައިދޫ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއުގެ މަސައްކަތެވެ.\nއެމްޓީސީސީން ބުނީ މި މަޝްރޫއުގެ މަސައްކަތް މިދިޔަ ސެޕްޓެމްބަރު މަހުގެ 27 ވަނަ ދުވަހު ނިންމާލާފައިވާ ކަމަށެވެ. އެގޮތުން ޖުމުލަ 15 ހެކްޓަރުގެ ބިން ހިއްކާފައިވާއިރު 1200 މީޓަރުގެ ސަރަހައްދެއްގައި ބޮޑުހިލައިން ރިވެޓްމެންޓް ޖެހުމުގެ މަސައްކަތް ވެސް މިހާރު ވަނީ ނިންމާލައިފަ އެވެ.\nގުރައިދޫ ކައުންސިލް ރައީސް މުހައްމަދު ޔާމީން އިބްރާހިމް "ވަން" އަށް މިއަދު ވިދާޅުވީ އެރަށު ބިމުގެ މިހާރުގެ ބޮޑު މިނަކީ 21 ހެކްޓަރު ކަމަށާއި ނަމަވެސް އިތުރު 15 ހެކްޓަރުގެ ބިން ހިއްކައިދިނުމުން ރަށުގެ ރައްޔިތުންނަށް ދިމާވެފައިވާ ބޯހިޔާވަހި ކަމުގެ މައްސަލައަށް ވަރަށް ބޮޑު ހައްލެއް ލިބިގެންދާނެ ކަމަށެވެ.\nޔާމީން ވިދާޅުވީ އެރަށުން ގޯތި ދޫނުކާރާތާ އެތައް އަހަރެއް ވެފައިވާ ކަމަށާއި އެހެން ކަމުން އިޖުތިމާއީ މައްސަލަތައް ވަރަށް ބޮޑަށް ދިމާވަމުން އަންނަ ކަމަށެވެ. ނަމަވެސް މި މަޝްރޫއު ނިންމާލުމުން ވަރަށް ބޮޑު ހިތްހަމަޖެހުމެއް ލިބިފައިވާ ކަމަށާއި ލޭންޑް ޔޫސް ޕްލޭން ރައްޔިތުންނާ ހިއްސާކޮށް ރައްޔިތުންގެ ހިޔާލާއި މަޝްވަރާއެކު ކުރިއަށް ގެންދަން ނިންމާފައިވާ ކަމަށް ވެސް ވިދާޅުވި އެވެ.\n"ކައުންސިލްގެ ވިސްނުން ހުރީ ހައުސިން ޔުނިޓުތަކެއް އިމާރާތް ކޮށްގެން ދޫކުރަން. އެކަމަކު ރައްޔިތުންނާ މަޝްވަރާ ކުރުމަށްފަހު ނޫނީ ގޮތެއް ނުނިންމާނަން. މިއީ އަޅުގަނޑުމެންނަށް ލިބުނު ވަރަށް ބޮޑު ހިތްހަމަޖެހުމެއް. ގޯތި ނުލިބި ދަރިން ގޮވައިގެން ކުޑަ ކުޑަ ކޮޓަރިއެއްގަ އެތަކެއް ރައްޔިތުންނެއް އުޅެން ޖެހިފަ ވުމުން އާއިލީ މައްސަލަތަކާއި އިޖުތިމާއީ މައްސަލަތައް ވަރަށް ބޮޑަށް ދިމާވެފަ މިހުރީ. އިރާދަ ކުރެއްވިއްޔާ މި ހުރިހާ މައްސަލަތަކަށް ހައްލު ލިބިގެންދާނެ ކަމަށް މި ބަލަނީ." އޭނާ ވިދާޅުވި އެވެ.\nގުޅޭ ޓެގު އެމްޓީސީސީ ކ. ގުރައިދޫ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ބިން ހިއްކުން ތަރައްގީގެ މަޝްރޫއުތައް


BREAKING: Covid-19: Male In Ithuru Bidheysee aku Fassi Vehjje - Vaguthu\nކޮވިޑް-19: މާލެ އިން އިތުރު ބިދޭސީއަކު ފައްސިވެއްޖެ\nމަގުމަތީގައި އުޅުނު ބިދޭސީންތަކެއް. --- ވަގުތު އިމޭޖަސް: މުހައްމަދު އަފްޒަލް\nމާލެ އިން އިތުރު ބިދޭސީއެއްގެ ގައިން ކޮވިޑް-19 ފެނި، ރާއްޖެ އިން ބަލި ޖެހުނު މީހުންގެ އަދަދު 37 އަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ބުނީ އެންމެ ފަހުން ބައްޔަށް ފައްސިވީ ފްލޫ ކްލިނިކަކަށް ދެއްކި ބަންގްލަދޭޝް މީހެއް ކަމަށެވެ. މިއީ މާލެ އިން ބަލި ޖެހުނު 16 ވަނަ މީހާ ކަމަށް ވެސް އެޗްޕީއޭގެ ޓުވީޓުގައި ބުނެފައިވެއެވެ. އަދި މިއީ މާލެ އިން ބަލި ޖެހުނު ދެ ވަނަ ބިދޭސީ މީހާއެވެ.\nމިކަމާއި ގުޅޭގޮތުން އިތުރަށް މައުލޫމާތު ދެމުން ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވީ، އެއީ 27 އަހަރުގެ މީހެއް ކަމަށާއި، އެ މީހާއަކީ އަމީން ހިޔާއަށް މާލޭގައި ތިބި ބިދޭސީން ބަދަލު ކުރުމުގެ މަސައްކަތް ކުރަމުންދިޔައިރު، ބަދަލުކޮށްފައިވާ މީހެއް ކަމަށެވެ.\nއެ މީހައާ ގުޅޭގޮތުން އިތުރަށް މައުލޫމާތު ދެމުން ޑރ. ނަޒްލާ ރަފީގު ވިދާޅުވީ، އެ މީހާއަކީ އެއްވެސް ޑޮކިއުމެންޓެއް ނެތި މާލޭގައި އުޅެމުންދާ މީހެއް ކަމަށެވެ.\n"މާލޭގެ ބައެއް އެކޮމޮޑޭޝަންގައި ތޮށްޖެހިފައި ތިބި މީހުން އެކި ތަންތަނަށް ބަދަލު ކުރުމުގެ މަސައްކަތުގެ ތެރެއިން 12 ވަނަ ދުވަހު އަމީން ހިޔާގެ ސްޓާފް ކުއާޓާއަށް ބަދަލު ކުރެވިފައިވާ މީހެއް". ޑރ. ނަޒްލާ ވިދާޅުވިއެވެ.\nނަޒްލާ ވިދާޅުވީ، އޭނާގެ ފަރާތުން ލިބުނު މައުލޫމާތަށް ބަލާއިރު، 15 ދުވަހު އެ މިހާ ހުން އައިސްގެން މާލެ އަށް އައިސް އަމިއްލައަށް ބޭސް ފިހާރައަކުން ބޭސް ގަނެގެން ކެއި ކަމަށެވެ.\n"އޭނާ އެހެން ހުރެފައި އިއްޔެ ފްލޫ ކްލިނިކަށް މި ދިޔައީ، ގޮސް ސާމްޕަލް ނަގާ ޓެސްޓުކޮށްގެން މިއަދު އަޅުގަނޑުމެންނަށް ޕޮޒިޓިވް ރެޒަލްޓް ލިބުނީ". ނަޒްލާ ވިދާޅުވިއެވެ.\nއަދި އޭނާ މިވަގުތު ހުރީ މާލޭގެ ގެއެއްގައި ކަމަށާއި، އެތަންވެސް ކަރަންޓީން ކޮށްފައިވާ ކަމަށް ނަޒްލާ ވިދާޅުވިއެވެ. އަދި އޭނާ ހުޅުމާލޭގައި ހުރިތަންވެސް ކަރަންޓީންކޮށްފައިވާކަމަށް ނަޒްލާ ވިދާޅުވިއެވެ.\n"އެތަންތަނުގައި އެއްވެސް ބަލީގެ އަލާމަތްތައް ހުރި މީހަކު ހުރިތޯ ބެލުމާއި، އަލާމާތް ހުރި މީހުންގެ ޓެސްޓުތަކާއި އެއްޗެހި ކުރުމުގެ ކަންތައްތައް ކުރިއަށްދާނެ". ނަޒްލާ ވިދާޅުވިއެވެ.\nSamples taken fromaBangladesh national viaaflu clinic has tested POSITIVE for #COVID19.\nThis is the 16th person to become POSITIVE for COVID-19 in Male’ City.\nThe person will be transferred to an Isolation Facility.\nމި މީހާއަށް ފަރުވާ ދިނުމަށް އައިސޮލޭޝަން ފެސިލިޓީއަކަށް ގެންދިއުމަށް ހަމަޖެހިފައިވާ ކަމަށް ވެސް އެޗްޕީއޭ އިން ބުންޏެވެ. މި ބަންގްލަދޭޝް މީހާއާ ސީދާ ބައްދަލުވެފައި ހުރި މީހެއް ހުރި ނަމަ، އެ ބަޔަކު ހޯދުމުގެ މަސައްކަތް ކުރަމުން އަންނަ ކަމަށް ވެސް އެޗްޕީއޭގެ ޓުވީޓުގައިވެއެވެ.\nރާއްޖެ އިން މިހާތަނަށް 20 ދިވެއްސެއްގެ ގައިން ބަލި ވަނީ ފެނިފައެވެ. އޭގެތެރޭގައި ހއ. އުލިގަމުން ބައްޔަށް ފައްސިވި މީހާ ވެސް ހިމެނެއެވެ. އެޗްޕީއޭ އިން އެ މީހާގެ މައުލޫމާތު އަދި ހާމަ ނުކުރި ނަމަވެސް، ބަލި ޖެހުނު މީހާގެ އާއިލާ އަށް މިހާރު އޮތީ އެކަން އަންގައިފައެވެ.\nމި ދިވެހިންގެ ތެރޭގައި ދެން ހިމެނެނީ އިނގިރޭސި ވިލާތުން ރާއްޖެ އައި ހަތަރު ދިވެއްސަކާއި ފިލިޕީންސް އިން ރާއްޖެ އައި ދިވެއްސެކެވެ.\nއޭޕްރީލް 19, 2020 14:14\nމީދުނިޔޭގެ ފުރަތަމަ ކޮވިޑްފްރީ ގައުމަށް ހަދާނަމަމޯ ބުނި އަލީ ވަ ހީދު ކޮބާ؟.\nއޭޕްރީލް 19, 2020 16:05\nގަދަ ބަސް ބުނަނީ. އިންޝާﷲ ބުނުމެއް ނޯވޭ\nއޭޕްރީލް 19, 2020 14:27\nތިއުޅެނީ މިހާރު ފައިސާގެ ކަމެތް ކަމަށް ލަފާކުރެވޭ. މީހުން ގޭގަ ތިއްބަސް ފައިސާ އަބަދުވެސް ދައުރު ވަމުންދޯ ދާނީ ވީމާ މިކަމަށް ވެސް މިހާރު ވިސްނަން އެބަޖެހޭ. ފިހާރަ ތަކުން އެއްޗެ ގަތީމަ ބާކީ އެދޭ ރުފިޔާ ވެދާނެ ބަލި ޖެހުމުން ސަބަބުކަށް. ސަމާލުވޭ.\nއޭޕްރީލް 19, 2020 14:30\nތިޔަވާނީ ދެއަންބަށް އިދެގެން އުޅޭމީހަކަށް!\nއޭޕްރީލް 19, 2020 14:34\nއޭޕްރީލް 19, 2020 14:51\nބިރުވެރިކަން އިތުރު ވަނީ، ބިދޭސީ މީހާ އަކީ ބިދޭސީން ބައިތިއްބާ ތަނެއްގަ ހުރި މީހެއް ކަމަށް ވަންޏާ ބިރުވެރިކަން ބޮޑު. ﷲ އަށް ވަކީލ


Zuvaanun enme ginain ulhenee Cashierunnah\nޒުވާނުން އެންމެ ގިނައިން އުޅެނީ ކޭޝިއަރުންނަށް\n23 އޮކްޓޯބަރ 2020 - 17:47:07\nޒުވާނުން އެންމެ ގިނައިން ވަޒީފާ އަދާކުރަނީ ކޭޝިއަރުން އަދި ޓިކެޓް ކްލާކްސްގެ ގޮތުގައި ކަމަށް ނެޝަނަލް ބިއުރޯ އޮފް ސްޓެޓިސްޓިކްސް އިން އާންމުކުރި ތަފާސްހިސާބުތަކުން ދައްކައިފި އެވެ.\nޒުވާނުންގެ ދުވަހާއި ގުޅިގެން އެންބީއެސް އިން އާންމުކުރި ތަފާސްހިސާބުތަކަށް ބަލާއިރު އުމުރުން 18 އަހަރާއި 35 އަހަރުގެ އުމުރުފުރާގެ މީހުން ދިރިއުޅޭ ގޭބިސީތަކުގެ އާމްދަނީ އާއި ހަރަދުކުރުން ހުރިގޮތުގެ ސާވޭގައިވާ ގޮތުން ރާއްޖޭގޭ ޒުވާނުންގެ އާބާދީ ހުރީ 260،584 ގަ އެވެ. އެގޮތުން އަތޮޅު ތެރޭގައި 105،042 ޒުވާނުން ދިރިއުޅެމުންދާއިރު މާލޭގައި އުޅޭ ޒުވާނުންގެ އަދަދަކީ 135،541 މީހުންނެވެ.\nއެ ތަފާސްހިސާބުތަކުން ދައްކާ ގޮތުގައި މިދިޔަ އަހަރު ރާއްޖޭގެ ޒުވާނުންގެ އާބާދީ އެންމެ ގިނަ ބަޔަކު ވަޒީފާ އަދާކުރީ ކޭޝިއަރުންގެ އިތުރުން ޓިކެޓް ކްލާކްސްގެ ގޮތުގަ އެވެ. އެފަދަ ވަޒީފާތަކުގައި 5،340 ޒުވާނަކު އުޅުނެވެ. އަދި ޖެނަރަލް އޮފީސް ކްލާކްސްގެ ގޮތުގައި 4،136 ޒުވާނަކު އުޅުނުއިރު އެޑްމިނިސްޓްރޭޓިވް އަދި އެގްޒެކްޓިވް ސެކެޓްރީސްގެ ގޮތުގައި 3339 ޒުވާނަކު އަންނަނީ ވަޒީފާ އަދާކުރަމުންނެވެ.\nއޭގެ އިތުރުން ޑީޕް ސީ ފިޝަރީޒް މަސައްކަތްތެރިންގެ ގޮތުގައި 2292 ޒުވާނަކު އުޅުނުއިރު އޮފީސް ހޮޓެލް ފަދަ އެހެނިހެން ތަންތަނުގައި 1468 ޒުވާނަކު ވަޒީފާ އަދާކުރި އެވެ.\nއެ ތަފާސްހިސާބުތަކަށް ބަލާއިރު ރާއްޖޭގައި ވަޒީފާ އަދާކުރާ ޒުވާނުންގެ ނިސްބަތް ހުރީ 69.9 އިންސައްތައިގަ އެވެ. އަދި ވަޒީފާ އަދާނުކުރާ ޒުވާނުންގެ އަދަދު ހުރީ 7.3 އިންސައްތައިގަ އެވެ. އަދި ރާއްޖޭގައި އުޖޫރަ ނުލިބޭ ގޮތަަށް މަސައްކަތްކުރާ ޒުވާނުންގެ ތެރޭގައި އެންމެ ގިނަ އަދަދަކަށް އަންހެނުން ހިމެނޭއިރު ޒުވާނުން މައިގަނޑު ގޮތެއްގައި އަށް ގަޑިއިރު މަސައްކަތުގައި ހޭދަކުރެ އެވެ. އަދި ގޭތެރޭގެ މަސައްކަތުގައި ހޭދަކުރާ ވަގުތަކީ ތިން ގަޑިއިރު ކަމަށް ދިރާސާ އިން ދައްކަ އެވެ.\nޒުވާނުންނޭޝަނަލް ބިއުރޯ އޮފް ސްޓެޓިސްޓިކްސް


އޯޔޫއެމް އަދި ވިލާ ކޮލެޖް ކޮންވޮކޭޝަނުން 309 ދަރިވަރުން ދަސްވެނި ވެއްޖެ\nވިލާ ކޮލެޖުގެ އަމިއްލަ ޕްރޮގްރާމްތަކާއި، ވިލާ ކޮލެޖުގައި ހިންގި އޯޕަން ޔުނިވަރސިޓީ މެލޭޝިއާގެ (އޯ.ޔޫ.އެމް) ޕްރޮގްރާމްތަކުން 309 ދަރިވަރުން ދަސްވެނި ވެއްޖެއެވެ.\nވިލާ ކޮލެޖު ހޯލްގައި ތިން ސެޝަންއަކަށް ބަހާލައިގެން ކުރިއަށް ގެންގިއަ މި ގްރެޖުއޭޝަން ހަފްލާގައި ފުރަތަމަ ސެޝަންގައި ދަސްވެނިވީ ވިލާ ކޮލެޖުގައި ހިންގުނު އޯ.ޔޫ.އެމް ޕްރޮގްރާމްތައް ނިންމި 77 ދަރިވަރުންނެވެ. އެއިގެތޭރޭގައި މާސްޓަރ އޮފް ބިސްނަސް އެޑްމިނިސްޓްރޭޝަން، ބެޗްލަރ އޮފް އެކައުންޓިންގ ވިތް އޮނަރސް، ބެޗްލަރ އޮފް ބިޒްނަސް އެޑްމިނިސްޓްރޭޝަން ވިތް އޮނަރސް، ބެޗްލަރ އޮފް ހިއުމަން ރިސޯސް މެނޭޖްމަންޓް ވިތް އޮނަރސް، މާސްޓަރސް އޮފް އެޑިއުކޭޝަން، ބެޗްލަރ އޮފް އެޑިއުކޭޝަން (މެތެމެޓިކްސް) ވިތް އޮނަރސް، ބެޗްލަރ އޮފް އެޑިއުކޭޝަން (ޓީޗިން އިންގްލިޝް އެސް އަ ސެކަންޑް ލެންގުއޭޖް) ވިތް އޮނަރސް އަދި ބެޗްލަރ އޮފް އިންފޮރމޭޝަން ޓެކްނޮލޮޖީ ވިތް އޮނަރސް ނިންމި ދަރިވަރުން ހިމެނެއެވެ.\nހެނދުނު ދަންފަޅިގައި ކޮނެވޮކޭޝަން ގައި މަރުހަބާ ދެންނެވުމުގެ ގޮތުން ވާހަކަ ފުޅު ދެއްކެވީ ވިލާ ކޮލެޖުގެ ރެކްޓަރ ޑޮކްޓަރ އަހުމަދު އަންވަރެވެ. އެއަށް ފަހު އޮތި ހަފްލާގެ މަޤްސަދު އިއްވައިދެއްވުމެވެ. މި އައިޓަމް ފުރިހަމަކޮށްދެއްވީ އޯޕަސް ޔުނިވަރސިޓީ މެލޭޝިއާގެ ވައިސް ޕްރެޒިޑެންޓ (އެކަޑެމިކް) ޑރ. ވިދާދު އޮޘްމާނެވެ.\nއެއަށް ފަހު މި ކޮންވޮކޭޝަން ހުޅުއްވައި ދެއްވީ އޯޕަސް ޔުނިވަރސިޓީ މެލޭޝިއާގެ ވައިސް ޗާންސެލަރ ޕްރޮފެސަރ ދާތޯ މަންސޫރު ފަޟީލެވެ. މި ހަފްލާގެ އޯޕަނިންގ އަށް ފަހު އެމަނިކުފާނު ދެއްކެވި ވާހަކަފުޅުގައި ދަސްވެނިވުމުގެ މިހަފްލާއާއި އެކު އޯ.ޔޫ.އެމް ވިލާ ކޮލެޖު ޗެޕްޓަރ ގައި މިހާރު 1823 އެލްމްނައި ރާއްޖޭގައި ތިބޭނެ ކަމަށް ފާހަގަ ކުރެއްވިއެވެ.\nމި ހަފްލާގެ ދެންއޮތީ ޕްރޮފެސަރ ދާތޯ މަންސޫރު ޑިގްރީ ތައް ކޮންފަރ ކޮށްދެއްވުމާއި ދަސްވެނީންނަށް ޑިގްރީ ހަވާލުކުރުމެވެ.\nއެއަށްފަހު، ދަސްވެނީންގެ ފަރާތުން ވާހަކަ ދެއްކީ ބެޗްލަރ އޮފް ހިއުމަން ރިސޯސް މެނޭޖްމަންޓް ވިތް އޮނަރސްއިން ގްރެޑުއޭޓް ވި ދަރިވަރު މަރިޔަމް ޝަޒްރާ އެވެ.\nމެންދުރުފަހު ބޭއްވުނު ދެ ޙަފްލާގައި 237 ވަނީ ދަސްވެނި ވެފައެވެ. މި ސެޝަންތަކުގައި މަރުހަބާ ދެންނެވުމުގެ ގޮތުން ވާހަކަ ދެއްކެވީ ވިލާ ކޮލެޖުގެ ވައިސް ރެކްޓަރ ޑރ. އަލީ ނަޖީބެވެ. ވައިސް ރެކްޓަރގެ ވާހަކަފުޅުގައި ވިދާޅުވީ މި އަހަރުގެ ނޮވެމްބަރ މަހު ބޭއްވުމަށް ހަމަޖެހިފައިވަ އިތުރު ގްރެޑުއޭޝަން އަކާއި އެކު މި އަހަރުގެ ތެރޭގައި ވިލާ ކޮލެޖުން މޯލްޑިވްސް ކޮލިފިކޭޝަން އޮތީރިޓީގެ ލެވެލް7އިން މަތީގެ ކޯސްތަކުން ޖުމްލަ 758 ދަރިވަރުން ދަސްވެނިވެގެންދާނެ ކަމަށް ވިދާޅުވިއެވެ. އަދި މި އަދުގެ ސެޝަންތަކުގައި ގްރެޖުއޭޓް ވެގެންދާ ގްރެޓުއޭޓުންގެ %30 އަކީ ވިލާ ކޮލެޖުގެ އަތޮޅުތެރޭގެ ކެމްޕަސްތަކާއި ލާރނިނގް ސެންޓަރތަކުން ކިޔެވުން ނިންމި ދަރިވަރުންކަން ފާހަގަ ކުރެއްވިއެވެ. އަދި މި ފަހަރު ގްރެޖުއޭތްވާ ދަރިނވަރުންގެ %51 އަކީ އަންހެން ބޭފުޅުންނެވެ.\nމެންދުރު ފަހުގެ ސެޝަންތައް ކޮންފަރ ކޮށްދެއްވާ ދަރިވަރުންނާއި ޑިގްރީ ހަވާލު ކޮށްދެއްވީ ވިލާ ކޮލެޖުގެ ރެކްޓަރ ޑރ.އަހުމަދު އަންވަރެވެ.\nމުޅި ރާއްޖޭގައިވާ ވިލާ ކޮލެޖުގެ އެކި ކެމްޕަސްތަކުން ދަސްވެނިވެގެން ނުކުންނަ އިތުރު ދަރިވަރުންތަކެއް މި ޖަލްސާގައި ފެނިގެންދިއައެވެ. މި ކުދިންނަކީ ތަޢުލީމާއި ހުނަރުވެރިކަމުގެ ދާއިރާއިން ފަންނުވެރިކަން ހާސިލްވެފައިވާ، މަސައްކަތުގެ މާޙައުލުގައި ތަފާތު ދައްކާނެ ދަރިވަރުންތަކެކެވެ. މި ހަފްލާ ވެގެންގޮސްފައިވަނީ އެންމެހާ ދަސްވެނިންނާއި ކޮލެޖުގެ އެންމެހާ މުވައްޒަފުން އުފަލާއެކު އިންތިޒާރު ކުރަމުންއައި، ނުހަނު ކުލަގަދަ ހަަފްލާއަކަށް ކަމަށް ވިލާ ކޮލެޖުން ބުނެއެވެ.


Covid-19: Usooluthaka Hilaaafuvefai Vaatheee Arsenal Ge4Kulhuntheriyakah Inzaaru Dheefi - Vaguthu\nކޮވިޑް-19: އުސޫލުތަކާއި ހިލާފުވުމުން އާސެނަލްގެ ހަތަރު ކުޅުންތެރިއަކަށް އިންޒާރު ދީފި\nކޮވިޑް-19 ގެ އުސޫލުތަކާއި ހިލާފުވުމުން އިންޒާރު ދިން އާސެނަލްގެ ހަތަރު ކުޅުންތެރިން- ޑޭވިޑް ލުއިޒް (ކ)، ނިކޮލަސް ޕެޕޭ، ގްރަނިޓް ޒަކާ، އަލެގްޒަންޑާ ލަކަޒަޓް\nކޮވިޑް-19 އާ ގުޅިގެން އިނގިރޭސިވިލާތުން ކަނޑައަޅާފައިވާ ގަވާއިދުތަކާއި ޚިލާފުވެފައިވާތީ އާސެނަލްގެ ހަތަރު ކުޅުންތެރިއަކަށް އިންޒާރު ދީފިއެވެ.\nކޮވިޑް-19 ރޯގާގެ ސަބަބުން އިނގިރޭސިވިލާތް ފުރަބަންދު ކޮށްފައިވާއިރު ބަލިން ރައްކާތެރިވުމުގެ ގޮތުން އެގައުމުގެ ސަރުކާރުން އަޅާފައިވާ ފިޔަވަޅުތަކުގެ ތެރެއިން އިޖްތިމާއީ ގައިދުރު ކުރުން (ސޯޝަލް ޑިސްޓެންސިންސް) ނުވަތަ ގައިގޯޅިވެ އުޅުމަކީ މަނާކަމެކެވެ.\nއިޖްތިމާއީ ގައިދުރު ކުރުމުގެއުސޫލުތަކާއި ހިލާފުވި އާސެނަލްގެ ހަތަރު ކުޅުންތެރިންނަކީ އައިވޮރީ ކޮސްޓުގެ ފޯވަޑް ނިކޮލަސް ޕެޕޭ، ފްރާންސްގެ ފޯވަޑް އަލެގްޒަންޑާ ލަކަޒަޓް، ބްރެޒިލްގެ ޑިފެންޑަރު ޑޭވިޑް ލުއިޒް އަދި ސްވިޓްޒަލެންޑުގެ މިޑްފީލްޑަރު ގްރަނިޓް ޒަކާ އެވެ. މީގެ ތެރެއިން ލަކަޒަޓް އަކީ އާސެނަލްގެ ހަތަރު ކެޕްޓަނުންގެ ތެރޭ ހިމެނޭ އެކެކެވެ.\nރިޕޯޓްތައް ބުނާގޮތުން އުސޫލުތަކާއި ހިލާފަށް ލަކަޒަޓް އޭނާގެ އައުޑީ ކާރު ސާފު ކުރަން ގެނައި މީހެއް ގާތުގައި ހުންނަ ފޮޓޯތަކެއް ވަނީ ލީކުވެފައެވެ. ޕެޕޭ ފެނުނީ އޭނާގެ ރައްޓެހިންނާއެކު އުތުރު ލަންޑަންގައި ފުޓްބޯޅަ ކުޅެން ހުއްޓައެވެ. އަނެއްކޮޅުން ލުއިޒް އާއި ޒަކާ ސައުތުގޭޓުގައި ހުންނަ ސްޓޭޝަނެއް ކައިރިީ އެކީ އުޅޭ މަންޒަރު ފެންނަ ފޮޓޯ ތަކެއް އިންޓަނެޓުގައި ވަނީ ދައުރުވެފައެވެ. އުސޫލުތަކާ ހިލާފުވި ކުޅުންތެރިންނަށް ގިނަ ފަރާތްތަކެއްގެ ފާޑުކިޔުން އަމާޒުވެފައިވާއިރު އާސެނަލުން ވަނީ އެ ކުޅުންތެރިންނަށް އިންޒާރުދީ ކުރިއަށްއޮތް ތަނުގައި މިފަދަ އަމަލުތައް ތަކުރާރު ނުކުރުމަށް ނަސޭހަތްތެރިވެފައެވެ.\nމިއީ ކޮވިޑް-19 އާ ގުޅިގެން ކަނޑައަޅާފައިވާ އުސޫލުތަކާ ހިލާފުވެގެން ކުޅުންތެރިންނަށް އިންޒާރު ދިން ފުރަތަމަ ފަހަރެއް ނޫނެވެ. މީގެ ކުރިން އުސޫލުތަކާ ހިލާފުވި ކުޅުންތެރިންގެ ތެރޭގައި ޓޮޓެންހަމްގެ މިޑްފީލްޑަރު ޓެންގީ އެންޑޮމްބެލޭ އާއި ޑިފެންޑަރު ޑިވެންޝަން ސަންޗޭޒްގެ އިތުރުން ޑިފެންޑަރު ރަޔަން ސެސެންގްނޮން ހިމެނެއެވެ. އަދި ގަވާއިދުތަކާ ޚިލާފަށް ޕާޓީއެއް ބޭއްވިކަމަށްޓަކައި މެންޗެސްޓާ ސިޓީން އެ ކްލަބުގެ ޑިފެންޑަރު ކައިލް ވޯކާ އަށް ފިޔަވަޅު އަޅާފައިވާއިރު، ހޯމް-އައިސޮލޭޝަންގެ ގަވައިދާ ޚިލާފުވުމުން ޗެލްސީ އިން ވަނީ އެޓީމުގެ މިޑްފީލްޑަރު މޭސަން މައުންޓަށް ނަސޭހަތްތެރި ވެފައެވެ.


Hulhumale gai dhin valheege hamala aa gulhigen ithuru meehaku hayyarukoffi | Mihaaru\nހުޅުމާލޭގައި ދިން ވަޅީގެ ހަމަލައާ ގުޅިގެން އިތުރު މީހަކު ހައްޔަރުކޮށްފި\nހުޅުމާލޭގައި ވަޅިން ހަމަލާދިނުމުގެ ސަބަބުން ޒަހަމްވި އެކަކު ހުޅުމާލޭ ހޮސްޕިޓަލަށް ގެންދަނީ: އެ މައްސަލާގައި އިތުރު މީހަކު ވަނީ ހައްޔަރު ކޮށްފައި -- ފޮޓޯ/ސޯޝަލް މީޑިއާ\nމި މަހުގެ ހަތަރު ވަނަ ދުވަހުގެ ރޭ، އަށެއް ޖަހަން އުޅެނިކޮށް، ވަރަށް ބޮޑަށް ރާވައިގެން ހިންގި މި ޖަރީމާއާ ގުޅިގެން އިއްޔެ ހައްޔަރުކުރީ އުމުރުން 22 އަހަރުގެ ދިވެހި ފިރިހެނަކު ކަމަށް ފުލުހުން ބުންޏެވެ.\nމި މައްސަލައިގައި ހަ މީހަކު ހައްޔަރު ކޮށްފައިވާ ކަމަށް ފުލުހުން ކުރިން ބުނެފައި ވެ އެވެ. އެހެންވެ، މިހާތަނަށް ހައްޔަރުކުރި މީހުންގެ އަދަދަކީ ހަތެކެވެ. އެއީ މުޅިން ވެސް ދިވެހި ފިރިހެނުންނެވެ.\nވަޅީގެ ހަމަލާ އަމާޒުވި ތިން މީހުންގެ ތެރެއިން އެކަކީ ޗައިނާގެ ޓޫރިސްޓެކެވެ. ދެން ތިބީ ރާއްޖޭގައި މަސައްކަތް ކުރާ ޗައިނާގެ މީހަކާއި އޮސްޓްރޭލިއާގެ މީހެކެވެ.\nއެ ހަމަލާގެ ޒިންމާ ނަގާ ކަމަށް ބުނެ ހަރުކަށި ފިކުރުގެ ކަމަށް ބެލެވޭ ބައެއްގެ ވީޑިއޯއެއް ސޯޝަލް މީޑިއާގައި ވެސް އާންމުކުރި އެވެ. އެކަމަކު، އެ ވީޑިއޯގެ ސައްހަން އަދިވެސް ފުލުހުންނަށް ކަށަވަރުވި ކަމަކަށް ނުބުނެ އެވެ.\nހުޅުމާލޭގައި، ބިދޭސީންތަކަކަށް ވަޅިން ހަމަލަދިން މައްސަލައިގައި ހައްޔަރުކުރި މީހުންގެ ތެރޭގައި ރ. މަޑުއްވަރީގައި ހަރުކަށި ފިކުރު ކުރިއަރުވަން މަސައްކަތް ކުރާ ބަޔަކު ވެސް ހިމެނޭ ކަމަށް "މިހާރު" އަށް އެނގިފައި ވެ އެވެ. އެއީ ސިފައިންނާއި ފުލުހުން ދާދި ފަހުން، ދީނީ ގޮތުން ހައްދުފަހަނައަޅާފައިވާ މީހުންނާ ދެކޮޅަށް ޚާއްސަ އޮޕަރޭޝަނެއް ހިންގި ރަށެކެވެ. އެ އޮޕަރޭޝަނަށް ފަހު، މަޑުއްވަރީން ބައެއް މީހުން ހައްޔަރު ވެސް ކުރި އެވެ.\nފުލުހުން ވެސް ބުނެފައި ވަނީ ހުޅުމާލޭގައި ދިން ވަޅީގެ ހަމަލައިގެ ތުހުމަތު ކުރެވެނީ ހަރުކަށި ފިކުރުގެ ބަޔަކަށް ކަމަށެވެ.\nHulhumale gai dhin valheege hamalaa aa gulhigen6meehaku hayyaru koffi\nއެކަމާ ގުޅިގެން، އިނގިރޭސި ވިލާތުން ވަނީ ރާއްޖެ ދަތުރު ކުރުމުގައި ސަމާލުވުމަށް އިލްތިމާސްކޮށް، ޓްރެވަލް އެޑްވައިޒަރީ ވެސް ނެރެފަ އެވެ. ދިވެހި ސަރުކާރުން ބުނެފައިވަނީ ރާއްޖެ އަންނަ މީހުންނާއި ރާއްޖޭގައި އުޅޭ އެންމެންގެ ސަލާމަތާއި ރައްކާތެރިކަން ކަށަވަރު ކޮށްދޭން ކަމަށެވެ.\nކުށްކުރުން ފުލުހުން ގޭންގް ހަމަނުޖެހުން ހުޅުމާލެ ޗައިނާ އޮސްޓްރޭލިއާ ޓޫރިސްޓުން ޓޫރިޒަމް ރާއްޖެ-ޗައިނާ ހައްދުފަހަނައެޅުން\nޓެރަރިސްޓުން ހިފާ ގައުމު އަމާންކޮށްދެއްވާ.


Riyaasee inthihaab aa gulheygothun Election Comission un Siyaase...\nރިޔާސީ އިންތިޚާބާއި ގުޅޭގޮތުން ސިޔާސީ ޕާޓީތަކާއެކު މަޝްވަރާ ކުރަން ނިންމައިފި\n3 މަސް,2ހަފްތާ, 1 ދުވަސް,7ގަޑި, 56 މިނެޓް, 56 ސިކުންތު ކުރިން 1090ލަޔާލް މަނިކް\nކުރިޔަށް އޮތް ރިޔާސީ އިންތިޚާބާއި ގުޅޭ މަޝްވަރާތައް ކުރުމަށްޓަކައި މާދަމާ ސިޔާސީ ޕާޓީތަކާއި ބައްދަލު ކުރުމަށް ހަމަޖެހިފައިވާކަމަށް އިލެކްޝަން ކޮމިޝަނުން ބުނެފިއެވެ.\nޗެނަލް 13 އަށް ދެއްވި ޙާއްސަ ބަސްތީގަތުމެއްގައި އިލެކްޝަން ކޮމިޝަންގެ މެމްބަރު އަހްމަދު އަކްރަމް ވިދާޅުވީ، ކުރިޔަށް އޮތް ރިޔާސީ އިންތިޚާބާއި ގުޅޭ މަޝްވަރާތައް ކުރުމަށް ސިޔާސީ ޕާޓީތަކާއި މާދަމާ ބައްދަލު ކުރުމަށް ހަމަޖެހިފައިވާކަމަށެވެ. އަކްރަމް ވިދާޅުވީ، ސިޔާސީ ޕާޓީތައް ރެގިއުލޭޓް ކުރުމާއި ގުޅޭގޮތުން މަޝްވަރާ ކުރުމުގެ އިތުރުން ރިޔާސީ އިންތިހާބްގެ ތައްޔާރީތަކާއި ގުޅޭ މައުލޫމާތު ސިޔާސީ ޕާޓީތަކާއި ހިއްސާ ކުރުމަށް ހަމަޖެހިފައިވާކަމަށެވެ. މީގެއިތުރުން މި ބައްދަލުވުމަށް މިހާރު ހުރިހާ ސިޔާސީ ޕާޓީތަކުން އިޖާބަށް ދީފައިވާކަން އަކްރަމް ފާހަގަކުރެއްވިއެވެ.\nއިތުރަށް ވާހަކަ ދައްކަވަމުން އަކްރަމް ވިދާޅުވީ، ރިޔާސީ އިންތިހާބުގައި ވާދަަކުރަން ބޭނުންވާ ކެންޑިޑޭޓުން ކުރިމަތި ލުމުގެ ފުރުސަތު ޖުލައި މަހު ހުޅުވާލާނެ ކަމަށެވެ. މީގެއިތުރުން ސެޕްޓެމްބަރު މަހުގެ ތެރޭގައި އިންތިހާބް ބޭއްވުމަށް ތައްޔާރު ވަމުން ދާކަން ފާހަގަކުރެއްވިއެވެ. އަކްރަމް އިތުރަށް ވިދާޅުވީ، ކުރިޔަށް އޮތް ރިޔާސީ އިންތިހާބަކީ އާއްމު ރައްޔިތުންނަށް ފަސޭހަ އިންތިހާބަކަށް ހެދުމުގެ މަސައްކަތް ވަރަށް ބާރަށް ކުރިޔަށް ދާ ކަމަށެވެ.\nއެގޮތުން މި އިންތިހާބްއާއި ގުޅޭ ކަންތައްތަކާއި މެދު މީޑިއާތަކާއި މަޝްވަރާކުރުމާއި، އިންތިހާބުގެ އަމަން ބެލެހެއްޓުމައި އެންމެ އިސްދައުރެއް އަދާ ކުރާނެ މޯލްޑިވްސް ޕޮލިސް ސާރވިސްއާއި ވެސް މަޝްވަރާ ކުރެވިފައިވާކަމަށެވެ. މީގެއިތުރުން އަކްރަމް ފާހަގަކުރެއްވި ގޮތުގައި، މި އިންތިހާބުގެ ތައްޔާރީތަކާއި ގުޅޭގޮތުން ބައިނަލްއަގްވާމީ ފަރާތްތަކާވެސް މަޢުލޫމާތު ހިއްސާ ކޮށްފައިވާކަމަށެވެ.\nއެގޮތުން އީޔޫ މިޝަންގެ ފަރާތްތަކާއި2ފަހަރު ބަދަލުކޮށްފައިވާއިރު، އދގެ އިންސާނީ ހައްޤުތަކާއި ބެހޭ އޮފީހުގެ ބޭފުޅުންނާއިވެސް ބައްދަލުކޮށްފައިވާކަމަށެވެ. އަދި އައިޕީޔޫގެ ވަފްދުގެ ބޭފުޅުންނާއިވެސް ބައްދަލުކޮށްފައިވާކަން އަކްރަމް ފާހަގަކުރެއްވިއެވެ.\n44 މިނެޓް ކުރިން 24 0


MDP Noon Ehen Party Akah Laamarukazee Nizaam Nuhingeyne: Nasheed – adduLIVE\nއެމްޑީޕީ ނޫން އެހެން ޕާޓީއަކަށް ލާމަރުކަޒީ ނިޒާމު ނުހިންގޭނެ: ނަޝީދު\nJan 13, 2020, 11:52 ހަސަން ރަޝީދު\nއެމްޑީޕީ ނޫން އެހެން ޕާޓީއަކަށް ލާމަރުކަޒީ ނިޒާމު ނުހިންގޭނެ ކަމަށް އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nއެމްޑީޕީން ހއ ގެ ރަށްތަކަށް ކުރާ ދަތުރުތަކުގެ ތެރެއިން ހއ. ހޯރަފުއްޓަށް ވަޑައިގެން ވާހަކަދައްކަވަމުން ނަޝީދު ވިދާޅުވީ ލާމަރުކަޒީ ގާނޫނަށް އިސްލާހު ގެނައުމާއި ރަށްރަށުގެ ކައުންސިލްތަކަށް ފުރިހަމަ ބާރު ދިނުމަކީ އެމްޑީޕީގެ "އެޖެންޑާ 19" ގެ ވައުދެއް ކަމަށާއި އެ ވައުދު މިހާރު ފުއްދާފައިވާ ކަމަށެވެ.\nމީގެ ބޭނުމަކީ ކައުންސިލްތަކުގެ އިހުތިސޯސުގައިވާ މުޅި މިލްކިއްޔާތު ދިނުން ކަމަށާއި އަދި މާލޭގައި ހިފެހެއްޓިފައިވާ އިދާރީ އަދި ހިންގުމުގެ ބާރުތައް ރަށްރަށަށް ގެނައުން ކަމަށްވެސް ނަޝީދު ވިދާޅުވިއެވެ. އަދި ލާމަރުކަޒީ ނިޒާމަކީ އެމްޑީޕީގެ ފަރާތުން ރައްޔިތުންނަށް ދިން ވިސްނުމެއް ކަމަށާއި އެ ނިޒާމު އެހެން ޕާޓީތަކަށް ހިންގަން ނޭނގޭ ކަމަށްވެސް ނަޝީދު ވިދާޅުވިއެވެ.\nލާމަރުކަޒީ ޤާނޫނަށް އިސްލާހް ގެނައުމުގެ ބިލު ރައީސް އިބްރާހިމް މުހައްމަދު ސޯލިހު ތަސްދީގު ކުރައްވާފައިވާއިރު އެ ބިލުގައި ވަނީ ކައުންސިލްތަކުގެ ދައުރު ތިން އަހަރުން ފަސް އަހަރަށް ބަދަލުކޮށްފައެވެ.\nއަދި ރަށު ކައުންސިލްތަކާއި އަތޮޅު ކައުންސިލް ތަކުގެ 33 ޕަސެންޓު އަންހެނުންނަށް ހާއްސަ ކުރުމާއި، މީހުން ދިރިއުޅޭ ރަށްރަށުގައި ހުންނަ ބިންތަކުގެ ކުލީގެ ސައްތައިން ސައްތަ އެ ރަށެއްގެ ކައުންސިލަކަށް ލިބޭ ގޮތަށް ހަމަޖެއްސުން ވެސް ހިމެނެއެވެ. އަދި ދައުލަތުގެ ބަޖެޓްގެ ފަސް ޕަސެންޓް ކައުންސިލްތަކަށް ދިނުމަށް ވެސް ވަނީ ނިންމާފައެވެ.


Stand badhaleh nuvey, MP Yaugoob hehdhevee dhogeh: MACL\nސްޓޭންޑް ބަދަލެއް ނުވޭ، ޔައުގޫބް ހެއްދެވީ ދޮގެއް: އެމްއޭސީއެލް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ތަރައްގީ ކުރާ އާ ސީޕްލޭން ޓާމިނަލް، ވަރަށް އަވަހަށް ޓީއެމްއޭ އާއި ހަވާލުކުރާނެ ކަމުގެ މައުލޫމާތު ލިބިފައިވާ ކަމަށް ވިދާޅުވެ، އެމްޑީޕީއަށް ނިސްބަތްވާ ދާންދޫ ދާއިރާގެ މެންބަރު ޔައުގޫބް އަބްދުﷲ ދެއްކެވީ ދޮގު ވާހަކަތަކެއް ކަމަށް ވީއައިއޭ ހިންގާ، މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ން ބުނެފި އެވެ.\nއެ މައްސަލަ ހޫނުވެފައި ވަނިކޮށް، ޔައުގޫބް ކުރެއްވި ޓުވީޓެއްގައި ވިދާޅުވީ އެމްއޭސީއެލްއިން ސީޕްލޭން ޓާމިނަލް ވަރަށް އަވަހަށް ޓީއެމްއޭ އާއި ހަވާލުކުރާނެ ކަމުގެ މައުލޫމާތު ލިބިފައިވާ ކަމަށެވެ. ދައުލަތައް ގެއްލުންވާ ގޮތަށް އެތަން ޓީއެމްއޭއާއި ހަވާލުކޮށްފިނަމަ އެ ބަޔަކު ޖަވާބުދާރީ ކުރުވަން ފަސް ނުޖެހޭނެ ކަމަށް އޭނާ ވިދާޅުވި އެވެ. އަދި މާލިއްޔަތު ކޮމެޓީއިން އެ މައްސަލަ ބަލާ އެ ބަޔަކާމެދު ފިޔަވަޅު އަޅާނެ ކަމުގެ އިންޒާރުވެސް ދެއްވި އެވެ.\nއޭނަގެ ވާހަކަތައް ދޮގުކޮށް އެމްއޭސީއެލް އިން ބުނީ ސީޕްލޭން ޓާމިންއާ މެދު އަމަލު ކުރާނެ ގޮތް މީޑިއާއަށް ހާމަކޮށްފައިވާނެ ކަމަށެވެ. އަދި އެމްއޭސީއެލްގެ އެ ވިސްނުން ބަދަލުނުވާ ކަމަށެވެ.\nއެ ކުންފުނިން ވަނީ އެންމެ މީހަކު ދައްކާ އެފަދަ އިތުބާރު ނުހިފޭ ވާހަކަތަކާއި ގުޅިގެން މީޑިއާތަކުން ހަބަރު ގެެނެސްދީފައިވާތީ ހިތާމަ ކުރާ ކަމަށް ބުނެފައެވެ.\nއާ ސީޕްލޭން ޓާމިނަލް އާއި ވީވީއައިޕީ އިމާރާތް ހިންގާ ބަލަހައްޓާނީ އެމްއޭސީއެލް އިން ކަމަށް އެ ކުންފުނިން ވަނީ ބުނެފަ އެވެ. ނަމަވެސް އެކި އެކި ސީޕްލޭން އޮޕަރޭޓަރުންގެ އޮޕަރޭޝަން ހިންގާނީ، އޮޕަރޭޝަނަށް ބޭނުންވާ ޖާގަ މިޓާމިނަލްއިން ކުއްޔަށް ހިފައިގެން ކަމަށްވެސް ވަނީ ބުނެފައެވެ.\nއެ ކުންފުނިން ބުނީ ސީޕްލޭން އޮޕަރޭޓަރުންނާއި ދެމެދު ޓާމިނަލްއިން ޖާގަ ކުއްޔަށް ދިނުމަށް މަޝްވަރާތަކެއް ކުރެވުނު ކަމުގައި ވީނަމަވެސް މިހާތަނަށް އައި އިރު، އެއްވެސް އޮޕަރޭޓަރަކާއެކު އައު ސީޕްލޭން ޓާމިނަލްއިން ޖާގަ ކުއްޔަށް ދިނުމަށް އެއްބަސްވެވިފައި ނުވާ ކަމަށެވެ. އަދި މިވަގުތު މަޝްވަރާތައް މަޑުޖައްސާލާފައި ވަނީ ކަމާބެހޭ ފަރާތްތަކުގެ އިރުޝާދުގެ މަތިން ކަމަށެވެ.\nވެލާނާ އިންޓަރނޭޝަނަލް އެއާރޕޯޓުގައި ހެދިފައިވާ އާ ރަންވޭ އޮޕަރޭޓްކުރަން ފެށުމަކީ އެއާޕޯޓުގެ އޮޕަރޭޝަނަށް މިވަގުތު ވަރަށް މުހިންމު ކަމެއް ކަމަށާ ނަމަވެސް އައު ރަންވޭ އޮޕަރޭޓް ކުރެވެން އަންނަނީ މިވަގުތު އެންމެބޮޑު ސީޕްލޭން އޮޕަރޭޓަރު ކަމަށްވާ ޓީއެމްއޭ ފެސިލިޓީސްއާއި އެ ސަރަހައްދުގައިވާ އެހެނިހެން އިމާރާތްތައް ހުސްކުރެވިގެން ކަމަށެވެ. އަދި ޓީއެމްއޭގެ އިމާރާތްތައް ފިޔަވައި ދެ މަސް ދުވަހުގެ ތެރޭގައި ހުސްކުރުމަށް ހަމަޖެހިފައިވާ ކަމަށެވެ.\n"ނަމަވެސް، ޓީއެމްއޭގެ އިމާރާތްތައް ހުސްކުރެވެން އަންނަނީ އެހެނިހެން އިމާރާތްތައް ކުރިއަށް އޮތް އަންނަނީ މިވަގުތު މިވަގުތު މަޑުޖައްސާލެވިފައިިިިިިިވާ މަޝްވަރާތަކަށް ހައްލެއް ލިބި ޓީއެމްއޭގެ ފެސިލިޓީސްތައް ރިލޮކޭޓް ކުރެވިގެން." އެމްއޭސީއެލް އިން މިމަހުގެ ފުރަތަމަ ދުވަހު ނެރުނު ބަޔާނުގައިވެއެވެ.\nސީޕްލޭން ޓާމިނަލް ހިންގުމުގެ ފުރިހަމަ ގާބިލްކަން އެމްއޭސީއެލްގައި އެބަހުރި ކަމަށާއި އެކަން އެގޮތައް ކުރާނެ ކަމާމެދު ޝައްކެއް ނެތް ކަމަށް އިކޮނޮމިކް މިނިސްޓަރު ފައްޔާޒް އިސްމާއިލްވެސް ވަނީ ވިދާޅުވެފައެވެ.\nއާ ޓާމިނަލް ހަދަމުން ދަނީ އެއް ފަހަރާ 55 ސީޕްލޭން އަށް ހިދުމަތް ދެވޭ ގޮތަށެވެ. އަދި މިތަން ހަދާފައިވަނީ މި އަދަދު 100 އަށް އިތުރު ކުރެވޭނެ ގޮތް ބަލައިގެންނެވެ.\nދުނިޔޭގެ އެންމެ ބޮޑު ސީޕްލޭން ބޭސް އޮންނަ ރާއްޖޭގެ އާ ސީޕްލޭން ޓާމިނަލްގެ ބިންގާ އަޅާފައިވަނީ ރައީސް އަބްދުﷲ ޔާމީންގެ ވެރިކަމުގައި، 29، ޖެނުއަރީ 2018 ގަ އެވެ. މިތަން ހަދާފައިވަނީ ހުޅުލެ ފަޅުން 3.2 ހެކްޓަރު (32،000 އަކަމީޓަރު) ގެ ބިން ހިއްކައިގެންނެވެ. މި ތަން ހަދާފައިވަނީ 14،000 އަކަމީޓަރު ސަރަހައްދެއްގަ އެވެ. ސީޕްލޭން ޓާމިނަލްގެ މަސައްކަތް ކުރަނީ، ވީއައިއޭގެ އެންމެ މުހިންމު މަސައްކަތް ކަމަށްވާ އާ ރަންވޭގެ މަސައްކަތް ކުރާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އިންނެވެ.


India-Pakistan arairun "fake" habaruthakun hoonu vanee\nއިންޑިއާ-ޕާކިސްތާނު އަރައިރުން "ފޭކް" ހަބަރުތަކުން ހޫނު ވަނީ\nޕާކިސްތާނުން ހައްޔަރުކުރުމަށްފަހު، ފަހުން ދޫކޮށްލި އިންޑިއާ ޕައިލެޓު ދިން ބަޔާނެއް، ފޯނަކުން މީހަކު ބަލަނީ. -- ފޮޓޯ: ރޮއިޓާސް\nއިންޑިއާއާ ޕާކިސްތާނާއި ދެމެދު އުފެދިގެން އުޅޭ މައްސަލަ، ސޯޝަލް މީޑިއާގައި ދައުރުކުރާ "ފޭކު" ހަބަރަތަކުގެ ސަބަބުން އިތުރަށް ހޫނުވަމުންދާ ކަމުގައި ރިޕޯޓުތައް ބުނެފި އެވެ.\nއެފަދަ ފޭކު ހަބަރުތަކާއި ގުޅިގެން، މުޅި ދުނިޔޭގެ ސަމާލުކަން ލިބިގެންދާނެ އިންޑިއާގެ އާންމު އިންތިހާބުގެ ސައްހަ މައުލޫމާތު ހޯދުމުގައި މީޑިއާތަކަށް ބޮޑެތި ގޮންޖެހުންތަކާއި ކުރިމަތިވާނެކަމަށް ގިނަ ނޫސްވެރިންވެސް ގަބޫލުކުރެ އެވެ.\nއިންޑިއާގެ 1.3 ބިލިއަން އާބާދީގައި 460 މިލިއަން މީހުން އިންޓަނެޓް ބޭނުންކުރާއިރު، ހޭލުންތެރިކަން ކުޑަވުމުގެ ސަބަބުން ސޯޝަލް މީޑިއާގައި ފެތުރޭ ފޭކު ހަބަރުތަކުގެ ސަބަބުން މީހުން މެރުމާއި، ހަމަނުޖެހުން އުފެއްދުމުގެ މައްސަލަ ވަނީ އިންތިހާއަށް އިތުރުވެފަ އެވެ.\nކަޝްމީރު މައްސަލާގައި ޒަމާނުއްސުރެ އިންޑިއާއާ ޕާކިސްތާނާއި ދެމެދު އޮންނަ ނުތަނަވަސްކަމުގެ ތެރެއިން، ދޮގު ހަބަރުތައް ބާރު ދުވެލީގައި ދަނީ ފަތުރަމުންނެވެ. ދާދި ފަހުން ރަޝިއާގެ އަސްކަރީ ހަތިޔާރުތަކުގެ ފޮޓޯތަކެއް، އިންޑިއާގެ އަސްކަރިއްޔާގެ ބާރު ދެއްކުމަށް ބޭނުންކުރަމުންދިޔަ އިރު، ޕާކިސްތާނުގެ އަސްކަރީ ޓޭންކުތައް އިންޑިއާ އާގުޅޭ ބޯޑަރު ސަރަހައްދަށް ދަނިކޮށް ނަގާފައިވާ މަންޒަރުތަކެއް ވެސް މުޅި ސޯޝަލް މީޑިއާ ބިރުގަންނަވާލި އެވެ. ނަމަވެސް، އެ މަންޒަރުތަކަކީ މީގެ ދެ އަހަރު ކުރިން ރެކޯޑުކޮށްފައި މަންޒަރުތަކެއް ކަން ފަޅާ އެރީ މާފަހުންނެވެ.\nއެފަދަ ފޭކު ހަބަރުތައް ބޭނުންކޮށްގެން، ދެފަރާތުގެ ސިޔާސީ ބޭފުޅުން މައްސަލަ އިތުރަށް ހޫނުކުރަން މަސައްކަތް ކުރަމުންދާ ކަމުގެ ތުހުމަތުތައްވެސް ވަނީ އިތުރުވެފައި އެވެ.\nއިންޑިއާގެ އާންމު އިންތިހާބާއި ދިމާކޮށް މި މައްސަލަ އެތައް ގުނައެއް އިތުރުވާނެކަމަށް ބެލެވޭއިރު، ރައްޔިތުންނާއި ހަމައަށް ސައްހަ މައުލޫމާތު ފޯރުކޮށްދިނުމަށް މީޑިއާތައް ވެސް ވަނީ ނުކުޅެދިފައި އެވެ.


Ras Online - މަތިވެރިން 100 މީހުން ބޭސްފަރުވާއަށް ކުޅުދުއްފުށްޓަށް؛ ރަނގަޅު ނިންމުމެއްތަ؟\nމަތިވެރިން 100 މީހުން ބޭސްފަރުވާއަށް ކުޅުދުއްފުށްޓަށް؛ ރަނގަޅު ނިންމުމެއްތަ؟\nއަހުމަދު ބިން ނަސީރު 20 ސެޕްޓެމްބަރު 2020 - 23:57\nރާއްޖޭގެ ރަށަކަށް ދޯއްޏެއްގައި ބަޔަކު ދަތުރުކުރަނީ: ބޭސްފަރުވާ އަށް އެ ނޫން ބޭނުންތަކަށް ކައިރި ރަށްރަށާއި ދުރު ރަށްރަށައް ގިނަ ބަޔަކު ދަތުރުކުރޭ\nދާދި މިދާކަށް ދުވަހަކު އަޑުއިވުނީ އއ. މަތިވެރިން ސަތޭކައެއްހާ ރައްޔިތުން ބޭސް ފަރުވާއަށް ފުރައިގެން ކުޅުދުފުއްޓަށް ދިޔަ ޚަބަރެވެ. މިއީ ފަހުގެ ތާރީހެއްގައި ބޭސްފަރުވާއަށް ރާއްޖޭގެ ރަށަކުން ފުރައިގެން މާލެނޫން ރާއްޖޭގެ އެހެން ރަށަކަށް މިހާގިނަ އަދަދެއްގެ ބަޔަކު ދިޔަ ފުރަތަމަ ފަހަރެވެ. އާންމުގޮތެއްގައި އަޅުގަނޑުމެންނަށް އަޑުއިވެނީ މާލެއަށް ނުވަތަ އަވައްޓެރި އިންޑިޔާއަށް ބޭސްފަރުވާއަށް ދާ ޚަބަރެވެ. މިކަމުގައި ސުވާލު އުފެދެނީ ކޮން ގޮތަކަށް ހެެއްޔެވެ. އެ ރައްޔިތުން މާލެ އައުމުގެ ބަދަލުގައި ކުޅުދުފުށި ޚިޔާރުކުރީ ކީއްވެ ހެއްޔެވެ؟\nމާލެއަށްވުރެ ކުލީގެ އަގާއި ދިރިއުޅުމުގެ އަގު ހެޔޮވާނެތީ ހެއްޔެވެ؟ ނުވަތަ މާލޭގައި ކޮރޯނާ ވައިރަސް ފެތުރޭތީ މާލެފަދަ މީހުން ބައިބޯ ތަނެއްގައި ތޮށްޖެހިގެން ބޭސް ފަރުވާގެ ކަންކަން ކުރުމަށްވުރެ ކުޅުދުފުށި އަމާންވެ އޮމާން ވާނެތީ ހެއްޔެވެ؟ ނުވަތަ މާލެފަދަ ނުރައްކާތެރި ކުށުގެ ވެއްޓެއް އޮތް ތަނެއްގައި ލޯބިވާ އަނބިދަރިންނަށް އަމާންކަމެއް ނުވަތަ ރައްކާތެރިކަމެއް ނޯންނާނެތީ އެސަބަބާ ހުރެ ހެއްޔެވެ؟ ނުވަތަ މީހުންގެ ސަމާލުކަން ހޯދަން ނުވަތަ މަތިވެރީގައި އެރައްޔިތުންނަށް އެކަށޭނަ ސިއްޙީ ހިދުމަތްދޭނެ ނިޒާމެއް ޤާއިމް ވެފައި ނެތުމުން ވަކި ބަޔަކު ގޯސްކުރުމުގެ ބޭނުމުގައި ކުރި ކަމެއް ހެއްޔެވެ؟\nމިހިރީ ހައްތަހާވެސް އަޅުގަނޑުގެ ހިތުގައި އުފެދުނު ސުވާލުތަކެވެ. ކޮންމެ ގޮތަކަށް ވިސްނިޔަސް އެ ރައްޔިތުން އެކުރި ކަމަކީ ރަނގަޅުކަމެއް ކަމުގައި އެބަ ބެލެވެއެވެ. ޒަމާނުއްސުރެން އަބަދުވެސް އަޅުގަނޑުމެން ދިވެހިން ދައްކަމުން އަންނަ އެއްވާހަކަތަކެއް އެބައޮތެވެ. މާލޭގެ ދިރިއުޅުމުގެ އަގޮބޮޑުވާހަކައެވެ. ހިދުމަތްތަކުގެ އަގުބޮޑު ވާހަކައެވެ. އެއްވެސް އަމާންކަމެެއް ނެތްވާހަކައެވެ. މިސަބަބު ތަކަށް ވިސްނާލިޔަސް މާލެއަށްވުރެ ކުޅުދުފުށި ރަނގަޅެވެ. އިންޑިޔާ އަށްވުރެ ކުޅުދުފުށި ރަނގަޅެވެ.\nއަޅުގަނޑު ޤަބޫލުކުރާ ގޮތުގައި ދިވެހިރާއްޖެފަދަ ތަރައްޤީ ވަމުންއަންނަ މީސްކޮޅު މަދު ޤައުމެއްގައި ދިވެހިން ބޭސްފަރުވާއަށް ފުރައިގެން އިންޑިޔާއަށް ދާންޖެހޭ ޖެހުމަކީ ލަދުވެތި ކަމެކެވެ. އިންޑިޔާއިން ދޭ ކޮންމެ ޚިދުމަތަކަށް މިތަނުގެ އާބާދީގެ ނިސްބަތަށް ބަލާ އެޚިދުމަތްތައް ނުދެވެންވީ އެއްވެސް ސަބަބެއް ނުވިސްނެއެވެ. ފަހަރުގައި އެއީ ބަޔަކު އެގޮތަށް އެކަން ކުރަން މަޖުބޫރުކުރާތީ މިއަދާހަމައަށް ބަދަލުނުވެ އޮތް ކަމެއް ކަމުގައި ވެދާނެއެވެ. ދެން އުފެދޭ ސުވާލަކީ އއ މަތިވެރިން ފުރައިގެން ކުޅުދުފުއްޓަށްދިޔަ މަތިވެރީގެ ރައްޔިތުން އެބޭނުންވާ ސިއްޙީ ހިދުމަތްތައް އެރަށުން ލިބޭނެތޯ ނުލިބޭނެތޯ އުފެދޭ ސުވާލެވެ.\nޝައްކެއްވެސް ނެތެވެ، މާލެ ސަރަހައްދުން ނުލިބުނު ސިއްޙީ ޚިދުމަތެއް ކުޅުދުފުށްޓަކުން ނުލިބޭނެއެވެ. އެކަމަކު މާލެއިން ލިބޭ ހިދުމަތްތައް މާލެއަށްވުރެ ކުޑަ އަގެއްގައި ކުޅުދުއްފުށިން ލިބުމަކީ ބޮޑު ފައިދާއެކެވެ. އަމުދުން މިފަދަ ދަތި ދުވަސްވަރެއްގައެވެ. ނަމަވެސް އެކަން އެގޮތުގައި ވާން އެއްވެސް ސަރުކާރަކުން ޙަޤީގަތުގައި ނޭދޭނެއެވެ. އެއީ މާލެސަރަހައްދަށް ނުލިބުނުމޮޅެއް އެހެން ރަށަކަށް ލިބުމަށް އެއްވެސް ސަރުކާރަކުން ހަގީގަތުގައި ނޭދެތީއެވެ. ނުވަތަ މާލޭ ބޭފުޅުންގެ ޖީބަށް ލުއިވުމަކީ ބަލައި ގަނެވޭކަމަކަށް ނުވާނެތީއެވެ.\nއެކަމަކުވެސް އެ ރައްޔިތުން އެކުރީ އަޅުގަނޑުގެ ވިސްނުމުން ރަނގަޅުކަމެކެވެ. މާލެ ނޫން އެހެން ގޮތެއް ފެނޭތޯ ދަތުރެއް ފެށީއެވެ. ހަމަ ގައިމުވެސް ޔަޤީންވާ ކަންކަމަކީ މާލެއަށްވުރެ ކުޅުދުފުށި ހިތްގައިމު ކަމެވެ. އަމާން ކަމެވެ. ތަކެތީގެ އަގާއި ދިރިއުޅުމުގެ ކުލީގެ އަގު އެތައް ގުނައެއް ކުޑަކަމެވެ. މާލޭގެ މަހުޖަނު ބޭފުޅުންނަށް ފައިސާ ދިނުމަށްވުރެ ރަށްފުށުގެ އާއިލާ ތަކަކަށް އެއްޗެއް ލިބުން މާބޮޑަށްވެސް ރަނގަޅެވެ. ދިވެހި ރައްޔިތުން ބޭނުންނަމަ ދިވެހި ރާއްޖޭގެ މިފަދަ ކިތައްމެ ކަމެއް ހެޔޮމަގަށް އެޅުވޭނެއެވެ. ދެން އޮތީ އެދަތުރުވެރިންގެ ޚިޔާލު އެހުމެވެ. މާލެނޫންގޮތެއް ހޯދަން އެރައްޔިތުން އެކުރި ދަތުރު ނިމޭނެ ގޮތަކާ ދުވަހަކަށް އިންތިޒާރު ކުރުމެވެ.\nކުޅުދުއްފުއްޓަށް އެކަންޏެއްނޫން.. ލ. ގަމަށް އަދި ފ.ނިލަންދޫއަށް ވެސް ގޮއްސި އެތައް ބަޔަކު ބޭސްފަރުވާ ހޯދަން. މާލެ ސަރަހައްދު އެކަނި ތަރައްޤީ ކުރުމުގެ ބަދަލުގައި, ރާއްޖޭގެ ގިނަ ރައްޔިތުންނަށް ޚަރަދަށް ބެލިޔަސް ލުއިފަސޭހަވާނެ, އަތޮޅު ތެރޭގެ އެކި ސަރަޙައްދުތަކުގައި މާލެއެކޭ އެއްފެންވަރަށް ނޫނީ އެއަށްވުރެވެސް ރަނގަޅަށް ހޮސްޕިޓަލް ފަދަ ތަންތަން ތަރައްޤީ ކުރީމާ.\nމާލެ ނޫން އެހެން ގޮތެއް ބޭނުން ވިޔަ ނުދޭން މާލޭ މަހުޖަނުން ކުރާ މަސައްކަތުގެ ނޭދެވޭ އަސަރު މީ\nއަސްލު ރާއްޖޭގެ ވަރަށް ގިނަރަށައްދެވިޖެ އެންމެ އާދަޔާ ހިލާފް ކަމަކަށް ފެނުނީ ފުލުހުންގެ ހިދުމަތް އެހެން ރައްރަށަށް ވުރެން ރަނގަޅުކަން.ފުލުހުން ވާހަކަ ދެއްކުމާ އަދަބު ވެރިކަން ވަރައްތަފާތު ދެން ހީކުރެވުނީ ފުލުހުން ވީމަ ރަނގަޅިއްޔޭ ދެން ފިހާރަތަކުގެ ސޭޓުން ގޮތުގަ ތިބި މީހުންވެސް ހަމަ ހިތްހެޔޮ ކަން ފާހަގަވި ފަރިރީތި ކިޔާ ފިހާރައެއްފިޔަވާ ބޮޑެތި ހުރިހާފިހާރައެއްގަ ތިބީ ދިވެހިން ކަން ފާހަގަ ކުރެވުން ހޮސްޕިޓަލް މުވައްޒަފުން ގެ ހެޔޮކަމާއި ނަރުހުންނާއި ޑޮކްޓަރުން ގެ އޯގާތެރިކަން ވެސް ވވ ރަނގަޅު ޓެކްސީ ޑްރައިވަރުން ވެސް ރަނގަޅު އަދި ވަރަށް މަޖާ ރައްޓެހި އެކުވެރި ބައެއް އުޅެނީ އަދުގެ ސަރުކާރުން އަޅާލާނަމަ މާލެ ނޫން އެހެން ގޮތެއް ހޯދިދާނެކަމުގެ ނަމޫނާ ރަށެއް ކުޅުދުއްފުއްޓަކީ


SunOnline: Nimumeh ney Honeymoon eh gai dhemafiriaku Rajjeygai\nނިމުމެއް ނެތް ހަނީމޫނުގައި ދެމަފިރިއަކު ރާއްޖޭގައި\nމުހައްމަދު އައުޒަމް 24 May 2020, 09:55\nރާއްޖޭގައި ތާށިވި ހާލިދުގެ ދެމަފިރިން---\nމިސްރަށް ނިސްބަތްވާ ހާލިދާއި ޕެރީ ކައިވެނި ކުރީ މިދިޔަ މާޗް މަހު ހަވަނަ ދުވަހު އެވެ.\nދުބާއީގައި މަސައްކަތް ކުރަމުން ދިޔަ ދެމަފިރިން ކައިވެންޏަށް ފަހު ހަނީމޫން ހޭދަކުރަން ދާން ހިޔާރުކުރީ މެކްސިކޯއެެވެ. އެދުވަސްވަރު ކޮރޯނާ ވައިރަސް ފެތުރުނު ނަމަވެސް އެއީ މުޅި ދުނިޔެއަށް ކުރިމަތިވެފައިވާ ބަލިމަޑުކަން ނުވަތަ "ޕޭންޑަމިކް" އެއްގެ ގޮތުގައި އޭރު އޮތީ ކަނޑަނާޅައެެވެ.\nއެހެންކަމުން އެ ދެމަފިރިން ދަތުރު ހެދިއިރު އެކަމަކަށް މާާބޮޑު ސަމާލު ކަމެއް ނުދެ އެވެ.\nކަންދިމާކުރި ގޮތުން މެކްސިކޯގައި ޗުއްޓީ ހޭދަކުރެވުނުނެވެ. ނަމަވެސް އެނބުރި ދުބާއީއަށް ދާންވެގެން ތުރުކީގެ އިސްތަންބުލްއަށް ދާން ފްލައިޓުގައި ތިއްބައި ލިބުނީ ގަބޫލުކުރަން ދަތި ހަބަރެކެވެ.\nކޮރޯނާއާ ގުޅިގެން ޔޫއޭއީގައި މަސައްކަތް ކުރާ ބިދޭސީންނަށް ނުދެވޭނެކަން އޭރުވަނީ އަންގައިފަ އެވެ. ތުުރުކީގެ އިސްތަންބޫލްއަށް ގޮސް އެމީހުން ދުބާއީއަށް ދާން އޮތް ފްލައިޓަށް އަރަން ހުއްދައެއް ނުލިބުނެެވެ. އެހެންވެ އެމީހުން ތިބެން ޖެހުނީ ތުރުކީގެ އިސްތަންބޫލްގެ އެއާޕޯޓްގައި ތާށިވެފަ އެވެ.\n"އަހަރެމެން ގޫގަލް ކޮށްގެން ދެން ބެލީ ކޮންތާކަށްތޯ ދެވޭނީ. ބެލިއިރު އެނގުނީ ހަމައެކަނި ރާއްޖެއަށް ކަން ދަތުުރުކުރެވެން އޮތީ. ރާއްޖޭގެ އިމިގްރާޝަން ހުރަސްކުރުމާ އެކު ވަރަށް އުފާވި. އެއީ ކުރިން އެއާޕޯޓްގެ ގޮނޑިތަކުގައި ނިދުމުގެ ބަދަލުގައި އެނދެއްގައި ނިދުމުގެ ފުރުސަތު ލިބުނީމައި،" ޕެރީ ބުންޏެވެ.\nރާއްޖެ އައުމަށް ފަހުވެސް ދެންވެސް އެމީހުންނަށް ދިމާވީ އެކި ހުރަސްތަކާއެވެެ. ހަނީމޫނަށް އެމީހުން ފުރިއިރު ދިޔައީ ލެޕްޓޮޕާ ނުލާ ކަަމަށްވުމުން އެމީހުންނަށް "ޑިސްޓެންސް" މޯޑުގައި މަސައްކަތްކުރަން ވެސް އޮތީ ނުކުޅެދިފައެވެ.\nނުވިތާތަކަށް އެމީހުން ރިސޯޓަށް ދިޔައިރު އެތަނުގައި ވެސް ތިބީ މަދު ފަތުރުވެރިންތަކެކެވެ. އެ އެންމެންނަކީ ވެސް ރާއްޖެއިން ނުދެވިފައި ތިބި މީހުންނެވެ. ނަސީބު ރަނގަޅުކަމުން ރިސޯޓުން އެމީހުންނަށް އަގު ހެޔޮކޮށް ތިބެވޭނެ ގޮތް ހަމަޖެހުނެވެ.\nރާއްޖޭގައި ތާށިވި ހާލިދު--\n"ރިސޯޓްގައި ތިބި 70 އެއްހާ މީހުން. މުޅިންހެން ކަހަލަ ގޮތަކަށް ތިބީ ހަނީމޫނަށް އައިސްތިބި މީހުން. ތަފާތަކީ އެ އެންމެންނަކީވެސް ޕްލޭންކޮށްގެން ހަނީމޫނަށް ރާއްޖެ އައި މީހުންކަންް،" ޕެރީ ކިޔައިދިނެވެ.\nމާ ގިނަދުވަހެއް ނުވެ ރިސޯޓްވެސް ބަންދުކުރުމުން ދެމަފިރިންނަށް ދެން ޖެހުނީ އޮޅުވެލި ރިސޯޓަށެވެ.\n"އަހަރެމެން ރާއްޖޭގައި ތާށިވެފައޭ ބުނީމަ މީހުން ޖޯކެވެސް ޖަހާ. ބުނޭ ތިއީ އެންމެ "އެންމެ ވޯސްޓު ސިޓުއޭޝަނެއް ނޫނޭ". އެހެންނަމަވެސް މިހެން ތާށިވެފައި އާއިލާއާ ދުރުގައި ތިބެން ޖެހުމުން ވަރަށް އަަަސަރުކުރޭ. ރިސޯޓްގައި ތިބިއިރުވެސް މީހުން ފުރައިގެންދާތަން ފެނުމުން ދެރަވޭ. މިކަހަލަ ރީތި ތަނެއްގައި އަސްލުކަންވާންވީ ގޮތެއް ނޫން މިއީ. އެހެން ނަމަވެސް މިހާރު މިއީ ތަފާތު ހާލަތެއް" ޕެރީ ބުންޏެވެ.\nހާލިދުގެ ދަމަފިރިން އަދި ވެސް ރާއްޖޭގައި ތިބީ ތާށިވެފައެވެ. އެމީހުންނަށް މިސްރަށް ވެސް ދެވޭކަށް ނެތެވެެ. އެނބުރި ގައުމަށް ދެވުނަސް 14 ދުވަހު ކަރަންޓީނުގައި ތިބެން ޖެހޭނެ އެވެ. އެވަރުންވެސް ދުބާއީއަށް ދެވޭނެ ގޮތެއް ނެތެވެ. ދެމަފިރިން މިހާރު ވަނީ އެމީހުން އެނބުރި ޔޫއޭއީއަށް އެެތެރެވުމަށް ހުއްދަ ދިނުމަށް ވެސް އެދި ހުށަހަޅައިފައެވެ. ނަމަވެސް އަދިވެސް ޖަވާބެއް ނުލިބެއެވެ.\nރާއްޖޭގައި ތާށިވި ހާލިދު ރިސޯޓްގެ ސްޓާފުންނާއެކު\nދެމަފިރިން ރާއްޖޭގައި ތިބޭ ކޮންމެ ދުވަހަކަށް ލާރި ހަރަދުވެއެވެ. ނަމަވެސް އެނބުރި ދިއުމަށް ފަހު ނޫނީ "ހިސާބު" ތަކާމެދު ނުވިސްނަން ދެމަފިރިން މިހާރު ތިބީ އަޒުމް ކަނޑައަޅައިގެންނެވެ.\nހާލިދުގެ ދެމަފިރިންނަށް ވުރެ މާހަލުގައި އެކި ތަންތާނގައި މީހުން އެބަތިބިކަން އެ ދެމަފިރިންނަށް އެނގެ އެވެ. ނަމަވެސް ރާއްޖޭގައި ދިގުދެމިގެން މިދަނީ "ހަނީމޫނޭ" ކިޔާ ވަރަށްވުރެ މާ އުނދަގޫ ދަތުރެއްކަމަށް ދެމަފިރިން ބުނެއެވެ.\nއޭޕްރީލް މަހު ތިން އަތޮޅަކުން ގްރީންޓެކްސް ނުލިބޭ


ބީރައްޓެހިޔާ4| Esfiya - Dhivehi Vaahaka Site\n“މިސް ގްރެޓާ ގޯރޑްން!” އަނާ ހަޅޭއްލެވިއެވެ. “އެއީ ގްރެޓާ ގޯރޑްން! ފިލްމް ސްޓާރ!”\n“އަހަރެން މިއަންނަނީ.” އޭނާ މިހެން ބުނެފައި އަވަހަށް ތިރިއަށް އައެވެ.\n“އަހަރެން ވަރަށް އުފާވެއްޖެ ކަމަނާއާ ބައްދަލުވީތީ، މިސް ގޯރޑްން.” ޑޭވް ބުންޏެވެ.\n“ބާއްޖަވެރި ހެނދުނެއް.” ގްރެޓާ ގޯރޑްން ބުންޏެވެ.\nއެދެމީހުން އެކަކު އަނެކަކާ ސަލާންކުރިއެވެ. ގްރެޓާގެ ރީތި އިނގިލިތަކުގައި އަޅާފައިވަނީ އަލިމަހުގެ އަނގޮޓިތަކެވެ. އަނާއަށް މީގެކުރިން އެހާ ގިނަ އަނގޮޓިތަކެއް ފެނިފައެއް ނުވެއެވެ.\nމިސް ގޯރޑްން ވަށައިގެން ބަލާލިއެވެ.\n“މީތަ ކަލޭ މަސައްކަތްކުރާ ތަނަކީ، މިސްޓަރ ސްޓެޓިން؟” އޭނާ އެހިއެވެ. އޭނާ ހުރީ ހިތްއަވަސްވެފައެވެ.\n“އާނ” ޑޭވް ޖަވާބުދިނެވެ. “މީ ކުޑަ ތަނެއް އެކަމަކު އަހަންނަށް މިތަން ބޮޑު. އަހަންނާއެކީ އާދޭ މިސް ގޯރޑްން.”\nއަނާ ހައިރާންވިއެވެ. ޑޭވްއާ ގްރެޓާކުރެ މީހަކަށް އެކަކު އަނެކަކު ނޭނގެއެވެ. ޑޭވް ގްރެޓާއަށް ގްރެޓާއޭ ނުކިޔައެވެ. އަދި ގްރެޓާ ޑޭވްއަށް ޑޭވްއޭ ނުކިޔައެވެ. ޑޭވް ހީވަނީ އަވަސްއަރުވާލާފައި އުޅޭހެންނެވެ. އަދި ގްރެޓާ ހީވަނީ ބިރުގަނެފައި ހުރިހެންނެވެ. އަނާ އެދެމީހުންނަށް ފުންކޮށް ބެލިއެވެ. ޑޭވްއާ ގްރެޓާ ފިހާރައިގެ ފަހަތަށް ދިޔައެވެ. އަދި އެދެމީހުން ވަނީ ސްޕެޝަލް އޯޑަރ ކޮޓަރިއަށެވެ.\n‘ގްރެޓާ ގޯރޑަނަކީ ޚާއްސަ ކަސްޓަމަރެއްތާ!’ އަނާ ހިތަށް އެރިއެވެ.\nއެހެންމީހަކަށް އެވާހަކަ ކިޔައިދޭން އަނާ ބޭނުންވިއެވެ. އަނާ ފިލްމު ބަލާހިތްވެއެވެ. އޭނާ ފިލްމުސްޓާރާ ބެހޭގޮތުން ޕީޓަރއަށް ކިޔައިދޭން ބޭނުންވިއެވެ. އެކަމަކު އޭނަ ފިހާރައިގައި މަޑުކުރަން އެބަޖެހެއެވެ.\nދިހަ މިނެޓު ފަހުން ގްރެޓާ ގޯރޑްން އެފިހަރައިން ނިކުމެގެން އައެވެ. ޑޭވް އެރީ މައްޗަށެވެ. އަދި ގްރެޓާ ފިހާރައިގެ ކުރިޔަށް އައެވެ. އެފިލްމީ ތަރި ފެންނަނީ ބަލިކޮށެވެ. އޭނަގެ މޫނު ވަނީ ހުދުވެފައެވެ. އޭނާ ރޮނީއެވެ. ރޮއެރޮއެ ގޮސް ދެލޯ ވަނީ ރަތްވެފައެވެ.\n“ކިހިނެއްވީ؟ އަހަރެން އެހީވެދެންތަ؟” އަނާ ސުވާލުކުރިއެވެ.\n“ޝުކުރިއްޔާއެއް ނޫން، އަހަރެން ރަނގަޅު.” ގްރެޓާ ބުނެލިއެވެ.\n“އިށީންނަން ބޭނުންތަ؟” އަނާ މިހެން ބުނެފައި ގްރެޓާ އިށީންނަން ގޮނޑިއެއް ގެނެސްދިނެވެ.\n“ޑޮކްޓަރެއް ގެންނަންތަ؟” އަނާ އެހިއެވެ.\n“ނޫން ނޫން! ދަރުމަވާނެ އެއްވެސް މީހަކު ގާތު އަހަރެން މިތަނަށް އައި ވާހަކަ ނުބުނާތި.” ގްރެޓާ އެދުނެވެ.\nއަނާ މޮޅިވެރިވިއެވެ. އޭނާ އެންމެން ގަތު ގްރެޓާ ގޯރޑަނާ ބެހޭގޮތުން ކިޔައިދޭން ހުރީ ބޭނުންވެފައެވެ. އޭނަގެ މަޝްހޫރު ކަސްޓަމަރުގެ ވާހަކަ ކިޔައިދޭން ހުރީ ކެތްމަދުވެފައެވެ.\n“އަހަރެން ބޭނުން ކަލެއަށް އެއްޗެއް ދޭން.” ގްރެޓާ ގޯރޑްން ބުންޏެވެ. “މިއޮތީ އަހަރެންގެ ފޮޓޯއެއް. އަހަރެން މީގަ ސޮއިކޮށްދޭނަން.”\n“މިފޮޓޯ އަތުގަ ބާއްވާ.” އަނާ އަތަށް އެފޮޓޯ ދެމުން ގްރެޓާ ބުނެލިއެވެ. “އަދި އަހަރެމެންގެ ސިއްރު ހިފަހައްޓާދޭތި. އެކަކު ގާތުވެސް ނުކިޔާތި.”\n“މައްސަލައެއް ނެތް. އަހަރެން ވައުދުވަން.” އަނާ އެއްބަސްވިއެވެ.\nފިލްމް ސްޓާރ އަނާގެ ކޮލަށް ދޮނެއް ދިނެވެ. އަދި އަނަގެ އަތުގައި ހިފިއެވެ.\n‘ ހާދަ ރީތި އަންހެނެކޭ’ އަނާގެ ހިތަށް އެރިއެވެ. ‘އަދި ހާދަ ރީތި އަތްތިލައެކޭ.’\nއެއަށްފަހު އަނާއަށް ކަމެއް ފާހަގަކުރެވުނެވެ. ގްރެޓާގެ އަތުގައި އަލިމަހުގެ އަނގޮޓިތަކެއް ނެތެވެ.\nޑޭވް، ގްރެޓާއާ ބެހޭގޮތުން ވާހަކައެއް ނުދައްކައެވެ. އަދި ގްރެޓާގެ ޒިޔާރަތާ ބެހޭގޮތުންވެސް މެއެވެ.\nއެއްދުވަހަކު އަނާ، ފިލްމް ސްޓާރާ ބެހޭގޮތުން ސުވާލުކުރިއެވެ. “ކިހިނެއް ގްރެޓާ ގޯރޑްން އެނގެނީ؟ އެއީ ރައްޓެއްސެއްތަ؟”\n“އަހަންނެއް ބޭނުމެއްނޫން އޭނައާ ބެހޭގޮތުން ވާހަކަދައްކާކަށް.” ޑޭވް ޖަވާބުގައި ބުންޏެވެ. “އެއީ ޚާއްސަ ކަސްޓަމަރެއް. އޭނައާ ބެހޭގޮތުން އިތުރު ސުވާލު ނުކުރޭ، އަނާ.”\nއެހެންވެ، އަނާ އިތުރު ސުވާލެއް ނުކުރެއެވެ. އަދި އަލިމަސް އަނގޮޓިތަކާ ބެހޭގޮތުންވެސް މެއެވެ. އަނާ، އޭނަގެ ވައުދު ދެމެހެއްޓިއެވެ. އެއްވެސް މީހެއް ގާޓު ގްރެޓާއާ ބެހޭގޮތުން އަނާ ވާހަކައެއް ނުދައްކައެވެ.\nއިސާހިތަކު ރަބީއު މޫސުން ފެށިއްޖެއެވެ. އަނާއާ ޑޭވް އުޅެން ޖެހުނީ ބުރަކޮށެވެ. މިސްޓަރ ހާޓް ބައިވަރު މާތައް ފިހާރައަށް ގެނައެވެ. އަދި އަނާ، އެމާތައް ފަތުރުވެރިންނަށް ވިއްކިއެވެ. އެއަހަރު ބައިވަރު ފަތުރުވެރިން އެއަވަށަށް އައެވެ.\nމެއިމަހު ޕީޓަރ، އަނާ ގާތު އިންނަން އެހިއެވެ. އަނާ އާނއެކޭ ބުންޏެވެ. އަދި އެދެމީހުން އެންގޭޖްވިއެވެ. އެމީހުން ގަސްދުކުރީ ޖެހިގެން އޮތް އަހަރު ކައިވެނި ކުރާށެވެ. މިހާރު އެމީހުން ބޭނުމީ ފައިސާ ހޯދާށެވެ. އެހެންވެ، އެމީހުން ބުރަކޮށް މަސައްކަތްކޮށް ފަހަށް ރައްކާކުރަމުން ދިޔައެވެ. އެދެމީހުން އެކަކު އަނެކަކުދެކެ އިންތިހާއަށް ލޯބިވެއެވެ.\nހޮނިހިރު ދުވަސްތަކުގައި ޕީޓަރ ފުޓްބޯޅަ ނޫނީ ކްރިކެޓު ކުޅެން ދެއެވެ. އަދި އަނާ ފިލްމު ބަލަން ލިޑްނީއަށް ދެއެވެ.\nDharma vaanee koachehh\nDharumavaaneeee koachehh\nNo, thanks. U mean shukuriyya eh noon. LOL\nReethi habeys ingey mihaar kudhakoh EBA visney mi vaagoiy.\nVaahaka nimendhen kuriyah gendhey\nvaahaka v reethi vaanehen heevany. esfiyaige baeh writers gothah vakihisaabakun huttaa nulahchey. eyrun mivaahakaige fans kolhu gellidhaane. anyways. keep it up\nthigothah gavaidhun up kuramun gendheveytho balaathi….. good luck\nVaahaka v reethi varah thafaath. Aamukoh comment nu kuran BT mi vaahaka eythi v comment khlaahiyyvy. Abadhu loabyge faahish amal thah hunna stories ah vure mi vaahaka maa bodah vx rangalhu. Eh thankolhu faahavi. No thanks dhivehi kuraa iru “noon shukuriyya ” migorhah bubelyma eythi vaane\nEy insaanaa ko baatha vaahaka\nBeerathehiyaa ge 123\nމަގޭ ހިތްދެން ނުތަޅުވާށޭ 1


Luthufee genes Imran ge rahdhu arabi haru bahakun!\nމިނިސްޓަރު އިމްރާން: ލުތުފީ ރާއްޖެ ގެނެސް އިމްރާން ވަނީ ފާޑުކިޔާ މީހުންނަށް ރައްދު ދެއްވާފަ - އަހުމަދު ޝުރާއު / އަވަސް\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގެ އިސްކޮށް ހުރި ހ. ހާޖަރާގޭ އަބްދުﷲ ލުތުފީ ރާއްޖެ ގެނެސް ހޯމް މިނިސްޓަރު އިމްރާން އަބްދުﷲ، އޭނާއަށް ފާޑުކިޔާ މީހުންނަށް ރައްދު ދެއްވައިފި އެވެ.\nހާޖަރޭގޭ ލުތުފީ ރާއްޖެ ގެނެސްފައިވަނީ މިރޭ އެމިރޭޓްސްގެ EK653 ފްލައިޓުގަ އެވެ. އޭނާ އެންމެ ފުރަތަމަ ގެންދިޔައީ ނޮވެމްބަރު ތިނެއްގެ އުދުވާނީ ހަމަލާގައި ޝަހީދުވި، ޝަހީދު ހުސެއިން އާދަމްގެ ހަނދާނުގައި ބިނާކޮށްފައިވާ ފުލުހުންގެ މައި އިދާރާގަ އެވެ. މިރޭ އޭނާ ވަނީ ކަރެކްޝަނަލް ސާވިސްއާ ހަވާލުކޮށް މާލެ ޖަލަށް ގެންގޮސްފަ އެވެ.\nލުތުފީ ރާއްޖެ ގެނެސްފައިމިވަނީ އޭނާ ރާއްޖެ ގެނައުން ލަސްވާ ކަމަށާއި އެކަން ނުކުރާނެ ކަމަށް ބުނެ އިދިކޮޅުގެ ފާޑުކިޔުން އިމްރާނަށް ވަރަށް ބޮޑަށް އަމާޒުވެފައިވަނިކޮށެވެ. ހާއްސަކޮށް ކުރީގެ ހޯމް މިނިސްޓަރު އުމަރު ނަސީރު އެކަމުގައި ގެންދެވީ ވަރަށް ބޮޑަށް ފާޑުވިދާޅުވަމުންނެވެ.\nއެ ފާޑުކިޔުންތަކަށް މީގެކުރިން އިމްރާން އެއްވެސް ރައްދެއް ނުދެއްވަ އެވެ. ނަމަވެސް މިރޭ ލުތުފީ މާލެ ގެނައުމަށްފަހު އިމްރާން ވަނީ ތަފާތު ޓްވީޓެއް ކުރައްވާފަ އެވެ. އިމްރާން ޓްވީޓް ކުރައްވާފައިވަނީ އަރަބި ހަރު ބަހެކެވެ. "ކުއްތާތައް ހަޅޭލަވަނިކޮށް ގާފިލާ ނުހުއްޓި ދޭ،". އެ ހަރު ބަހުގެ މާނައަކީ ފާޑުކިޔާ މީހުން ހަޅޭލެވިޔަސް މަންޒިލާ ހަމައަށް ވާސިލުވުން ނުހުއްޓުވޭނެ އެވެ.\nއިމްރާންއަށް އެންމެ ބޮޑަށް ފާޑުކިޔުން އަމާޒުވީ އިއްޔެ އޭނާ ރައްޔިތުންގެ މަޖިލީހުގައި އުމަރާ ގުޅޭ ގޮތުން ދެއްކެވި ވާހަކަތަކާ ގުޅިގެންނެވެ. މަޖިލީހަށް ހާޒިރުކޮށް ސުވާލުކުރުމުން މިނިސްޓަރު އިމްރާން ވިދާޅުވީ ކުރީގެ ރައީސް އަބްދުﷲ ޔާމީންގެ ސަރުކާރުގައި ވެސް ލުތުފީ ގެންނަން ގިނަ މަސައްކަތްތައް ކުރެވި، ގާތްގަނޑަކަށް ނިމުމަކާ ހަމައަކަށް އާދެވުނު ކަމަށެވެ. ނަމަވެސް އެއިރު ލުތުފީ އަނބުރާ ނުގެނެވުނީ އޭނާ އަނބުރާ ރާއްޖެ ގެނައުމަކީ މުހިއްމު ކަމެއް ނޫން ކަމަށް ވިދާޅުވެ އެއިރުގެ ހޯމް މިނިސްޓަރު އުމަރު ނަސީރު އެ ކަމުގެ ހުއްދަ ނުދެއްވުމުން ކަމަށް އިމްރާން ވިދާޅުވި އެވެ.\n"... އެކަންމިވީ ރައީސް އިބްރާހިމް މުހައްމަދު ސޯލިހުގެ ރައީސް ކަމުގައި، އިމްރާންގެ ހޯމް މިނިސްޓަރު ކަމުގައި، މުހައްމަދު ހަމީދު ޕޮލިސް ކޮމިޝަނާ ކަމުގައި،" ނަޝީދު ވިދާޅުވި އެވެ.\nއުމަރު ނަސީރު އަބްދުﷲ ލުތުފީ އިމްރާން އަބްދުﷲ


Adeeb alun hayyaru koh Dhoonidhoo ah gengosfi\nމިއަދު ފަތިހު އަދީބު ހައްޔަރުކޮށްގެން ގެންދަނީ--\n5 އޯގަސްޓު 20192ކޮމެންޓް\nއަދީބު އަލުން ހައްޔަރުކޮށް، ދޫނިދޫ އަށް ގެންގޮސްފި\nއެއްވެސް ލިޔެކިޔުމެއް ނެތި ރާއްޖެއިން ފިލަން މަސައްކަތް ކުރި ކުރީގެ ނައިބު ރައީސް އަހްމަދު އަދީބު މިއަދު ފަތިހު އަލުން ހައްޔަރު ކުރުމަށް ފަހު ދޫނިދޫ ޖަލަށް ގެންގޮސްފި އެވެ.\nއަދީބު ވަނީ ޓަގުބޯޓެއްގެ ކްރޫ މެމްބަރަކަށް ހެދިގެން ފިލަން އުޅެފަ އެވެ. އެކަން ފަޅާއެރުވީ އެ ބޯޓުގައި ހުރި އިންޑިއާގެ ކްރޫ މެމްބަރެކެވެ. ރޭގެ ވަގުތެއްގައި އޭނާ ވަނީ މާލެ ގެނެސްފަ އެވެ.\nބައިނަލްއަގްވާމީ ކަނޑުގެ ސަރަހައްދުން އަދީބު ހައްޔަރު ކުރީ ގާނޫނާއި ހިލާފަށް ކަމަށް ބުރެ ރޭ ކްރިމިނަލް ކޯޓުން ބަންދު އަމުރެއް ނުދިނެވެ. އެއާއެކު އަދީބު ގެއަށް ގެންދިޔައީ ފުލުހުންގެ ބެލުމުގެ ދަށުންނެވެ.\nއަނެއްކާ މިއަދު ފަތިހު އޭނާ ހައްޔަރު ކުރީ ޕާސްޕޯޓު ހިފަހައްޓާފައި ވަނިކޮށް ޓަގުބޯޓުގައި އިންޑިއާ އަށް ދިޔަ މައްސަލައިގަ އެވެ. އަދި ޖިނާއީ މައްސަލައެއްގައި ކުށަށް އިއުތިރާފުވެ، ކޯޓަށް ހާޒިރުވެ ހެކި ބަސް ދިނުމަށް އެއްބަސްވުމެއްގައި ސޮއިކުރުމަށް ފަހު ފިލި މައްސަލައިގަ އެވެ.\nއަދީބުގެ ޝަރީއަތް ފުލުހުން\nމި އަދީބު މި ޤައުމަށްހުރި މުސިޞަތަކަށްވެއްޖެއެއްނު..،. މީނަގެ ކިބައިން ސަރުކާރަށްމިއުޅެނީ ސަލާމަތްނުވެވިގެން...\nދެންވެސް މީނަކުރިމިކުށަށް އަދުލުވެރި ހުކުމެއް އަވަސް ކޮށްްދީބަލަ..\nބަލަގަ އޭނަ ގެނައި އިރުވެސް އޮންނަން ޖެހޭނީ، އޭނަ ޕާސްޕޯޓު ހިފަހައްޓާފަ އޮއްވާ ދިޔަ މައްސަލައިގަ ދައުވާ ތައްޔާރު ކުރެވި ދައުވާ ކުރަން ރެޑީ ކުރެވިފަ! ފަތިހަކު ނޫން އެ ކަންކަން ވިސްނިގެން ކޯޓު ހުޅުވައިގެން މުއްދަތު ޖަހާނީކީ އެއް!


Dharavandhoo gai emergency sihhee hidhumai dhey marukazeh alhan havaalu koffi | Mihaaru\nޚަބަރު / ބ. ދަރަވަންދޫ\nދަރަވަންދޫގައި އިމަޖެންސީ ހިދުމަތްދޭ މަރުކަޒެއް އަޅަން ހަވާލުކޮށްފި\nދަރަވަންދޫގައި އިމަޖެންސީ މެޑިކަލް ސެންޓަރެއް އެޅުމަށް މިނިސްޓަރު އަމީން (ކ) އާއި އިންޑިއާގެ ހައިކޮމިޝަނަރު ސޮއި ކުރައްވަނީ: މިއީ އިންޑިއާގެ ހިލޭ އެހީގެ ދަށުން އަޅާ ތަނެއް\nބ. ދަރަވަންދޫގައި އިމަޖެންސީ ސިއްހީ ހިދުމަތްދޭ މަރުކަޒެއް ހަދަން ބަޔަކާ މިއަދު ހަވާލުކޮށްފި އެވެ.\nހެލްތު މިނިސްޓްރީން ބުނި ގޮތުގައި އެލްއެފް ކޮންސްޓްރަކްޝަނާ ހަވާލުކޮށްގެން މި މަރުކަޒު އަޅަނީ އިންޑިއާ ސަރުކާރުން ދިން އަށް 7.4 މިލިޔަން ރުފިޔާއިންނާއި ސަރުކާރު ބަޖެޓުން ހަރަދުކުރާ ނުވަ ލައްކަ ރުފިޔާއިންނެވެ.\nއެ މިނިސްޓްރީން ބުނީ ދަރަވަންދޫ ހެލްތު ސެންޓަރުގައި އިމަޖެންސީ ފަރުވާދޭ ބައެއް ނެތުމުން، އެ ހިދުމަތް ދިނުމަށް ވަރަށް ބޮޑަށް ދަތިވާ ކަމަށެވެ. އަދި ބ. އަތޮޅުގައި ގިނަ އަދަދެއްގެ ރިސޯޓް ހުންނައިރު އެ ރަށުގައި ޑޮމެސްޓިކް އެއާޕޯޓެއް އޮތުމުން، އިމަޖެންސީގައި ފަރުވާ ދޭން ޖެހޭ މީހުންނަށް އަވަސްކަމާއެކު އެ ހިިދުމަތް ފޯރުކޮށްދެވޭނެ ކަމަށް ބުންޏެވެ.\nމި މަޝްރޫއުގެ ދަށުން ސިއްހީ މަރުކަޒުގައި ފުލްފްލެޖް އިމަޖެންސީ ސެންޓަރަކާއި ޓްރެއިން ފެސިލިޓީއަކާއި އޮފީހެއް ހަދާނެ އެވެ.\nދަރަވަންދޫގައި މި މަޝްރޫއު ހިންގަނީ އިންޑިއާ ސަރުކާރުން ރާއްޖެއަށް ދީފައިވާ 106 މިލިޔަން ރުފިޔާގެ ހިލޭ އެހީގެ ތެރެއިންނެވެ. މި އެހީގެ ދަށުން، އއ. އުކުޅަހުގައި ކޮންވެންޝަން ސެންޓަރަކާއި އެއަތޮޅު ރަސްދޫ ބަނދަރު ހިމާޔަތް ކުރުމުގެ މަޝްރޫއު ވަނީ ހިންގައިފަ އެވެ. އަދި މާލެއަށް ވެހިކަލާއި މެޝިނަރީޒް ހަވާލުކޮށްފައިވާއިރު، ބ. ފެހެންދޫގެ ދަރިވަރުން އެއަތޮޅު ގޮއިދުއަށް ކިޔަވަން ދިޔުމަށް ފެރީއެއް ވެސް ވަނީ ހަވާލުކޮށްފަ އެވެ.\nރާއްޖޭގައި ހުންނަ އިންޑިއާގެ ހައިކޮމިޝަނުން ބުނިގޮތުގައި އެ އެހީގެ ދަށުން އަދި އިިތުރު މަޝްރޫއުތައް ވެސް ކުރިއަށް ގެންދާނެ އެވެ.\nއެތަނުން ބުނީ ރާއްޖޭގެ ސިއްހީ ދާއިރާ ކުރިއެރުވުމަށް އިންޑިއާއިން ބޮޑު އިސްކަމެއް ދޭ ކަމަށާއި ކޮވިޑް-19ގެ ބަލިމަޑުކަމުން އަރައިގަތުމަށް ވެސް ގިނަ އެހީތަކެއް އެ ގައުމުން ފޯރުކޮށްދީފައިވާ ކަމަށެވެ. އެގޮތުން ސިއްހީ ދާއިރާގެ މަސައްކަތްތެރީންނަށް އެހީވުމަށް އިންޑިއާއިން 14 މީހުން ހިމެނޭ ހާއްސަ ޓީމެއް އައިސްފައިވާއިރު، ބޯޑަރުތައް ބަންދުކުރުމުން ވެސް ރާއްޖެއަށް ބޭނުންވާ މުހިއްމު ބޭސްތައް އެ ގައުމުން ފޮނުވާފައިވާ ކަމަށް ބުންޏެވެ.\nސިއްހީ ޚިދުމަތް ރާއްޖެ-އިންޑިއާ ބ. ދަރަވަންދޫ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު އިންޑިއާ ސަންޖޭ ސުދިރް (އިންޑިއާގެ ސަފީރު)\nމައި ސަރުކާރަށް ރަގަޅު ބަދަލެއް ދޭން އެއްބަސް ވެފަ އޮތީމަ މިހެން ކަންކަން ކުރަމުން ދަނީ. ޙަނިމާދޫ އެއަރޕޯޓް. ގުޅިފަޅު ޕޯޓް. މިއީ ލިސްޓްގެ އެއްބައި. ސާބަހޭ ދިވެހިން.\nތަނެއްގެ ވަށާ ފާރު ރާނަން ޖެހުނަސް އެކަން މިކުރަނީ އިންޑިޔާގެ ތައްޕާހުން.ދެރަ ދޯ\nބ.އަތޮޅުގައި ގިނަ އަދަދެއްގެ ރިސޯޓް ހުރެފައި، ރަށުގައި ޑޮމެސްޓިކް އެއާޕޯޓެއް އޮތުމުން، އިމަޖެންސީގައި ފަރުވާ ދޭން ޖެހޭ މީހުންނަށް އަވަސްކަމާއެކު އެ ހިިދުމަތް ފޯރުކޮށްދެވޭނެ ގޮތަށް ދަރަވަންދޫ ހެލްތު ސެންޓަރުގައި ފުލްފްލެޖް އިމަޖެންސީ ސެންޓަރަކާއި، ޓްރެއިން ފެސިލިޓީއަކާއި އޮފީހެއް އެޅިގެން ދިޔުންވާނީ އަތޮޅުގެ ރައްޔިތުންނަށް ލިބޭ ވަރަށް ބޮޑު ފަސޭހަ އަކަށް. ޝުކުރިއްޔާ ސިއްހަތު ވަޒީރު. ގައުމައިގެން ކުރިއަށް!\nއެކަމަކުވެސް ދެން އެންޑީޕީއަކަށް ވޯޓެއްނުދޭނަން\nސާބަހޭ. ކޮވިޑް ކޮންޓްރޯލު ކުރަމުގެ ބުރަ ބޮޑު މަސައްކަތް ކޮނޑުގައި އަޅައިގެން ހުރެވެސް އެއްވެސް އުޒުރެއް ނުދައްކާ ހެލްތު މިނިސްޓަރު ވައުދު ފުއްދުމުގައި. އެންމެންނަށް ނަމޫނާ ވަޒީރެއް!\nމި ސަރުކާރުގައި ކަމެއް ކުރެވޭ ވަޒީރަކަށް ހުރީ އަމީނާއި ޝާހިދު ދެން ތިބީ ހުސް އަނގަ ތަޅާ ވަޒީރުން. އެކޮނޮމިކް މިނިސްޓަރަށް މީހާތަނަށް ރާއްޖެ ގެނެވުނު އިންވެސްޓްމެންޓެއް ނެތް. ބޭރުމީހުންގެ ކިބައިން ސަލާމަތް ނުވެގެން އުޅޭ މިނިސްޓަރަކަށް އެންމެ މުހިއްމު އިގްތިޞާދީ ދެ ވުޒާރާ ހަވާލުކޮށްގެން އެމްޑީޕީ މެމްބަރުން އަތްޖަހަން ތިބެނީއެވެ.


Addu City Meedhoo avashu futsal dhan'deh qaaim kurumuge masakkaiy kohdheyne faraatheh hoadhan\nއައްޑޫ ސިޓީ މީދޫ އަވަށު ފުޓްސަލް ދަނޑެއް ޤާއިމްކުރުމުގެ މަސައްކަތްކޮށްދޭނެ ފަރާތެއް ހޯދަން\nއައްޑޫ ސިޓީ މީދޫ އަވަށު ފުޓްސަލްދަނޑެއް ޤާއިމްކުރުމުގެ މަސައްކަތްކޮށްދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ދައުވަތު ހުޅުވާލެވެނީ ދިވެހިރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ ފަރާތްތަކަށެވެ.\nމި މަސައްކަތާއި ގުޅޭ ބިޑް ޑޮކިއުމަންޓް 2021 މާރިޗު 07 ވާ އާދިއްތަ ދުވަހުން ފެށިގެން 2021 މާރިޗު 11 ވާ ބުރާސްފަތި ދުވަހާއި ހަމަޔަށް މިއިދާރާއިން ގަންނަން ލިބެން ހުންނާނެއެވެ. މި މަސައްކަތާއި ގުޅޭ މައުލޫމާތު ޝީޓް އަދި ބިޑް ފޯމް ބީލަމުގައި ބައިވެރިވުމަށް ރަޖިސްޓްރީކުރާ ފަރާތްތަކަށް ސޮފްޓްކޮޕީ ފޯރމެޓްގައި މެއިލް ކުރެވޭނެއެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2021 މާރިޗު 07 ވާ އާދިއްތަ ދުވަހުން ފެށިގެން 2021 މާރިޗު 14 ވާ އާދިއްތަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު 2021 މާރިޗު 15 ވާ ހޯމަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\nމިމަސައްކަތުގެ ބިޑް ސެކިއުރީޓީގެ ގޮތުގައި 1000.00ރ ( އެއްހާސް ރުފިޔާ ) ހުށަހަޅަން ޖެހޭނެއެވެ. ބިޑް ސެކިއުރިޓީ ދިވެހި ރުފިޔާއިން ނުވަތަ އެއަދަދާ އެއްވަރެއްގެ އަދަދެއް ޔޫ.އެސް.ޑޮލަރުން ހުށަހެޅިދާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާދުވަހުން ފެށިގެން 90 ދުވަހެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2021 މާރިޗު 22 ވާ ހޯމަ ދުވަހުގެ 11:00ގައި ކައުންސިލްގެ އިދާރާގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދުކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n20 ރަޖަބް 1442\nސުންގަޑި: 2021-03-22 11:00:00


SunOnline: Teacheraku Dharivarunthakakah nivaakan kuda manzaru himeney video eh dhekki massala eh\nޓީޗަރަކު ދަރިވަރުންތަކަކަށް ނިވާކަންކުޑަ މަންޒަރު ހިމެނޭ ވީޑިއޯއެއް ދެއްކި މައްސަލައެއް\nމުހައްމަދު މުޒައްޔިން ނާޒިމް 19 Feb 2020, 10:00\nދ. މާއެނބޫދޫ: އެރަށު ސްކޫލް ޓީޗަރަކު ދަރިވަރުންނަށް ނިވާކަން ކުޑަ މަންޒަރު ހިމެނޭ ވީޑިއޯއެއް ދެއްކި މައްސަލައެއް ވަނީ ފެންމަތިވެފައި ---\nދ. މާއެނބޫދޫ ސްކޫލް ޓީޗަރަކު ދަރިވަރުންތަކަކަށް ނިވާކަންކުޑަ މަންޒަރު ހިމެނޭ ވީޑިއޯއެއް ދެއްކު މައްސަލައެއް ފެންމަތިވެއްޖެއެވެ.\nފުލުހުންނަށް މި މައްސަލަ ހުށަހަޅާފައިވަނީ އިއްޔެއެވެ.\nފުލުހުން ބުނީ ދ. މާއެނބޫދޫ ސްކޫލްގެ ބިދޭސީ ޓީޗަރަކު އެ ސްކޫލްގެ ގްރޭޑް ހަތެއްގެ ދަރިވަރުންނަށް ނިވާކަން ކުޑަކޮށް ތިބި ބަޔަކު ފެންނަ ވީޑިއޯ ޑޮކުމެންޓަރީއެއް ދެއްކި މައްސަލައެއް އެ މުއައްސަސާއަށް ހުށަހެޅިފައިވާ ކަމަށެވެ.\nމި މައްސަލަ މިހާރު ފުލުހުން ދަނީ ތަހުގީގު ކުރަމުންނެވެ. މިކަމާ ގުޅޭ އިތުރު ތަފްސީލެއް ފުހުން ހާމައެއް ނުކުރެއެވެ.\nމީގެ އިތުރުން ނޯތް ސެންޓަރް ޕޮލިސް ޑިވިޝަން (ކ. އއ. އދ. ވ. އަތޮޅު) ގައި ހިމެނޭ ރަށެށްގައި 15 އަހަރު އަންހެން ކުއްޖަލު ރޭ÷ް ކޮށްފައިވާ މައްސަލައެއްވެސް ރޭގެ ވަގުތެއްގައި ފުލުހުންނަށް ހުށަހަޅާފައިވާ ކަަމަށް ފުލުހުން ބުންޏެވެ.\nފަހަކަށް އައިސް ޖިންސީ ގޯނާގެ މައްސަލަތައް ރިޕޯޓް ކުރުން ވަނީ އިތުރުވެފައެވެ. ފުލުހުން އާންމުކޮށްފައިވާ ތަފާސް ހިސާބުތައް ދައްކާ ގޮތުން މިއަހަރު މިހާތަނަށް 87 ޖިންސީ ގޯނާގެ މައްސަލަ ފުލުހުންގެ މުއައްސަސާއަށް ވަނީ ހުށަހަޅާފައެވެ. އޭގެތެރެއިން މި މަހު މިހާތަނަށް ހުށަހެޅި 37 މައްސަލަ ހިމެނެއެވެ.\nރިސޯޓުން ވައްކަންކުރި މައްސަލާގައި އިތުރު ބަޔަކު ހައްޔަރު\nރަށަކަށް ޑްރަގު އެތެރެކުރަން އުޅުނު ބަޔަކު ހައްޔަރުކޮށްފި


ފަހުގެ އޮއެވަރު - DhiDaily\nލިޔުނީ: އަބްދުﷲ ޖަޒްލާން\nމާރޗް 20, 2021\nދުނިޔެއަށް އިންސާނުން ފޮނުއްވުމަށްފަހު ދެއްވި އެންމެ ބޮޑު އެއް ނިޢުމަތަކީ ބުއްދިއާއި ވިސްނުމުގެ ގާބިލުކަމެވެ. އިންސީން އެހެނިހެން ޙަލްގުންނަށްވުރެ މަތިވެރިވާ މައިގަނޑު އެއް ސަބަބަކީ އެއީއެވެ. ކަން އޮންނަ ގޮތް ނޭނގޭނަމަ ކިތާބުތަކުންނާއި، ކާތިބުންނާއި، އެދުރުވެރިންނާއި، ބެލެވެރިންގެ ނަސޭޙަތް ތަކުން ދަސްވާނެއެވެ.\nނަމަވެސް ދުނިޔޭގައި ހިކުމަތްތައް ލެއްވިފައިވަނީ ވިސްނާ ފިކުރުކުރާ މީހުންނަށެވެ. އިންސާނުންނަށް އެތައް ކަމަކުން ރައްކާތެރިވުމަށް ހަތް އުޑުމަތިން އަންގަވާފައި ވާއިރު، ނަފްސުގެ މައްޗަށް ރައްކާތެރިވުމަށް ޙާއްސަގޮތެއްގައި ސަމާލުކަންދިނުމަށް ވަނީ އަންގަވާފައެވެ.\nކޮންމެ މީހަކީ ވެސް މުޖްތަމަޢުގެ ނިޒާމާއި ކޮންމެވެސް އެއް ސިފައަކަށް ގުޅިލާމެހިފައިވާ މީހެކެވެ. މުޖްތަމަޢުގައި ދިރިއުޅޭ މީހުންގެ އަމާންކަމާއި ރައްކާތެރިކަމުގެ ހައްޤު އެހެންކަމުން ކޮންމެ މީހަކުވެސް ދަމަހައްޓަން ޖެހޭނެއެވެ. ގެއިން ނިކުންނަ ހިސާބުން އަޅާ ކޮންމެ ފިޔަވަޅަކަށް، އަދާކުރަން ޖެހޭ ހައްޤުތަކެއް ވެސް ވާކަން ދަނެގެން އެކަމަށް އިޚްތިރާމްކޮށްގެން ނޫނީ ފަރުދީ ޒިންމާ އެއް އަދާނުކުރެވޭނެއެވެ. ކަން ކަން މަތީ މަގުތައް މަތީ ހުއްޓި ތިބެ ހަށިން ގުރުބާން ވެގެން ހިންގޭ ހަރަކާތްތަކުން ދުރުހެލިވުމަކީ މިއަދުގެ މުޖްތަމައުގެ ޒުވާނުން ވިސްނަންޖެހޭކަމެކެވެ.\nފާއިތުވި އެތަކެއް އަހަރުތަކެއްގައި ރާއްޖޭގައި ހިންގުނު އެކި މާރާމާރީތަކުގައި އެތަކެއް ޒުވާން ފުރާނަތަކެއްވަނީ ދުނިޔެއަޅައި ގޮސްފައެވެ. މިފަދައިން ފުރާނައެއް ނެތޭ ކޮންމެ ފަދަ ހާލަތަކީ މާހައުލުގެ އަމާންކަން ގެއްލި މުޖްތަމައުގައި ބިރުވެރިކަން އާއްމުވާން ދިމާވާ ސަބަބެކެވެ. މައިންބަފައިންނަށް ލިބޭ ބޮޑު ހިތާމައެކެވެ. އެތަކެއް އާއިލާތަކެއް ރޫޅި، ދެލޯފަދަ ދަރިން ބިކަވެ ޒަވާޖީ ޙަޔާތް ރޫޅެން ދިމާވުމުގެ މައިގަނޑު އެއް އަސްލަކަށް ވެދަނީ ހަވާނަފްސުގެ ވަސްވާހެވެ. ނަފްސަށް ރައްކާތެރިވާން ޖެހެނީ މިހާ ހިސާބުންނެވެ. ތިމާގެ ސިކުނޑިއަށް އަންނަ ވަހުމަތަކަކީ ދިރިއުޅުމުގެ އަސްލުކަމަށް ދެކިގެން ދުނިޔޭގައި އުޅެވޭނީ މިނާތަކެއް މަތީ ބިނާތަކެއް އަޅައިގެން އުޅޭ މީހެއްގެ މިސާލުންނެވެ.\nކިތަންމެ ވަރަކަށް މަސައްކަތްކުރިޔަސް ކައްސާނުލާނެ ގޮތެއް މިބީދައަކުން ނުވާނެއެވެ. އިންސާނާއަށް ދުނިޔޭގައި އުޅޭ އިރު އެތަކެއް ދަޅަތަކެއް ފެނި ފޮނިތަކެއް އަޑުއިވޭނެއެވެ. މިފަދަ ހާލަތްތަކުން ޢިބުރަތް ހާސިލްކޮށްގެން އަމާން އޮމާން ދިރިއުޅުމެއް އުޅޭނެ މަގު ކޮންމެ މީހަކުވެސް ހޯދަން އެބަޖެހެއެވެ. މުޖްތަމައުގައި ހިނގާ މިފަދަ ހިތާމަވެރި ހާދިސާތަކުން ޢިބުރަތް ހާސިލްކުރުމާއި އެއްވަރަށް މިފަދަ ކަންކަން ހުއްޓުވޭނެ ގޮތެއް ހޯދަން އެބަޖެހެއެވެ.\nޖީލު ތަރައްގީވެ ދުނިޔެ ހުޅުވިފައިވާ ދުވަސްވަރެއްގައި އެތަސައްވުރުގެ ހުވަފެންތައް އަބަދުވެސް ބަޔަކު ދައްކަމުންދާ ދުނިޔެއެއްގައި ކަސިޔާރުވެ ތިބެ ދަތުރުކުރުމަކީ ފަސޭހަކަމެއް ނޫނެވެ. ޅައިރުގެ ހުވަފެންތަކާއި ހަމައަށް ދެވޭނެ އެއްވެސް އަލިމަގެއް ފެންނަށް ނެތްއިރު ދިރިއުޅުމުގެ ޙަރަދުތައް އާއްމު ހާލަތުގައި ހުންނަނީ އާންމްދަނީ އާއި ނުބައްދަލުވަރަށެވެ. އާމްދަނީ ބިނާވެފައި ދިރިއުޅުމުގެ އެންމެ އާދައިގެ އަސާސީ ހައްގުތަކަށް ބޮޑެތި އަގުތައް ދިނުމުގެ މައްޗަށެވެ.\nދިވެހިރާއްޖޭގައި ލިބޭ ޙިދުމަތްތަކަކީ ކޯރަކުން ބޯން ލިބޭ ކޯވަރެއްހާ ފެންފޮދެއް ފަދަ އަގުހުރި މުހިއްމު ޙިދުމަތްތަކެވެ. މުޖްތަމައުގައި ދިރިއުޅޭ ޒުވާނުން ހޭލުންތެރިކޮށް ފަންނުވެރިކަމުގެ ރޮނގުންނާއި މިނޫންވެސް ހަރުދަނާ ރޮނގުތަކުން ކުރިއަށް ދާނެ މަގުފަހިވެފައި އޮންނަންޖެހެއެވެ. އަޅުގަނޑުމެންގެ ތެރޭގައި ބައެއްފަހަރު ދިމާވާ ފަދަ ކަންކަމަކީ އިންސާނުންގެ ތެރޭގައި ދިމާވާންޖެހޭފަދަ ހާދިސާތަކެއްނޫނެވެ. ދެރަހިތާމައަކީ ޒުވާނުންނަށް މަގުދައްކައިގެން ކުރިއަށް ގެންދަން ހަވާލުވެތިއްބެވި ފަރާތްތަކުން އެކަމާއި އިހުމާލުވާތީއެވެ.\nޒުވާނުންގެ ފައިދާ ނަގައި އަމިއްލަ ކުރިއެރުމަށް މަސައްކަތްކުރާ އަދި އެކަމުން މަންފާކުރާ އެތަކެއް ފަރާތްތަކެއް މުޖްތަމައުގައި އެބަތިއްބެވެ. ނަމަވެސް ހަގީގަތަކީ ކޮންމެ މީހަކަށް ވެސް ފައިދާ ކުރާނީ އެމީހާގެ ވަށައިގެން ހިނގާ ކަންކަމާއި ފުށޫނާރާ ގޮތަށް އަމަލުތައް ބަހައްޓައިގެންނެވެ. މަގުމަތީގައި އަދި އެނޫންވެސް އެހެން މާޙައުލުތަކުގައި އުޅޭއިރު އެތަނެއްގެ ހައްޤުތައް ފުރިހަމައަށް އަދާކުރަން ޖެހޭނެއެވެ.\nކޮންމެ އިންސާނަކުވެސް ގެއިން ނިކުމެގެން ހިނގައިގަންނަނީ އެވަތުގެއްގައި އެމީހަކަށް އެންމެ މުހިއްމު ކަމެއްކުރުމަށެވެ. ދާން ޖެހޭ ހިސާބަކަށް ދިއުމުގެ ނިޔަތުގައި އެ އުއްމީދުގައެވެ. ނަމަވެސް މަގުމަތީގައި އެތަކެއް ބަޔަކު ހަރަކާތްތެރިވާނެއެވެ. އޭގެއިން ކޮންމެ މީހެއްގެ ވެސް ހައްޤުތަކެއް ވާކަން ކަށަވަރެވެ. ތިމާއަށް ކުރެވޭ އެންމެ ކުށެއްގެ ސަބަބުން އަމިއްލަ ނަފްސަށާއި، ލޯބިވާ މީހުންގެ އިތުރުން ނުދަންނަ އެތަކެއް އެހެން މީހުންގެ ފުރާނައަށް ނުރައްކަލެއް ކުރިމަތިވެދާނެކަން އަބަދުވެސް ހަނދާން ބަހައްޓަން ޖެހޭނެއެވެ. ތިމާއަށް އިންތިޒާރުކުރާނެ ބަޔަކުތިބޭނެކަން ގަބޫލުކުރަންޖެހޭނެއެވެ. މިހާތަނަށް ރާއްޖޭގައި ވަނީ މަގުމަތީގެ ތަފާތު އެކި އެކްސިޑެންޓްތަކުގައި އެކި އުމުރުފުރައިގެ މީހުން ނިޔާވެ ހިތާމަވެރި ހާދިސާތައް ހިނގާފައެވެ. މިފަދަ ކޮންމެ ކަމަކީ އެކަމަކުން އަޅުގަނޑުމެން އިބުރަތް ލިބިގަނެ ގެއްލުންވިފަރާތްތަކަށް ހެޔޮދުއާކޮށްދޭން ޖެހޭ ފަދަ ހާދިސާތަކެވެ. އަމާން އޮމާން ދުޅަހެޔޮވެއްޓެއް ގާއިމް ކުރެވޭނީ މިފަދަ ކަންކަމަށް މުޖްތަމައުގެ ރައްޔިތުން ހޭލުތެންވެރިވެ އެކަމަށް ދޭންޖެހޭ އެކަށީގެންވާ ސަމާލުކަމާއި އެއްބާރުލުންދީގެންނެވެ.\nކޮންމެ މީހަކުވެސް ބޭނުންވާނީ ދުނިޔޭގައި ހޭދަކުރާ ދުވަސްތައް އަމާންކަމުގައި ހޭދަކޮށްލާށެވެ. އަނބިދަރިން ގޮވައިގެން ނިކުމެ ހިތްހަމަޖައްސާލެވޭ ފަދަ މާހައުލެއް ގާއިމްވެފައި އޮތުމަށެވެ. އެކަކު އަނެކަކަށް ކުރަންޖެހޭ އިޚްތިރާމްކޮށް މީހުން މިފަދަ ކަންކަމަށް އަހުލުވެރިކޮށް މުޖްތަމައުގެ އަމާންކަން ނަގަހައްޓަން ވައުދުވެލައްވައިގެން ތިއްބެވި ބޭފުޅުން މިކަންކަމުގައި ޒިންމާ ނަންގަވައިގެން މެނުވީ މުޖްތަމައުގެ ޙާލަތު ރަނގަޅެއްނުވާނެއެވެ. ނަމަވެސް އަޅުގަނޑުމެން އަމިއްލައަށް ވިސްނާލަންޖެހޭ އެންމެ މުހިއްމު އެއްކަމަކީ އިންސާނަކު ދުނިޔޭގައި ވަކި ވަރަކަށް ހަމަބުއްދިފިލައި ތަންދޮރުއެނގޭވަރުވެ އަމިއްލަ ފައިމައްޗަށް ތެދުވަންޖެހޭ ހިސާބުން ދިރިއުޅުމުގެ ކަންކަން ކަނޑައަޅަން ޖެހޭނީ އަމިއްލަ ސިކުނޑިންނެވެ. ތިމާއަށް ތިމާގެ މިންވަރުން އަދާ ކުރަންޖެހޭ ހައްގުތައް އަދާކުރުމަކީ ކޮންމެ މީހެއްގެ ވެސް އަމިއްލަ އަތްމަތީގައި އޮންނަކަމެކެވެ. އިންސާނުންނަށް ދުނިޔެއިން ލިބިދޭ އެންމެ ބޮޑު އެއް ބާރަކީ އިޚްތިޔާރު ކުރުމުގެ މިނިވަންކަން ސިކުނޑިން ލިބިދީފައިވުމެވެ. މާޒީއިން ޢިބުރަތް ހާސިލްކޮށްގެން ވަށައިގެން ހިނގާކަންކަމުގެ ޙިކުމަތްތައް ދެނެގަނެ އާ އުއްމީދަކުން ފެށުމުގެ އިޙްތިޔާރު ކޮންމެ މީހަކަށް ވެސް އޮވެއެވެ. އެ ފުރުސަތުގެ ބޭނުން ހެޔޮގޮތުގައި ހިފުހުމުގެ ތައުފީގް އަޅުގަނޑުމެންގެ ތެރެއިން އެންމެންނަށް ވެސް ދެއްވުމަކީ އަޅުގަނޑުގެ އެދުމެވެ.\nވިލިގިލީ ހޮސްޕިޓަލަށް އޮކްސިޖަން މެޝިން ހަދިޔާ ކުރި ”ދޮންބީފާން“\nފަތިހުގެ ތަރީގެ އަލިކަމުގެ މައްޗަށް އަލިއަޅުވައިލުމެއް!\nއޭޕްރިލް 14, 2021\nޖިންސީ ގޯނާގެ ތުހުމަތު ކުރެވޭ މީހެއް ކައުންސިލް ރައީސްއަށް، ދެން ވާނީ ކިހިނެއް؟\nއިންތިހާބުވީމަ ގައިދުރުކަމެއް ނެތް، ފިކުރެއް ނެތް، ވައިރަސް އެއް ނެތް\nއޭޕްރިލް 10, 2021


Kulhudhuffushi Online - Enme ginain beynun kuraa epthakah mi aharu annaane baeh badhalu\nއެންމެ ގިނައިން ބޭނުން ކުރާ އެޕްތަކަށް މި އަހަރު އަންނާނެ ބައެއް ބަދަލު\nޚަދީޖާ އާދަމް - 1 އަހަރު ކުރިން - 27 ސެޕްޓެމްބަރ 2017\nމުއާސަލާތު ކުރުމުގެ ވިއުގައި އަހަރެމެން ހަމައެކަނި މި ބޭނުން ކުރަނީ މޯބައިލް އިން ގުޅާލުމަށް ނުވަަތަ އެއިން މެސެޖެއް ފޮނުވާލުމަކަށް ނޫނެވެ. މީގެ އިތުރުންވެސް އެތައް އެޕްލިކޭޝަންތަކެއް މިއަދު އަހަރެމެން އެބަ ބޭނުން ކުރަމެވެ. އެގޮތުން ގޫގުލް، ފޭސްބުކް، ޓްވިޓާރ، އަދި އިންސްޓަރގްރާމް ގެ އިތުރުން އެތައް އެޕްލިކޭޝަންތަކެއް ހިމެނެއެވެ.\nމި އެޕްލިކޭޝަން ތައާރަފްވުމަަށް ފަހު މިވީ ދުވަސްތަކުގެ ތެރޭގައި އެކި ފަހަރު މަތިން މި އެޕްތަކަށް ވަނީ ބޮޑެތި ބަދަލުތަކެއް އައިސްފަ އެވެ. އެގޮތުން މިއީ މިއަހަރުތެރޭ މި އެޕްތަކަށް އަންނާނެ ބައެއް ބަދަލުތަކެވެ.\nޓްވިޓާގައި ބޭނުން ކުރެވޭ ކެރެކްޓަރ ލިމިޓް 280 އަށް މި އަހަރު ތެރޭގައިި އިތުރު ކުރެވޭނެ އެވެ. އެގޮތުން މިހާރު މި ފީޗާރ ޓެސްޓު ކުރަމުން އަންނަ އިރު މި އަހަރުފަހު ކޮޅު މި ފީޗާރ ބޭނުން ކުރަން ލިބޭނެ އެވެ.\nއިންސްޓަރ ގްރާމުންވެސް ފީޗާރސްތަކެއް އިތުރު ކުރުމަށް ވަނީ ހަމަޖެހިފައެވެ. އެގޮތުން އެމީހަކު ލާ ޕޮޓޯއަށް ކޮމެންޓް ކުރެވޭނެ ވަކި މިންވަރެއް ކަނޑައެޅުމަށް ފީޗާރއެއް ތައާރަފް ކުރެވިގެން ދާނެ އެވެ. އަދި އިތުރު ކޮންމެންޓް ފިލްޓާއެއް ވެސް އިތުރު ކުރެވޭނެ އެވެ. މި ފިލްޓަރ ބޭނުން ކޮށްގެން އޮޓަމެޓިކުން އަރަބި، ފްރެންޗް، ޖާރމަން އަދި ޕޯޓްޖީސް ބަހަށް ކޮންމެޓް ބަދަލުކޮށްލެވޭނެ އެވެ.\nފަޔާރ ފޮކްސް އިން އެންމެ ފަހުގެ ބްރޮއުޒާ މިހާރު ތައާރަފްކޮށްފައިވާއިރު އެ ބްރައުޒާއަށް ނަން ދީފައިވަނީ “ފަޔާރފޮކްސް ކުއާންޓަމް” ގެ ނަމުން ނެވެ. އެ ކޮމްޕެނީން ބުނާގޮތުގައި އެ ބްރޮއުޒާ ގޫގުލް ކްރޮމްއަށް ވުރެ ފާސްޓްކޮށް މަސައްކަތް ކުރާނެ ކަމަށެވެ.\nމަނިކުފާނު ކުޅުދުއްފުށީގައި ތިޔަ އަޅުއްވަނީ "ބިއްލޫރި" އެއާޕޯޓެއްތޯ !؟


Bar Council Ge Gaanoon Islaahu Kurumah Govaalaa Majileehah Petition Eh\nބާ ކައުންސިލްގެ ގާނޫނު އިސްލާހު ކުރުމަށް ގޮވާލާ މަޖިލީހަށް ޕެޓިޝަނެއް\nގާނޫނީ ފަންނުގެ ގާނޫނުގެ ސަބަބުން، މިހާރު ކުރިމަތިވެފައިވާ ދަތިތަކަށް އަވަސް ހައްލެއް ހޯދުމަށްޓަކައި އެ ގާނޫނު އިސްލާހު ކުރަން ގޮވާލާ ޕެޓިޝަނެއް ހުށަހެޅުމުގެ މަސައްކަތް އެ ދާއިރާއިން ކިޔަވާ ދަރިވަރުން ފަށައިފިއެވެ.\nމިދިޔަ އަހަރު ކިޔަވާ ނިންމި އެތައް ދަރިވަރުންތަކެއް އަދިވެސް ތިބީ ގާނޫނީ ވަކީލު ކަމުގެ ހުވާ ނުކުރެވިފައެވެ. ގާނޫނުގައި ގޮތުން ނަމަ، ވަކީލުކަމުގެ ލައިސެންސް ލިބެނީ އެއް އަހަރު ދުވަހުގެ ތަމްރީނެއް އަދި ބާ އިމްތިހާނެއް ފުރިހަމަ ކުރުމުންނެވެ.\nދަރިވަރުން މިހާރު ތައްޔާރުކުރަމުންދާ ޕެޓިޝަނުގައި ބުނެފައި ވަނީ، ތަމްރީނު ހަދަން ކަނޑައެޅިފައިވާ ތަންތަނުގެ އަދަދު މަދުވުމުން އެ ތަންތަނުން ހުރިހާ ދަރިވަރުންނަށް ތަމްރީނު ދެވޭނެކަމާއިމެދު ސުވާލު އުފެދޭ ކަމަށެވެ. ވަޒީފާ އަދާކުރާ ދަރިވަރުންނަށް މި ތަމްރީނަކީ ތަކުލީފެއްކަމަށް ޕެޓިޝަނުގައި ބުނެފައިވާއިރު ތަމްރީނު ދޭ ތަންތަނުން ދަރިވަރުން އަތުން ތަމްރީނަށް ފީއެއް ނެގުން އެކަށީގެންވާތީ، ޕެޓިޝަނުގައި ވަނީ ކަންބޮޑުވުން ފާޅުކޮށްފައެވެ.\nމި ޕެޓިޝަން ތައްޔާރު ކުރަމުންދާ ދަރިވަރުން މަސައްކަތް ކުރަމުން ދަނީ ސަރުކާރު ހިންގާ މައިޕާޓީ އެމްޑީޕީގެ މެންބަރެއްގެ ފަރާތުންނެވެ. އެކަން ނާކާމިޔާބުވެއްޖެ ނަމަ މިނިވަން މެންބަރެއްގެ ގޮތުގައިވެސް މަޖިލީހަށް އެ ޕެޓިޝަން ވެއްދުމަށް އެ ދަރިވަރުން އަންނަނީ މަސައްކަތް ކުރަމުންނެވެ.


Zameel ah dhauvaa kodhinumah edhunee Imthiyaaz committee ah nenyngi! | Mihaaru\nޒަމީލްގެ މައްސަލަ ޕީޖީ އަށް ފޮނުވީ އިމްތިޔާޒު ކޮމިޓީއަށް ނޭނގި!\nޑިފެންސް މިނިސްޓްރީގެ ޑެޕިއުޓީ މިނިސްޓަރު ޒަމީލް.\n05 ޖޫން 2021 - 22:36\nޑިފެންސް މިނިސްޓްރީގެ ޑެޕިއުޓީ މިނިސްޓަރު ހަސަން ޒަމީލްގެ މައްޗަށް ދައުވާ ކުރަން ފޮނުވުމާ މެދު ގޮތެއް ނިންމޭނީ އިމްތިޔާޒު ކޮމިޓީ އަށް ކަމަށް ވިދާޅުވެ، އެ ކޮމިޓީގެ މެމްބަރަކު މިރޭ ކަންބޮޑުވުން ފާޅުކުރައްވައިފި އެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ޓެރަރިސްޓު ހަމަލައާ ގުޅިގެން ސަލާމަތީ ހިދުމަތްތަކާ ބެހޭ ކޮމިޓީން (241 ކޮމިޓީ) އިން ކުރިއަށް ގެންދާ އިންކުއަރީ އަށް ވަކިވަކި ސިފައިން މަޖިލީހަށް ހާޒިރު ކުރުމަށް މަޖިލީހުން ނިންމާފައި ވަނިކޮށް، އެކަމަށް އިންކާރު ކުރުމުން މަޖިލީހުގެ އިމްތިޔާޒަށް އަރައިގަތް ކަމަށް ބުނެ ޒަމީލްގެ މައްޗަށް ދައުވާ ކޮށްދިނުމަށް އެދި ޕީޖީ އޮފީހަށް ވަނީ ފޮނުވައިފަ އެވެ.\nއެނގިފައިވާ ގޮތުގައި، ޒަމީލްގެ މައްޗަށް ދައުވާ ކޮށްދިނުމަށް އެދި ޕީޖީ އޮފީހަށް މައްސަލަ ފޮނުވަން އެންގެވީ ސީދާ ނަޝީދެވެ.\nއެ މައްސަލަ ޕީޖީ އަށް ފޮނުވީ މަޖިލީހުގެ އިމްތިޔާޒު ކޮމިޓީގެ އެއްވެސް މެންބަރަކަށް އެންގުމަކާ ނުލަ އެވެ. އަދި އެ މައްސަލަ އެ ކޮމިޓީ އަށް ނުވެސް ފޮނުވަ އެވެ.\nނަމަވެސް މަޖިލީހުގެ ގަވައިދުގެ 110 ވަނަ މާއްދާގައި ބަޔާންކޮށްފައިވާ ގޮތުން، މަޖިލީހުގެ ބާރުތަކާއި އިމްތިޔާޒުތަކަށް އުނިކަން އަންނާނެ އެއްވެސް ކަމެއް ހިނގާފައިވޭތޯ ބެލުމަކީ އިމްތިޔާޒާއި ސުލޫކު ކޮމިޓީގެ މަސްއޫލިއްޔަތެކެވެ.\nVakivaki sifain haaziru kuran inkaaru kurumun fiyavalhu alhaidheyn PG ah fonuvaifi\nއެ މައްސަލާގައި ކަންބޮޑުވުން ފާޅުކުރައްވައި، "މިހާރު" އާ ވާހަކަ ދެއްކެވި އެ ކޮމިޓީގެ މެމްބަރަކު ވިދާޅުވީ، ވަކިވަކި ސިފައިން މަޖިލީހަށް ހާޒިރުކުރުމާ އެމްއެންޑީއެފުން ދެކޮޅު ހަދައި، ފޮނުވި ސިޓީގައި ޑެޕިއުޓީ މިނިސްޓަރު ޒަމީލް ސޮއިކުރެއްވުމަކީ މަޖިލީހުގެ އިމްތިޔާޒާ ގުޅޭ މައްސަލައަކަށް ވާތީ، އެކަން އެ ކޮމިޓީ އަށް ފޮނުވާނެ ކަމަށް ބެއްލެވި ކަމަށެވެ. ނަމަވެސް ރައްޔިތުން މަޖިލީހުގެ ރައީސްގެ މަސްލަހަތު ހިމެނޭ މައްސަލައެއްގައި އެ މަނިކުފާނުގެ އަމިއްލަ އިސްނެންގެވުމުގެ މަތިން، އިމްތިޔާޒާ ބެހޭ ކޮމިޓީ އަށް ވެސް އެންގުމެއް ނެތި އެފަދަ ނިންމުމެއް ނިންމެވުމަކީ އިޖުރާއަތްތަކާ ހިލާފު ކަމެއް ކަމަށް އޭނާ ވިދާޅުވި އެވެ.\n"އިމްޔާޒަށް އަރައިގެން އުޅޭ މައްސަލައެއްގައި އިމްތިޔާޒް ކޮމިޓީން ގޮތެއް ނިންމަން ޖެހޭނީ. އެ ކޮމިޓީ އަށް އެއްވެސް ވަރަކަށް ނޭނގި އެ ކޮމިޓީ އާ ވާހަކަ ނުދައްކައި، މަޖިލީހުގެ ރައީސް ފޮނުވީމާ މިތިބީ ވަރަށް ހައިރާން ވެފައި،" އިމްތިޔާޒް ކޮމިޓީގެ މެންބަރަކު ވިދާޅުވި އެވެ.\n"އަޅުގަނޑު ވެސް އުންމީދު ކޮށްގެން ހުރީ އެމައްސަލަ އިމްތިޔާޒާ ބެހޭ ކޮމިޓީ އަށް ފޮނުވާނެ ކަމަށް."\nރައްޔިތުންގެ މަޖިލީހުގެ އިމްތިޔާޒުގެ މައްސަލައެއްގައި، އެ މަޖިލީހުގެ ތަޅުމުން ވެސް ގޮތެއް ނުނިންމައި މަޖިލީހުގެ ރައީސްގެ އިސްނެންގެވުމަކަށް ޕީޖީ އޮފީހަށް ފޮނުވުމަކީ މަޖިލީހުގެ ގަވައިދުތަކާއި އިޖުރާއަތުތަކާ ހިލާފު ކަމެއް ކަމަށް ނަން ހާމަކުރަން ނޭދޭ ބައެއް މެމްބަރުން ވިދާޅުވެ އެވެ. ހާއްސަކޮށް، އެއީ މަޖިލީހުގެ ރައީސްގެ މަސްލަހަތު ހިމެނޭ މައްސަލައެއް ކަމަށް ވާއިރު، ގާނޫނުއަސާސީގައިވާ ގޮތާ ހިލާފަށް އަމަލު ކުރައްވާފައިވާ ކަމަށް ބައެއް ބޭފުޅުން ތުހުމަތު ކުރައްވަ އެވެ.\nއެކަމަކު، މި މައްސަލައިގައި އިމްތިޔާޒު ކޮމިޓީން ރަސްމީކޮށް އަދި ވާހަކައެއް ނުދައްކަ އެވެ.\nމަޖިލީހުގެ އިމްތިޔާޒަށް އަރައިގަތް މައްސަލައެއް އެންމެ ފަހުން ފެންމަތިވީ ކުރީގެ ކޮމިއުނިކޭޝަން މިނިސްޓަރު މުހައްމަދު މަލީހް ޖަމާލުގެ ފަރާތުންނެވެ. އިމްތިޔާޒާ ބެހޭ ކޮމިޓީން އެ މައްސަލަ ވެސް އޭރު ބަލައި، ނިންމާފައި ވަނީ މަލީހު ދެއްކެވީ "އަސްލެއް ނެތް ވާހަކައެއްކަން އެނގޭތީ" އޭނާގެ މައްސަލަ އިތުރަށް ނުބަލައި ފައިލް ކުރުމަށެވެ\nMaleehah fiyavalhu alhan committee akun nunimma\nނަޝީދު އަވަހާރަ ކޮށްލުމަށް ބޮމުގެ ހަމަލާ ދިން މައްސަލާގައި މަޖިލީހުގެ ސަލާމަތީ ހިދުމަތްތަކާ ބެހޭ ކޮމެޓީން ހިންގާ ތަހުގީގަށް ވަކިވަކި ސިފައިން ޖަވާބުދާރީ ނުވާން ނިންމާފައިވާ މައްސަލާގައި ނަޝީދު ވެސް ވަނީ އެކަމާ ދެކޮޅަށް ވާހަކަފުޅު ދައްކަވައިފަ އެވެ.\nރައްޔިތުންގެ މަޖިލިސް ޕްރޮސެކިއުޓާ ޖެނެރަލް ޑިފެންސް މިނިސްޓްރީ ނަޝީދަށް ދިން ޓެރަރިސްޓް ހަމަލާ ޕީޖީ އޮފީސް މަޖިލިސް 241 ކޮމެޓީ\n34 ކޮމެންޓް, 17 ރިއެކްޝަންސް\nމަޖްލީސް އުވާލަން ފެނޭ. މެމްބަރުން ރިޝްވަތު ބެހިކަން ކަމުގެ ތުހުމަތު ކުރާ މީހުން ވެސް ބައިވަރު.\nމަޖްލީސް އުވާލާ!!!!! އެއީ ރައީސް އަށް ގާނޫނު އަސާސީން ލިބިފައިވާ ބަަރެއް!\nމަޖުލީސް އުވާލުމުގެ ބާރެއް ގާނޫނު އަސާސީން އެއްވެސް ފަރާތަކަށް އެއްވެސް ހަމަޔަކުން އެއްވެސް ހާލަތެއްގައި ދީފައެއް ނުވޭ.\nހިސާބުން ދެން ރައީސުލް ޖުމްހޫރިއްޔާ ކިޔާމީހާ ޖެހޭނެ އެތަން ހަމައަކަށް.އަޅުވަން. ގާނޫނު އަސާސީގަ އޮންމާނެ ބާބެއް. ކުއްލި ނުރައްކަލުގެ ހާލަތު. ރަައީސްގެ ލީގަލް އެޑްވައިޒަރު މަރުވީތަ. މިގައުމު މިޖްލީސްގެ ބައެއް މެންބަރުން މިހާރު އެހިންގަނީ އަމިއްލަ އެޖެންޑާ!!!! މިއީ ކޮރަޕްޝަން. އެނޓިކޮރަޕްޝަން ގަނޫނުގައި، ކޮރަޕްޝަން ޑިފައިން ކޮށްދީފަ އިންނާނީ، މަގާމުގެ ހައިސިއްޔަތު ލިބިފައިވާ ބަރެއްގެ އިތުރަާް ބާރު ބޭނުންކޮށް ނާޖާއިޒް ފައިދާ ހޯދައިދިނުން.ް\nމިހާރު މި މަޖްލިހުގެ ކަންކަން މި ދަނީ އަތްނުފޯރާ ފަށަށް އަރައިގެންހެން ހީވަނީ! މި ދާ ރޭޓުން ދަންޏާ 2023 ޖެހޭނީ ޔެމްޑީޕީ ހަނދާން ނައްތާލަން! ކޮންމެ ފަހަރަކު ހަމަ އަމިއްލަ ބައިކޮޅަށް ބޯޅަ ޖަހައިގެން ބަލިވަނީ! ރައްޔިތުން މިހާރު ތިޔަ ޔެމްޑީޕީ ދެކެ ފޫހިވާން ފަށައިފި! އިމްތިޔާޒު ފަހުމީ އަކާ އިމްތިޔާޒެއް!\nމީނާ އިކީ މާރިޔާ ދީދީ އާއިލާ އަށް ނިސްބަޔްވާމީހެއް،\nއެކަމުވެސް މާރިޔާ ހުރީ ހަނު.\nގާނޫނަކީ މަޖްލިސް މެންބަރުން ބޭނުން ގޮތަކަށް ކުޅެވޭނެ އެއްޗެެއްނޫން. ރޫލް އޮފް ލޯ ހުތިހާ މުއައްސަސާއަކާ އެންމެންގެ މައްޗަށް ހިނގާނީ އެއްގޮތަކަށް.\nދެން މީގެ ފަހުން ސަރުކާރުގެ މުޢައްޞަސާތަކުން ސިޓީ ފޮނުވަން ވާނީ ސޮއި ނުކޮށް އެއޮފީހުގެ ސްޓޭމްޕް ޖެހުމަށްފަހު ކަމުގައި އަންގާ އިޢުލާން ކުރީމެވެ.\nނޭފަތު ކުރިޔާ ހަމަޔަށް ވިސްނޭ މީހެއްވީމާ ކަންކަން ކުރަން ހުންނަ އުސޫލުތަކަށް ތަބާވާން ދަތިވާނެ. އޭރަކު ހިތަށްއެރި ކަމެއް ކޮށްލަން ބޭނުންވާނީ. ފަހުން ވާނެގޮތެއް ބަލާކަށް ބޭނުމެއް ނުވާނެ، ރޮނގާލިގަނޑު އަތްޖަހާތަން ފެންނަހާ ހިނދަކު.\nޕީޕަލްސް މަޖިލިސް އޮފް އެމްޑީޕީ\nވެރިކަމަށް ނާންނައިރުވެސް، ވެރިކަމަށް އާދެވުނީމަވެސް މުޅި ދިވެހި ރާއްޖެ ގަޑުބަޑު ކުރުމުގަ. މިނޫންކަމެއް ކުރަން ނޭންގެޏާ ކިހިނެއް ޤއުމު ތަރައްޤީ ކުރާނީ!!!!!\nމީހަކު ކުށެއް ކުރީމަ ފިޔަވަޅު އަޅަން އުޅުމަކީ އަދި ގަނޑުބަޑު ހެދުން ކަމުގައި ވޭތަ؟


އަފްރާޝީމްގެ މަރަށް އިންސާފު ނުލިބުމަކީ ލަދުވެތިކަމެއް: މެމްބަރު ވަހީދު\nމަރްޔަމް ލީން 02 އޮކްޓޯބަރ 2021\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީއަށް އިންސާފު ނުލިބުމަކީ ލަދުވެތިކަމެއްކަމަށް އުނގޫފާރު ދާއިރާގެ މިހާރުގެ މެމްބަރ މުހައްމަދު ވަހީދު (ވައްޑޭ) ވިދާޅުވެއްޖެއެވެ.\nމެމްބަރު ވަހީދު ކުރެއްވި ޓުވީޓެއްގައި ވިދާޅުވީ، ޑރ. އަފްރާޝީމަށް ވަރަށް ލާއިންސާނީ ރަހުމުކުޑަ އަނިޔާތަކެއްދީ އަވަހާރަކޮށްލިތާ ބަރާބަރު9އަހަރު ފުރިފައިވާކަމަށާއި، މި ޖަރީމާގައި ބައިވެރިވި ފަރާތްތަކާއި، ފަހަތުގައި ތިބި ބަޔަކު ނުހޯދި، އިންސާފު ޤާއިމް ނުކުރެވި މިހާ ދިގު މުއްދަތެއް ފާއިތުވެގެން ދިޔުމަކީ ލަދުވެތިކަމުގެ އިންތިހާކަމަށެވެ.\nމިފަދަ ޖަރީމާތައް ބަލައި، ޢާއިލާތަކަށް އިންސާފު ހޯދައިދިނުމަކީ މިވެރިކަމުގެ އެންމެ ބޮޑު ވަޢުދުކަން އެންމެ ހިނދުކޮޅަކަށްވެސް ހަނދާން ނައްތާލައިގެން ނުވާނެކަމަށް މެމްބަރު ވަހީދު ވަނީ ވިދާޅުވެފައެވެ.\nޑރ. އަފްރާޝީމް އަލީ އަވަހާރަކޮށްލާފައިވަނީ 2012 ވަނަ އަހަރުގެ އޮކްޓޫބަރުމަހުގެ އެއްވަނަ ދުވަހުގެ ރޭ ޓީވީއެމުން ކުރިއަށްގެންދިޔަ "އިސްލާމީ ދިރިއުޅުން" ޕްރޮގްރާމް ނިންމަވާލެއްވުމަށްފަހު އެނބުރި ގެއަށް ވަޑައިގަތް ވަގުތު އެމަނިކުފާނު ދިރިއުޅުއްވަމުން ގެންދެވި ހ. ފުންވިލުގެ ސިޑިމަތިން ދިން ލާއިންސާނީ ހަމަލާތަކެއްގައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އުފައްދަވާފައިވާ، ގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބަލާ ރިޔާސީ ކޮމިޝަންގެ ތަހުގީގީ ރިޕޯޓު ބުނާގޮތުން އަފްރާޝީމްގެ މަރުގެ ފަހަތުގައިވަނީ ދީނީ ހަރުކަށި ފިކުރުގެ ބައެއްގެ އަތެވެ. މިކަމުގައި ސިޔާސީ އެއްވެސް ބައެއްގެ އަތެއްވާކަން ކޮމިޝަނުގެ ތަހުގީގަށް އެނގިފައި ނުވާކަމަށް ކޮމިޝަންގެ ރިޕޯޓުގައި ވެއެވެ.\nމި ރިޕޯޓުގައި ބުނެފައި ވަނީ، އެ ކޮމިޝަނަށް ލިބިފައިވާ ހެއްކާ ގަރީނާތަކުގެ އަލީގައި އެ ކޮމިޝަނަށް ބުރަވެވެނީ ޑރ. އަފްރާޝީމް ޢަލީ ގަތުލުކުރުމަށް ރާވައި އެކަމަށް ޚަރަދުކޮށް މިކަން ތަންފީޒުކޮށްފައި ވަނީ މާލޭ ފުރުގާން މިސްކިތާއި ނޫރު މިސްކިތުގައި ހަރަކާތްތެރިވާ ހަރުކަށި ޖިހާދީ ފިކުރުގެ ޖަމާއަތުން ކަމަށެވެ. އަދި އެކޮމިޝަނަށް މައުލޫމާތުދިން4ސިއްރު ހެކިންގެ ބަހުންނާއި، ފުލުހުން އެކިއެކި މައްސަލަތަކުގައި އެއްކޮށްފައިވާ އިންޓެލިޖެންސް މައުލޫމާތުތަކުން އެނގޭގޮތުގައި، އެކަމުގެ އަޑީގައި ތިބީ، އަދި އެ ޖަމާއަތް ހިންގަނީ މުހައްމަދު މަޒީދު އަދި ސާމިތު މުހައްމަދު ނަމަކަށް ކިޔާ މީހެއް ކަމަށް ވެސް ރިޔާސީ ކޮމިޝަންގެ ރިޕޯޓުގައި ހާމަކޮށްފައިވެއެވެ.\nރިޔާސީ ކޮމިޝަނުން ބުނީ އެކޮމިޝަނަށް ލިބިފައިވާ ހެއްކާއި ގަރިނާތަކަށް ބަލާއިރު، ޑރ. އަފްރާޝީމް އަލީ އަވަހާރަކޮށްލުމުގެ އަމަލީ މަސައްކަތުގައި ހ. ހިލްޓަން އަޒްލިފް ރައޫފްއާއި ހ. ލޮބީ ހުސައިން ހުމާމް އަހްމަދު އާއި، ހ. ހިކޯސްޓް އަލީ ޝާންއާއި ކުޑަކުއްޖެއްގެ އިތުރަށް، އިތުރަށް އެހެން ބަޔަކު އެމަސައްކަތުގައި އަމަލީގޮތުން ބައިވެރިވި ކަމަށް ބެލެވޭ ކަމަށެވެ. ނަމަވެސް އެމީހުން ޑރ. އަފްރާޝީމްގެ މަރުގެ ހާދިސާއަށްފަހު ރާއްޖެއިން ބޭރަށް ހަނގުރާމައަށް ގޮސްފައިވާތީވެ، އެމައްސަލާގެ އެބައި ތަހުގީގުކުރުމަށް ހުރަސްއެޅިފައިވާ ކަމަށް ރިޔާސީ ކޮމިޝަންގެ ރިޕޯޓް ގައި ބުނެފައިވެއެވެ.\nއަރުޝީފަށް ނެގީ 03/10/2021 00:20\nއެންމެފަހުން އަޕްޑޭޓްކުރީ 03/10/2021 00:20\nފާތިމަތު އިބްރާހިމް 1 ގަޑިއިރު ކުރިން


Moosun Goasve Bodu Sarahaddhakah Hudhu Samaalu Nerefi - Vaguthu\nކޮވިޑް-19: ރާއްޖޭގެ ހާލަތު އިތުރަށް ރަނގަޅުނުވެ، އަދަދުތައް އެއްވަރެއްގައި! -2ގަޑިއިރު ކުރިން\nމޫސުން ގޯސްވެ ބޮޑު ސަރަޙައްދަކަށް ހުދު ސަމާލު ނެރެފި\n10 މަސް ކުރިން ( ނޮވެމްބަރު 30, 2019 )\nވަގުތު އިމޭޖެސް: އިބްރާހިމް ޝާބިލް\nރާއްޖެއަށް މިހާރު ކުރަމުންދާ ވިއްސާރަ އާއި ގުޅިގެން، މޫސުން ގޯސްވެ ބޮޑު ސަރަޙައްދަކަށް ހުދު ސަމާލު ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ހުދު ސަމާލު ނެރެފައި ވަނީ ހއ. އަތޮޅުން ފެށިގެން ށ. އަތޮޅާއި ހަމައަށައި މ. އަތޮޅުން ފެށިގެން އެންމެ ދެކުނުގައި އޮންނަ އައްޑޫ ސިޓީ އަށާއި ހަމައަށެވެ.\nމި ސަރަޙައްދުތަކަށް ހުދު ސަމާލު ނެރެފައި ވަނީ މިއަދު ހެނދުނު 9:15 އިން ފަށައިގެން މެނދުރުފަހު 15:15 އާއި ހަމައަށެވެ.\nމޫސުމާއި ބެހޭ އިދާރާ އިން ވިދާޅުވީ، ހުދު ސަމާލު ނެރެފައިވާ ވަގުތުގައި، މި ސަމާލު ނެރެފައިވާ ސަރަޙައްދުތަކަށް ގުގުރުމާއެކު ވާރޭ ވެހޭނެ ކަމަށެވެ.\nއެ އިދާރާއިން ރާއްޖޭގެ ބޮޑު ބަޔަކަށް ހުދު ސަމާލު ނެރެފައިވާއިރު، މިއަދު ހެނދުނު މެދުރާއްޖެތެރޭގެ ރަށްތަކަށް ވަނީ ރީނދޫ ސަމާލު ނެރެފައެވެ. ކ. އަތޮޅުން ފެށިގެން ތ. އަތޮޅާއި ހަމައަށް މި ސަމާލު ނެރެފައި ވަނީ ހެނދުނު 9:39 އާއި ހަމައަށެވެ.\nރާއްޖެއަށް މި ދުވަސްވަރު ކުރަމުންދާ ވިއްސާރައިގައި ހުރިހާ ހިސާބަކަށްވެސް މޫސުން ވަނީ ގޯސްވެފައެވެ. މޫސުން ގޯސްވެ ބޯކޮށް ވާރޭ ވެހުމުގެ ސަބަބުން ބައެއް ރަށްތަކުގައި ފެންބޮޑުވުމުގެ ހާދިސާތައްވެސް ދަނީ ހިނގަމުންނެވެ.\nވައިގަދަވެ، ބޯކޮށް ވާރޭވެހޭނެ ކަމަށް ލަފާކޮށް އުތުރަށް ސަމާލު ނެރެފި\nއުތުރާއި މެދުތެރޭގެ ރަށްތަކަށް މޫސުން ގޯސް، ކަނޑުތައްވެސް ގަދަ


India in COVID-19 bali jehunu meehunge adhadhu7million in machchah! - vNews.mv\nއިންޑިއާއިން ކޮވިޑްބަލިޖެހުނު މީހުންގެ އަދަދު7މިލިއަނުން މައްޗަށް!\nސައިފް އަޒްހަރު 11 October 2020, 15:28\nކޮވިޑް-19 އަށް އިންޑިއާއިން ޕޮޒިޓިވްވި މީހުންގެ އަދަދު ހަތް މިލިއަނަށްވުރެ މައްޗަށް އަރައިފިއެވެ.\nއިންޑިއާ މިހާރު ވެފައިވަނީ، އެމެރިކާ ފިޔަވައި، މިހާތަނަށް ކޮވިޑްބަލި ޖެހުނު މީހުންގެ އަދަދު ހަތް މިލިއަނުން މައްޗަށްއެރި ދެވަނަ ގައުމަށެވެ.\nއަދި އެމެރިކާ ފަހަނައަޅައި، ދުނިޔޭގައި ބަލިޖެހުނު މީހުންގެ އަދަދު އެންމެ ގިނަ ގައުމަށްވުމާ އިންޑިއާ މިހާރުއޮތީ ދާދި ގާތުގައެވެ.\nއިންޑިއާގެ މައި ސަރުކާރުގެ ހެލްތު މިނިސްޓްރީން މިއަދު ހާމަކުރި ތަފާސްހިސާބުތައް ބުނާގޮތުން، ވޭތުވެދިޔަ 24 ގަޑިއިރުގެ ތެރޭގައި ގާތްގަނޑަކަށް 75،000 މީހުން އަލަށް ޕޮއިޒިޓިވް ވެފައި ވެއެވެ.\nމިއާއެކު، އިންޑިއާއިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު މިހާރުވަނީ 7.05 މިލިއަނަށް އަރާފައެވެ.\nބަލީގެ ހާލަތު އެންމެ ގޯސްކޮށްއުޅޭ އެމެރިކާއިން ޕޮޒިޓިވްވެފައިވަނީ 7.67 މިލިއަން މީހުންނެވެ.\n1.3 ބިލިއަން މީހުންގެ އާބާދީއެއް އޮންނަ އިންޑިއާއިން ބައްޔަށް ޕޮޒިޓިވްވި މީހުންގެ އަސްލު އަދަދު މިއަށްވުރެ އެތައްގުނަ އިތުރުވާނޭ ކަމަށް ތަޖުރިބާކާރުން ގެންދަވަނީ ވިދާޅުވަމުންނެވެ. ސަބަބެއް ކަމަށް ބުނަނީ، ޓެސްޓުކުރުމުގެ ރޭޓް ދަށްވުމުންނެވެ.\nދުނިޔޭގެ އެންމެ ތޮއްޖެހުންބޮޑު ސިޓީތައް ހިމެނޭ އިންޑިއާގެ އެ ހިސާބުތަކުގައި ހަދަމުންދާ އެންޓިބޮޑީސް ޓެސްޓުތަކުގެ ދިރާސާތަކުން، އަސްލު ރެކޯޑުކުރެވިފައިވާ އަދަދަށްވުރެ ބަލިޖެހުނު މީހުންގެ އަދަދު އެތައް ގުނަ އިތުރުކަމަށް ދައްކާ ކަމަށް ވެއެވެ.\nބަލިޖެހޭ މީހުންގެ އަދަދު އިންޑިއާގައި އިތުރުވަމުންދާއިރު، އިންޑިއާގެ ހެލްތު މިނިސްޓްރީން ބުނެފައިވަނީ، ބަލީގައި މިހާތަނަށް 108،334 މީހުން މަރުވެފައިވާ ކަމަށެވެ.\nމިއީ، ބަލީގެ ހާލަތު އެންމެ ގޯސްވެފައިވާ އެމެރިކާއިން ބަލީގައި މަރުވި މީހުންގެ އަދަދާ އަޅާބަލާއިރު ދަށް އަދަދެކެވެ. އެމެރިކާއިން ކޮވިޑްބަލީގައި މިހާތަނަށް 214،000 އަށްވުރެ ގިނަމީހުން މަރުވެފައި ވެއެވެ.\nޔޫރަޕްގެ ގައުމުތަކުން ބަލީގައި މަރުވި މީހުންގެ އަދަދުތަކާ އަޅާ ބަލާއިރުވެސް އިންޑިއާއިން މަރުވި މީހުންގެ ނިސްބަތް ދަށެވެ.\nއެކަމަކު، ބައެއް ސިއްހީ ތަޖުރިބާކާރުންގެ ޚިޔާލު މިކަމުގައި ތަފާތެވެ. އެބޭފުޅުން ވިދާޅުވަނީ، މަރުވާ މީހުންގެ އަދަދުތައް ރިޕޯޓްކުރުމާއި، ސިއްހީ ނިޒާމު ބަލިކަށިވުމާއި، ރަނގަޅަށް ޓެސްޓްތައް ނުކުރެވޭތީ، ބަލީގައި މަރުވި މީހުންގެ އަސްލު އަދަދުވެސް ރަނގަޅުނޫން ކަމަށެވެ.\nބަލީގެ ހާލަތު ރަނގަޅުވުމުގެ އެއްވެސް ކޮޅުމައްޗެއް އަދި ފެނިފައި ނުވާއިރު، ބަލިފެތުރުން ހުއްޓުވަން މާޗްމަހުގެ ތެރޭގައި ގެނައި ލޮކްޑައުންގެ ހަރުކަށި އުސޫލުތަކާހެދި އިގްތިސާދަށް އެރި ލޮޅުމުގެ ބޮޑުކަމުން، ބަލީގެ ހާލަތު ކިތަންމެ ގޯސްވިޔަސް އަލުން ލޮކްޑައުއަކަށް ދިއުމަށް އިންޑިއާގެ ބޮޑުވަޒީރު ނަރެންދުރަ މޯދީގެ ސަރުކާރަކުން މިހާރު ބޭނުމެއް ނުވެއެވެ.\nސަރުކާރުން މިހާރު މަސައްކަތް ކުރަމުން ގެންދަނީ، އިގްތިސާދު އަލުން ކޮޅަށްޖެހުމަށްޓަކައި، ބަލި ފެތުރުން ހުއްޓުވަން އަޅާފައިހުރި ފިޔަވަޅުތައް އުވާލައި، ގައުމު އެއްކޮށް ހުޅުވާލުމަށް މަސައްކަތް ކުރަމުންނެވެ.


Bollywood ge nan haraaabukura meehunaa dhekolhah Jaya Bachan\nއެކްޓަރު ސުޝާންތު ސިންގް ރާޖްޕޫތުގެ މަރުގެ މައްސަލައިގެ ތަހުގީގު މިހާރު ވަނީ މުޅިން އެހެން އަތަކަށް ފުރޮޅިފަ އެވެ. ސުޝާންތުގެ މަރުގެ ސަބަބު އެކި މީހުން އެކި ގޮތަށް ކިޔައިދޭއިރު ސޯޝަލް މީޑިއާގައި ސުޝާންތުގެ ފޭނުންގެ ހަމަލާތައް ފިލްމު އިންޑަސްޓްރީގެ ގިނަ ބަޔަކަށް ދަނީ އަމާޒު ވަމުންނެވެ. ސުޝާންތުގެ މަރުގެ ޒިންމާ ފިލްމު އިންޑަސްޓްރީގެ ބައެއްގެ ބޮލުގައި އެޅުވުމުގެ ސަބަބުން އެތައް ބަޔަކުގެ ނަފުރަތު އެމީހުންނަށް ވަނީ އަމާޒުވެފަ އެވެ.\nމިކަމާ ދެކޮޅަށް ވަރަށް ވަރުގަދަ ސްޕީޗެއް ބުދަ ދުވަހު ޖާޔާ ބައްޗަން ވަނީ ދީފަ އެވެ. ޖާޔާއަކީ ފިލްމު އެކްޓަރެއްގެ އިތުރުން ސަމާޖްވާދީ ޕާޓީގެ ޕާލަމެންޓް މެންބަރެކެވެ.\nޕާލަމެންޓް ސެސެޝަންގެ މޮންސޫން ސެޝަންގެ ދެ ވަނަ ދުވަހު ޖާޔާ ޕާލަމެންޓުގައި ވާހަކަ ދައްކަމުން ބުނި ގޮތުގައި ފިލްމު އިންޑަސްޓްރީގެ މީހުންގެ އަބުރު ކަތިލައި އެމީހުންގެ ނަން ޚަރާބުކުރަން ބަޔަކު ސިއްރު ރޭވުންތަކެއް ރާވައިގެން މަސައްކަތް ކުރަމުންދާ ކަމަށެވެ.\nޖާޔާ ބުނި ގޮތުގައި އިންޑަސްޓްރީގެ މީހުންގެ އެހީތެރިކަމާއެކު މަޝްހޫރުކަން ލިބުނު މީހުން ވެސް މިއަދު އެއީ ކުނިގޮނޑެއް ކަމަށް ބުނާ ކަމަށެވެ. ސޯޝަލް މީޑިއާގައި އިންޑަސްޓްރީގެ މީހުންނަށް މަލާމާތްކުރާ މީހުންނަށް ވިސްނައިދޭން ސަރުކާރުން ކަންތައްތަކެއް ކުރާނެކަމަށް އުންމީދުކުރާ ކަމަށް ޖާޔާ ބުންޏެވެ.\nބޮލީވުޑް މީހުން މަސްތުވާ އެއްޗިއްސަށް ދެވިހިފާފައި ތިބި ކަމަށް ބުނެ ބީޖޭޕީގެ ޕާލަމެންޓް މެންބަރު އަދި އެކްޓަރު ރަވީ ކިޝަން ދެއްކި ވާހަކަ ތަކަށް ވެސް ޖާޔާ ޖަވާބު ދިނެވެ. އޭނާ ބުނީ އިންޑަސްޓްރީގައި އުޅޭ މަދު ބަޔަކު ކުރާ ކަމެއްގެ ސަބަބުން އެންމެންގެ ނަން ޚަރާބު ނުކުރެވޭނެ ކަމަށެވެ.\n"އިއްޔެ ލޯކް ސަބާގައި ވާހަކަ ދައްކަމުން ޕާލަމެންޓް މެންބަރު އަދި އެކްޓަރު ރަވީ ކިޝަން ދެއްކި ވާހަކައިން އަހަރެން ވަރަށް ލަދުގަނެއްޖެ. ޚުދް އޭނާއަކީ އިންޑަސްޓްރީގެ މީހަކަށް ވެ ހުރެ އެ އިންޑަސްޓްރީ އާ ދެކޮޅަށް އޭނާ ވާހަކަ ދެއްކީތީ. މިއީ ކާ ތައްޓަށް ކުޅުޖެހުން ފަދަ ކަމެއް،" ޖާޔާ ބުންޏެވެ.\nޖާޔާގެ މި ވާހަކަތަކަށް ފިލްމު އިންޑަސްޓްރީގެ ގިނަ ބަޔަކު ތާއީދުކުރި އެވެ. ނަމަވެސް ބަތަލާ ކަންގަނާ ރަނާވަތު ވަނީ ސީދާ ފާޅުގައި ޖާޔާގެ ވާހަކަތަކަށް ސޯޝަލް މީޑިއާގައި ގޮންޖަހާފަ އެވެ.\n"ޖާޔާ ޖީ. އަހަރެންނަށް އިންޑަސްޓްރީގައި ދިމާ ގޮތަށް ޓީންއޭޖް އުމުރުގައި ތަޅާ އަނިޔާކޮށް، ޑްރަގް ދީ އަދި ހާނިއްކަ ކުރީ އަމިއްލަ ދަރިފުޅު ޝްވޭތާ އަށް ނަމަވެސް ހަމަ ތިހެން ބުނާނަންތަ. ބުލީކުރުމާއި ބިރުދެއްކުމުގެ އަމަލުތަކެއް އަބީޝެކް އަށް ދިމާވެ އޭނާ އެއް ދުވަހު ދަންޖެހިފައި ހުއްޓާ ފެނިއްޖިއްޔާ ވެސް ހަމަ ތިހެން ބުނެވޭނެތަ. އަހަރެމެންނަށް ވެސް ކޮންމެވެސް ވަރެއްގެ އޯގާތެރިކަމެއް ދައްކަބަލަ،" ޖާޔާ ދެއްކި ވާހަކަތަކަށް ޖަވާބުދިނުމުގެ ގޮތުން ކަންގަނާ ކުރި ޓުވީޓުގައި ބުނެފައި ވެއެވެ.\nއިންޑަސްޓްރީއަކީ ކުނިގޮނޑެކޭ އެ އިންޑަސްޓްރީގައި މަސައްކަތްކުރާ ގިނަ ބަޔަކީ ޑްރަގް އެޑިކްޓުންނޭ ކިޔައިގެން ވާހަކަ ދައްކާފައިވަނީ ކަންގަނާ އެވެ. އެހެންވެ ޖާޔާގެ ތަގުރީރުގައި އެވާހަކަތައް ދެއްކުމުން ކަންގަނާ ރުޅިގަދަވެގެން ޖަވާބު ދިނި އެވެ.\nޖާޔާގެ ވާހަކަ ތަކަށް ތާއީދުކޮށް ސޯޝަލް މީޑިއާގައި އެމީހުންގެ ޝުއޫރު ފާޅުކުރި އެކްޓަރުންގެ ތެރޭގައި ފަރްހާން އަޚްތަރު، ތާޕްސީ ޕަންނޫ، ސޯނަމް ކަޕޫރު ފަދަ އެކްޓަރުން ހިމެނެ އެވެ. އަދި ކުރީގެ ބަތަލާ ހެމާ މާލިނީ ވެސް ވަނީ ޖާޔާ ދެއްކި ވާހަކަ އަށް ތާއީދުކޮށްފަ އެވެ.\nޖާޔާގެ ވާހަކަތަކުން ސުޝާންތަށާއި ކަންގަނާ އަށް ތާއީދުކުރާ ގިނަ ބަޔަކު ރުޅިގަދަވެފައިވާތީ މުމްބައިގައި ޖާޔާ ދިރިއުޅޭ ގޭގެ ސެކިއުރިޓީ ވެސް މުމްބައި ފުލުހުން މިހާރު ވަނީ ވަރުގަދަ ކޮށްފަ އެވެ.\nއަމީތާބުގެ "ކޭބީސީ" ގައި މިފަހަރު އާ ކަންތައްތަކެއް


Laamu Hithadhoo School Gai Thafaathukurun Boduve, Baeh Dharivarun School Ah Fonuvun Huhttaalaifi - Vaguthu\nކޮވިޑް-19: ދުނިޔެ، ނިމުމެއްނެތް ނުރައްކަލަކާއި ދިމާލަށް - 10 ގަޑިއިރު ކުރިން\nލ.ހިތަދޫ ސްކޫލުގައި ތަފާތުކުރުން ބޮޑުވެ، ބައެއް ދަރިވަރުން ސްކޫލަށް ފޮނުވުން ހުއްޓާލައިފި\n6 މަސް ކުރިން ( ޖުލައި 11, 2020 )\nލ. ހިތަދޫ ސްކޫލް\nލ.ހިތަދޫ ސްކޫލުގެ މެނޭޖުމެންޓުން ދަރިވަރުންގެ މެދުގައި ތަފާތުކުރުން ބޮޑުވެ އެ ސްކޫލްގެ ގްރޭޑު ތިނެއްގެ ދަރިވަރުން ސްކޫލަށް ފޮނުވުން ހުއްޓާލައިފިއެެވެ.\n"ވަގުތު" އަށް މައުލޫމާތު ދެމުން އެ ސްކޫލް ގްރޭޑް ތިނެއްގެ ބެލެނިވެރިއަކު ބުނީ މިހާރު އެ ގްރޭޑާއި އެހެން ގްރޭޑެއްގެ ދަރިވަރުންގެ މެދުގައު ތަފާތުކުރުމުގެ މައްސަލަ ބޮޑުވެ ކުދިން ސްކޫލަށް ނުފޮނުވާތާ ތިން ދުވަސް ވެފައިވާކަމަށެެވެ.\nއެ ބެލެނިވެރިޔާ މައުލޫމާތު ދިން ގޮތުގައި އެރަށު ސްކޫލްގެ ޕްރައިމެރީ ގްރޭޑުތަކުގައި ޓީޗަރުން ގެންގުޅުމަށް ވަކި އުސޫލެއް ސްކޫލްގެ މެނޭޖުމެންޓުން ވަނީ އެކުލަވާލާފައެވެ. އެގޮތުން ގްރޭޑު އެކަކުން ފެށިގެން ތިނަކާއި ހަމަޔަށް ކްލާހަށް ހާއްސަ ޓީޗަރަކު ހަމަޖައްސާފައި ހުންނަ ކަމަށާއި، ނަމަވެސް މިއަހަރު އެ ކްލާހަށް ގްރޭޑް އެކަކުން ފަށައިގެން ކިޔަވައިދެމުން އައި ޓީޗަރު ބަދަލުކޮށް އެންމެ ގަޑިއެއްވެސް އެ ޓީޗަރަށް ނުލިބޭ ގޮތަށް ހަމަޖައްސާފައިވާ ކަމަށެވެ. އެކަމުގެ ސަބަބުން ކުދިންގެ ކިޔެވުމަށް ގެއްލުންވަމުން އަންނަ ކަމަށް އެ ބެލެނިވެރިޔާ ބުންޏެެވެ.\n"ދެން މީގެ ކުރިން ގްރޭޑް3ގެ ދަރިވަރުންނަށް ކިޔަވައިދިން ޓީޗަރަކީ ރަށު ސްކޫލްގެ ހުރި އެންމެ ރަަނގަޅު ޕްރައިމެރީ ޓީޗަރުކަމުން، ގްރޭޑް2އަށް އެ ޓީޗަރު ބަދަލުކުރީ. އަސްލު ދެއަކަށް ކިޔަވައިދޭން ޖެހެނީ އެޓީޗަރެއް ނޫން. މިކަން ކޮށްފައި ވަނީ ތިނެއްގެ ދަރިވަރުންގެ ކިޔެވުމަށް އަންނާނެ ބަދަލަކަށް ވިސްނާލުމެއް ނެތި" ބެލެނިވެރިޔަކު ބުންޏެވެ.\nއަދި މި މައްސަލަތަކާއި ގުޅިގެން ސުލްހަވެރިކަމާއި އެކު ސްކޫލްގެ ޕްރިންސިޕަލް އަބްދުލް މުއިއްޒު އަހުމަދު އާއި ބައްދަލު ކުރުމަށް ހުރިހާ ބެލެނިވެރިން ގޮސްފައިވާނެ ކަމަށާއި ނަމަވެސް ބައްދަލުކޮށް ބެލެނިވެރިން ދައްކާ ވާހަކަތައް އަޑުއެހުމަށް އޭނާ ދެކޮޅު ހަދާފައިވާކަމަށް އިތުރު ބެލެނިވެރިޔަކު ބުންޏެވެ.\n"އަހަރުމެން ހުރިހާ ބެލެނިވެރިން ޕްރިންސިޕަލާއި ބައްދަލުކުރަން ދިޔައީމަ ޕްރިންސިޕަލް ވިދާޅުވީ ނިކުންނާށޭ ސްކޫލުގެ ގޯތިތެރޭން ވެސް. އަދި އަޅުގަނޑުމެން ދައްކަން ދިޔަ ވާހަކަަތައް ބޭރުތެރެއިން އަޑު އިވުނު ކަމަށްބުނެފައި އެތަނުގައިވެސް ނުހުރެ ދިޔަ. ޕްރިންސިޕަލް ވިދާޅުވީ އަހަރުމެންނާ ބައްދަލުކުރާނީ އެޕޮއިންޓުމެންޓެއް ހައްދައިގެން ދިޔައީމައޭ" އެ ބެލެނިވެރިޔާ ބުންޏެވެ.\nމިފަދަ މައްސަލަތަކަކީ ފަސޭހައިން ހައްލުކުރެވިދާނެ މައްސަލަތަކެއް ކަމަށް ގަބޫލުކުރާ ކަމަށާއި، އެހެން ނަމަވެސް ސްކޫލުގެ އިސްވެރިން މިކަމަށް އެއްބާރުލުން ނުދީ، ބެލެނިވެރިންނަށް ބީރު ކަންފަތެއް ދެމުން ދިއުމަކީ ނުހަނު ކަންބޮޑުވާކަމެއް ކަމަށް އޭނާ ވަނީ ބުނެފައެވެ.\nއޭނާ ބުނީ ބެލެނިވެރިންގެ ފަރާތުން މިހާރު ވާނީ، މި މައްސަލަ ސްކޫލަށް އަދި އެޑިއުކޭޝަން މިނިސްޓްރީއަށް ސިޓީއަކުން ހުށަހަޅާފައި ކަމަށެވެ.\nމިކަމާއި ގުޅޭގޮތުން "ވަގުތު" އިން ހިތަދޫ ސްކޫލްގެ ޕްރިންސިޕަލް މުއީޒް އަށް ގުޅުމުން އޭނާގެ ބަހެއް ލިބޭގޮތް ވަނީ ނުވެފައެވެ. މުއިއްޒު ވިދާޅުވީ މިކަމަށް ސްކޫލުން ދޭނީ "ނޯ ކޮމެންޓު" ކަމަށާއި، މިނިސްޓްރީ އިން މި މައްސަލައަށް ބަހެއް ހޯދުމަށް އެދޭ ކަމަށެވެ.\nމިކަމާއި ގުޅޭގޮތުން "ވަގުތު" އިން އެޑިއުކޭޝަން މިނިސްޓްރީއަށް ގުޅުމުން އެމިނިސްޓްރީ އިން ވިދާޅުވީ މުވައްޒަފުންނާއި ގުޅޭ ޒާތީ މައުލޫމާތު މީޑިއާތަކާއި ހިއްސާނުކުރާ ކަމަށެވެ.\nޖުލައި 11, 2020 14:07\nޢެމް ޑީ ޕީ ވެރިކަމެއްގަ ތިހުރިހާ ކަމެއް ވެސް ހިނގާނެ ، އަދި ބޯގަންވިލާ އާއިލާ ބޭފުޅުން ތިބެގެން ބާސްކެޓް ކުޅިވަރު ހަލާކުގެ ތެރެއައް ވައްޓާލާފި\nޖުލައި 11, 2020 14:12\nވޯޓައް ސަލާން ޖަހަން އައުމުން ރައްޔިތުންނަށްވެސް ބުނެވިދާނެ ނޫންތޯ ގޯތިތެރެއަށް ނުވަންނާށޭ ތިވާހަކަތަށް ތިމަންނާ މެންނަށް ބޭރުތެރެއިން ވަނީ އަޑުއިވިފައޭ\nޖުލައި 11, 2020 16:22\nތީގައިވަނީ ބެލެނެވެރިޔާ ދީފައިވަނީ ސައްހަ މައުލޫމާތެއް ނޫން. ހަމަ ބެލެނެވެރިއަކު އެއްޗެކޭ ބުނެލާ އިރަށް ތިގޮތައް މުޅި ސުކޫލު ބަދުނާމުކޮށް މީޑިއާގައި ޖެހުމަކީ ވަރަށް ޒިންމާދާރުކަން ކުޑަ ޢަމަލެކެވެ.\nޖުލައި 12, 2020 20:37\nމިހިރަ ފެންނަ ބީތާޔާ 19 ކުދިން ކިޔަވާ ގްރޭޑަކުން 16 އެއީ ހަމަ ބެލެނިވެރިޔަކު ދައްކާ ވާހަކައަށް ވާނެ؟ ކަލޭމެންނަށް ހަޖަމު ނުވަނީ. ތީ ޕްރިންސިޕަލު ތިމާގެ މީހުން ކުރާ ކޮމެންޓު.\nބަލަގަ ފަލީހަތް ވެފައޭ ތިއޮތީ. ދެން ލަލަލާ\nޖުލައި 11, 2020 16:24\nބެލެނިވެރިންނަށް ވަރަށް ސަލާމް\nކުލާހަށް ފޮނުވާނެ ޓީޗަރުން އެގޭނީ ސުކޫލްގެ މެނޭޖް މެންޓް އަށް. ކޮންމެހެން ނުޖެހޭ ތިބުނާ އެންމެ މޮޅުޓީޗަރ3އަށް ފޮނުވާކަން. ތީކީ ތަފާތު ކުރުމެއްނޫން ބެލެނިވެރިންގެ ހުރި ނާތަހުޒީބުކަން... ކުދިންނަށް ދެވޭ ނުރަނގަޅު ފިލާވަޅެއް.....\nޖުލައި 11, 2020 17:04\nކުދިންނަ ނަމޫނާ ދައްކަން ތިބޭ މީސްމީހުން ފެންވަރު ތިފެންނަނީ. އެޕޮއިޓްމެންޓް ހައްދަން ތީ މާމޮޅު މަގާމެއްގަ ހުރި މީހެއްދޯ.. ރައްޔިތުން ބުނީމަ ކިޔަމަން ނުވެއްޖެ ނަމަ ގަދަރާ އިޙްތިރާމު ގެއްލި އަގުވެއްޓޭތަން ދެން ފެންނާނި..\nޖުލައި 11, 2020 18:19\nގްރޭޑު3ގެބެލެނިވެރިން ނަށް ހަޖަމް ނުވެގެން ތިއުޅެނީ?\nޖުލައި 11, 2020 18:33\nޖުލައި 11, 2020 19:27\nޖުލައި 11, 2020 19:33\nހާދަ ފޮނި ބެލެނިވެރިންތަކެކޭ. ޕްރިންސިޕަލް ވެސް ހަމަ އެހާ ފޮނި.\nޖުލައި 11, 2020 19:39\nގުރޭޑު3ކިޔަވަދޭން އެޑިޔުކޭޝަން މިނިސްޓްރީ އިން ޓީމެއް ފޮނުވަދީ...ޒާތީ ވިޔަސް ބޮޑުވަރު\nޖުލައި 11, 2020 20:42\nއަމިއްލަ ދަރިފުޅު ހުންނަ ކުލާހައް އިސްކަންދެވޭނެ ވަރައް ވާހަކަ މުއީޒު\nޖުލައި 11, 2020 20:56\nހަމަ މިހާރު ނިކުމޭ މި ތަނުން\nޖުލައި 11, 2020 21:02\nސްކޫލްގަ ކިޔަވަދޭނެ ޓީޗަރ އަދި ކިޔަވަދޭނެ ގްރޭޑް ނިންމާނީ ސްކޫލުން\nބެލެނިވެރިން ކުދިން ސްކޫލަށް ފޮނުވާނީ\nހުރިހާ ކަމެއް ބެލެނިވެރިން ބުނާ ގޮތަށް ކުރަން ފަށައިފިނަމަ ތައުލީމީ ދާއުރާ ހަލާކުވާން ނަގާނީ ކުޑަ ދުވަސްކޮޅެއް\nޑިމޮކްރަސީ އޭ ކިޔުނު އާފާތް މުޅި ގައުމު ހަލާކު ކުރާތަން މި ފެންނަނީ\nޖުލައި 11, 2020 21:54\nތީ މުއީޒްގެ ކޮމެންޓެއް ?\nޖުލައި 11, 2020 21:50\nބެލެނޮވެރިން ކުއްވެރިކޮށްފަ މިތަނުގަ އެކި ނަންނަން ޖަހައިގެން ކޮމެންޓުކޮށް އަޅަނީ އެއް ބައެއް. ޕްރިންސިޕަލް ކޮޅަށް އަރާނެ މީހުން ނެތްކަން އެނގޭނެ ފޭސްބުކަށް މި ހަބަރު ލީމަ ކޮށްފަ ހުރި ކޮމެންޓުތަކުން.\nމުއީޒް އަކީ ވަޒީފާއިން ދުރު ކުރަން ޖެހޭ މީހެއް. އޭނަގެ ސަބަބުން ހިތަދޫ ކުދިންތަކެއް އޭލެވެލްގަ ބައިވެރި ނުވެވިވެސް އެބަ ތިބި.\nޖުލައި 11, 2020 21:51\nބެލެނިވެރިން ދައްކާ ވާހަކަ އަޑު އަހަން ޖެހޭނެ ސްކޫލެއްގެ ޕްރިންސިޕަލެއް ވިއްޔާ\nޖުލައި 11, 2020 21:53\nއަހަރެން ކިޔެވި އަހަރު ތިޔަ ޕްރިންސިޕަލް އޮތީ ކުޅީގެ މަޅިފަތި ޖަހައިގެން ދޫނި ހިފަން.\nކުޅިޔަށް ދަނީ ޓައި އަޅާ ބޫޓަށްވެސް އަރައިގެން ?\nޖުލައި 12, 2020 00:46\nމުއީޒު މަސްހިފާފަ ދޫނި ހިފާފަ ބާކީ ވަގުތުގަ ދޯ ޓީޗަރުން ހަމަޖެއްސޭނީ ! އަދި އަމިއްލަޔަކައް ކޮމެންޓް އެބަކުރޭނު ޓީޗަރުން ހަމަޖައްސުމަކީ ޕުރިންސިޕަލްގެ ޒިންމާއެކޭ\nޖުލައި 12, 2020 08:53\nޖުލައި 12, 2020 21:37\nހައްދުން މަތީގެ ކޮއްމެ ރަށެއްގަވެސް ކަންކަން ހުންނާނީ ، ހައްދުން ނައްޓާފަ...އެހެން ނޫންތޯ!!!


SunOnline: Media ge minivankan dhamahattan raajjein iguraaruvejje\nމީޑިއާގެ މިނިވަންކަން ދަމަހައްޓަން ރާއްޖެއިން އިގުރާރުވެއްޖެ\nމީޑިއާގެ މިނިވަންކަމުގެ އިގުރާރުގައި ރާއްޖޭގެ ފަރާތުން ސަފީރު ޑރ. ފަރަހަނާޒް ފައިސަލް ސޮއިކުރައްވަނީ -- ފޮޓޯ/ ދިވެހި އެމްބަސީ ޔޫކޭ\nމީޑިއާގެ މިނިވަންކަން ދެމެހެއްޓުމަށް ވެވޭ ބައިނަލްއަގުވާމީ އިގުރާރުގައި ދިވެހިރާއްޖެއިން ސޮއިކޮށް، މީޑިއާއަށް މިނިވަން މާހައުލެއް ފަހިކޮށްދީ ދެމެހެއްޓުމަށް އިގުރާރުވެއްޖެއެވެ.\nލަންޑަނުގައި ކުރިއަށް ދިޔަ ގްލޯބަލް ކޮންފަރަންސް ފޯރ މީޑިއާ ފްރީޑަމްގެ ހަވާސާގައި، މި އިގުރާރުގައި ދިވެހިރާއްޖެއިން ސޮއިކުރެއްވީ އިނގިރޭސިވިލާތުގައި ހުންނަވާ ދިވެހި ސަފީރު ޑރ. ފަރަހަނާޒް ފައިސަލްއެވެ.\nއެ އިގުރާރުގައި އެއްބަސްވެފައިވަނީ މުޖުތަމައުގެ ސަލާމަތާއި ހަމަޖެހުމާއި ފުދުންތެރިކަމަށްޓަކައި މީޑިއާގެ މިނިވަންކަމުގެ މުހިންމުކަން ހާމަކޮށް އެކަން ކުރިއެރުވުމަށްޓަކައި އިއްތިހާދެއްގެ ގޮތުގައި ބަހާއި އަމަލުން އެކުގައި މަސައްކަތްކުރުމަށެވެ.\nއަދި ސަރުކާރުތަކުން އެގައުމެއްގެ މީޑިއާގެ މިނިވަން ވަރުގަދަކޮށް، މަދަނީ ޖަމިއްޔާތަކާއި ގާނޫނީ ވަކީލުންނާއި ނޫސްވެރިންގެ އިތުރުން ކަމާ ގުޅޭ އެހެނިހެން މާހިރުން އެއްތަންކޮށް، ގުޅިގެން މަސައްކަތްކުރެވޭނެ މަގު ފަހިކޮށްދިނުމަށް ވަނީ އިގުރާރުވެފައެވެ.\nމީގެ އިތުރުން ނޫސްވެރިންނަށް ދިމާވާ ގޮންޖެހުންތައް ނައްތާލަން އދ.އާއި އެހެނިހެން ޖަމިއްޔާތަކުން ކުރާ މަސައްކަތްތަކުގައި އެއްބާރުލުން ދިނުމަށާއި، އާންމު މަސްލަހަތަށްޓަކައި މަސައްކަތްކުރާ މިނިވަން މީޑިއާތައް ގާއިމުކުރުމަށްވެސް އިގުރާރުވެފައިވެއެވެ.\nއަދި އެ އިގުރާރުގައި ބައިވެރިވާ ފަރާތްތަކުން އަހަރަކު އެއްފަހަރު ބައްދަލުވެ، ގޮންޖެހުންތަކާއި އެހެނިހެން ކަންކަމާ ގުޅޭގޮތުން މަޝްވަރާކުރުމަށްވެސް ވަނީ އެއްބަސްވެފައެވެ.\nގްލޯބަލް ކޮންފަރަންސް ފޯރ މީޑިއާ ފްރީޑަމްއަކީ އިނގިރޭސި ސަރުކާރާއި ކެނެޑާގެ ސަރުކާރު ގުޅިގެން ބޭއްވި، ދެ ދުވަހުގެ ބައްދަލުވުމެކެވެ.\nޑރ. ފަރަހަނާޒް ފައިސަލް\nނޫސްވެރިންނަށް ކޮވިޑް-19އާ ގުޅޭ އަތްމަތީ ފޮތެއް ނެރެފި


SunOnline: Accident gai maruvee Mafaz maraali massalaigai thuhumathu kurevunu Midhuhathu!\nއެކްސިޑެންޓުގައި މަރުވީ މަފާޒް މަރާލި މައްސަލައިގައި ތުހުމަތު ކުރެވުނު މިދުހަތު!\nމުހައްމަދު މިދުހަތު ހައްޔަރުކޮށްގެން ގެންދަނީ --- ސަން ފައިލް ފޮޓޯ\nރޭ ގަސްދުގައި ކުރި އެކްސިޑެންޓުގައި މަރުވެފައި ވަނީ ސ. މަރަދޫ ހުދުހިރި އަހްމަދު މަފާޒު މަރާލުމުގެ ކުރިން ހިންގި ހަމަނުޖެހުންތަކާ ގުޅިގެން ޓެރަރިޒަމްގެ ދައުވާ އުފުލި ހ. ބްލޫބާޑް މުހައްމަދު މިދުހަތު ކަން "ސަން" އަށް އެނގިއްޖެއެވެ.\nމަފާޒު މަރާލުމުގެ ކުރިން ހިނގި ހަމަނުޖެހުންތަކާ ގުޅިގެން މިދުހަތާއެކު ތިން މީހަކަށް ޓެރަރިޒަމްގެ ދައުވާ އުފުލި އެވެ. އެމީހުންގެ މައްޗަށް ޓެރަރިޒަމްގެ ދައުވާ އުފުލީ އެ ތިން މީހުން މަފާޒް މަރާލުމުގައި ބައިވެރިވި ކަމުގެ ހެކި ލިބިފައިނުވާތީ އެވެ.\nނަމަވެސް ދައުވާ ސާބިތުކުރުމަށް ދައުލަތުގެ ފަރާތުން އެކަށީގެންވާ މިންވަރަށް ކާފީ ހެކި ހުށަހަޅާފައި ނުވާތީ ކްރިމިނަލް ކޯޓުން 2017 ވަނަ އަހަރު ހުކުމްކޮށްފައި ވަނީ އެ ތިން މީހުންގެ މައްޗަށް ވެސް ދައުވާ ސާބިތުނުވާތީ އެވެ.\nރޭ މިދުހަތު މަރުވެފައި ވަނީ އޭނާ ދުއްވި ސައިކަލުން، އެހެން ސައިކަލެއްގައި ޖައްސައި އެކްސިޑެންޓުކޮށްލުމުގެ ސަބަބުން އޭނާއަށް ލިބުނު ސީރިއަސް އަނިޔާތަކަށް އައިޖީއެމްއެޗްގައި ފަރުވާދެމުން ދަނިކޮށެވެ.\nއެކްސިޑެންޓުގައި އަނެއް ސައިކަލުގައި ތިބި 31 އަހަރުގެ ފިރިހެން މީހާއަށާއި 22 އަހަރުގެ އަންހެން މީހާއަށް ވަނީ އެކިވަރުގެ އަނިޔާ ލިބިފައެވެ.\nއަޑު ފެތުރިފައިވާ ގޮތުގައި ސައިކަލުން ޖައްސައި އެކްސިޑެންޓު ކޮށްލާފައި ވަނީ ލޯބީގެ މައްސަލައެއްގަ އެވެ. އަނެއް ސައިކަލު ފަހަތުގައި އިނީ މިދުހަތުގެ ކުރީގެ ލޯބިވެރިޔާ ކަމަށް މައުލޫމާތު ލިބެއެވެ.


High Court ge amurah, cricket coach hayyaru koffi | Mihaaru\n07 ނޮވެމްބަރ 2019 - 22:393comments\nފުލުހުން ބުނީ 46 އަހަރުގެ މީހާ ހައްޔަރުކޮށް މައްސަލަ ތަހުގީގުކުރަން ފަށާފައިވާ ކަމަށެވެ.\nއާސިފް ޚާން އަލުން ހައްޔަރުކުރަން އަމުރު ނެރުނީ އޭނާ ފުރަތަމަ ހައްޔަރުކޮށް، ބަންދުގެ މުއްދަތަށް ގެންދިއުން ލަސްވެގެން ދޫކޮށްލަން ޖެހި، އޭގެ ފަހުން ކްރިމިނަލް ކޯޓުން އަމުރެއް ނުދިން މައްސަލަ ޕްރޮސިކިއުޓާ ޖެނެރަލްގެ އޮފީހުން ހައި ކޯޓުގައި އިސްތިއުނާފް ކުރުމުންނެވެ.\nކުޑަކުދިންގެ އިތުރުން ބޮޑެތި މީހުންނަށް ވެސް ޖިންސީ ގޯނާކުރި ކަމުގެ ތުހުމަތުގައި ހައްޔަރުކުރި، މި މީހާ ދޫވީ 24 ގަޑިއިރުގެ ތެރޭގައި ކޯޓަށް ނުގެންދިއުމުންނެވެ. ފުލުހުން ބުނެފައިވާ ގޮތުގައި ސައުތު އެފްރިކާ އަށް ނިސްބަތްވާ ކޯޗު ބަންދުން ދޫވީ ތަހުގީގު ކުރާ ފުލުސް އޮފިސަރަށް ގަޑި އޮޅުމުންނެވެ.\nޖިންސީ ގޯނާގެ ތުހުމަތުތަކާ އެކު ކޯޗު ފުރަތަމަ ހައްޔަރުކުރީ ފުރަން އެއާޕޯޓުގައި ހުއްޓަ އެވެ. އޭނާ ފުރުންމަނާކޮށް، ޕާސްޕޯޓް އޮތީ ހިފަހައްޓައިފަ އެވެ.\nކޯޗުގެ މައްސަލައިގައި ކްރިކެޓް ޓީމުގެ ކުޅުންތެރިން ނެރުނު ބަޔާނެއްގައި، ބަޔާނުގައި ބުނެފައި ވަނީ، ޒުވާން ކްރިކެޓް ކުޅުންތެރިންނަށް އެކި ފަހަރު މަތިން އާސިފް ޖިންސީ ގޯނާކޮށްފައިވާކަން ތުހުމަތުކުރެވޭ ކަމަށެވެ. އޭގެ ތެރޭގައި އޭނާ އެ އަމަލު ހިންގި ކަމަށް ތުހުމަތުކުރެވޭ ދުވަސްވަރު 18 އަހަރު ނުފުރޭ ކުޅުންތެރިން ވެސް ހިމެނޭ ކަމަށެވެ.\nއިތުރު ލިޔުންތައް ކްރިކެޓް ހައި ކޯޓް ޕޮލިސް ޖިންސީ އަނިޔާ ކުޑަކުދިންނަށް އަނިޔާކުރުން